
Tipografia , Pallas" Cluj, Strada Viláhutá 3. 


Cenzurai 


KERESZTÉNY MAGVETŐ [ 


megjelenik minden két hónapban egyszer, legkevesebb [/ a 
3 ív tartalommal. Mi Ea 


A KERESZTÉNY MAGVETŐ a szabadelvű keresztény-. t: 
ség szolgálatában áll. Célja: a tiszta keresztény theizmus 
magasztos eszméit a jelen kor különböző gondolatáramlatai s 
közt fenntartani s emellett szolgálni azoknak az érdekeknek — I 
is, melyek az egyház s. különösen az unitárius és más [/ 
szabadelvű egyházak életére történelmi vagy gyakorlati szem- VI 
pontból vonatkoznak. E 

Evégre közöl hittani, bölcseleti és történeti tanulmányokat, ir. 
értekezéseket, szépirodalmi munkákat s másnemű dolgozatokat — 
s azonkivül az oktatás- és nevelésügynek is tért szentel; 
az egyházi és oktatásügyi nevezetesebb mozgalmakat figye- i 
lemmel kiséri. s 


A lap szellemi részét illető minden közlemény Vári Alatta it 
tanár cimére küldendő. (Cluj, Unitárius testé KÉST 


Előfizetési ára egész évre Romániában 200 lej. Magyar- fp 
országon 8 P., mely összeg Budapesten az Országos Köz- B 
ponti Hitelszövetkezetnél (V., Nádor ucca 22 sz.) levő folyószám-. [/ 
lánkra befizethető. Pártoló-díj egész évre : 300 lej, mely összeg . , 
Hadházy Sándor egyházi pénztárnok, az U. I. T. pénztárnoka h . 
címére küldendő (Cluj, Unitárius Kollégium). : 

Alapítóknak, akik 3000 lejt fizetnek, díjmentesen küld- 
jük a folyóiratot, 

A nagy világháboru után következett időszaknak, tehát a mi 
korunknak, egyik legsajátságosabb jelensége, de természetes kö- 


. vetkezménye, az a tojástánc, amelyet nemcsak a diplomácia, ha- 


nem a társadalmi életnek minden más alakulalata is nap- 
jainkban jár. Az egyén, a család, a politikai és egyházi szerveze- 
tek, a munkások és munkaadók, az iparosok és a kereskedők, 
ifjak és öregek, nők és férfiak, országok és népfajok, uralkodók 
és alattvalók, tudósok és tudatlanok, gazdagok és szegények, jók 
és rosszak egyaránt úgy érzik, hogy a talaj, amelyen állanak, 
inog a lábuk alatt, és naponként találkoznak újabb és újabb kér- 
désekkel, amelyekre feleletet adni nem tudnak. Sőt még a kérdé- 
sek nyilvános feltevését és tárgyalását is — egy triviális kifejezés- 
sel élve — úgy kerülik, mint a macska a forró kását, mert an- 
nak következményeitől és eredményeitől félnek, s attól önmagukra 
csak szégyent, megaláztatást és elégedetlenséget várhatnak. Ezek- 
nek a kérdéseknek nagyobb része a mi lelkészkörünk hatáskörén 
kivül esik, de azokból egy egész tömeg a mi hivatásunkkal és 


. foglalkozásunkkal is össze van kötve. 


Ha egy kissé elméletileg nézzük életünknek a folyását, úgy 
. találjuk, hogy az emberi gondolkozásnak a fogalmai korábbi ha- 
tátfvonalaikat megváltoztatták. Némelyek, mint a kiáradt folyam, 
nagy? területeket foglaltak el, és még hosszú időre van szükség, 
hogy azok rendes medrükbe visszahuzódjanak, vagy új medreikbe 
elhelyezkedjenek. Mások, mint a föld belsejében lappangó erők, 
felszinre törtek, hegyeket döntöttek le, és völgyeket emeltek ma- 

Brasov: Brassóban az 1937. évi lelkészi konferencián aug. 24-én tartott 


; felolvasás. 

gasra, de a megállapodásra most még kilátásunk nincs. Képletek 
nélkül szólva a hit és a tudás, a vallás és az erkölcs, a becsület 
és a boldogulás, az egyén és a társadalom, a jog és a kötelesség, 
az elmélet és a gyakorlat, a való és az eszményi, a szándék és a. 
megvalósítás, a hirdetett és az elhallgatott, az aljas és a nemes 
annyira össze vannak zavarva, keverve, vagy tán éppen vegyileg is 
egyesülve, hogy azokat kiválasztani és egymástól elkülönitni az 
emberek nem tudják, mert erre a célra a megfelelő retorták és 
desztilláló eszközök még nincsenek kitalálva. I 8 
Nem régen egy igen kegyes istentiszteleten vettem részt. 
Az istentiszteletet kellően tanult városi lelkész vezette. Beszé- 
dének tárgya az a nagy kérdés volt, ami engem is nagyon érde- E 
kelt, hogy miért nincs boldogság, béke és megelégedés ezen a. 
földön az emberek között. Felelete az volt, hogy azért nincs, mert — 
az emberek bűnösök, rosszak, irigyek, gyülölik egymást, pártokra . 
szakadoznak, ellenségei egymásnak és harcolnak egymás ellen. 
A szónok szerint ennek így is kell lennie, mert az Isten ilyennek 
teremtette az embert, és az alapige szerint meg is bánta, hogy 
embert teremtett. Az emberek mégis azt hiszik, hogy a saját ere- 
jükkel, munkájukkal és tudásukkal boldogabbakká lesznek. De 
minden találmányuk, eszközeik, gépjeik, fegyvereik csak arra szol- 
gálnak, hogy a földi életet elviselhetetlenebbé, az embereket pe- j 
dig még rosszabbakká tegyék. Puskapor, dinamit, ágyu, repülő- 
gép, bomba, táviró, telefon és rádió és mérges gáz, mind ezt a 
célt szolgálja, s a gépek ezerei éppen lehetetlenné teszik még az 
élet fenntartását is. Ezért van a szegénység, nyomor, öngyilkos- 
ság, háború és forradalom. Mit kell és lehet tehát tennie az em- 
bernek ebben a földi életben? Szenvednie és imádkoznia azért, — 
hogy az isteni kegyelmet a Krisztus megváltó érdeméért egy jövő ge 
életben megnyerje. k 
A szónok nagy sikert aratott. A hallgatók mind figyelemmel él 
hallgatták. Nemcsak behunyt szemet nem lehetett ott látni, hanem 
röpke ásitást sam. Azt hiszem, hogy az ott voltak közül mindenki 
nemcsak figyelemmel hallgatott, hanem gondolkozott, elmélkedett 
is, és az istentisztelet után a szónok nagy óvációban részesült. ek. 
Én csak egyéni gyengeségemnek tulajdonitom azt, hogy ezt a ke- : 
rek beszédet megdicsérni vagy megróni ma sem merem. Valósá- 
got, igazat, szépet és jót hirdetett-e ez a szónok, vagy pedig nem 
volt beszédében semmi való, semmi igaz, semmi jó és semmi 

szép? Ugyancsak egyéni gyengeségemnek tudom be azt is, hogy 
én nem csak ezzel az egy beszéddel vagyok ilyen dilemmában, ha- 
nem többel is, amelyek merő ellentétben állanak az előbbivel, és 
azt hirdetik, hogy az ember jó, az Isten is jónak teremtette, nem 
is bánta meg, hogy teremtette, és hogy az ember a saját erejével, 
munkájával és tudásával boldogabbá lesz; hogy a bot, a fejsze, 
a nyil, a kés, a tőr, a kard, a puska, ágyu és bomba, és min- 
den gép és eszköz arra szolgál, hogy ezt a földet és azon az 
emberi életet szebbé, jobbá és boldogabbá tegye, és hogy az em- 
bernek nem csak szenvednie és imádkoznia kell az ingyenkegye. 
lemért, hanem Istennek a tetszését is megnyernie a saját földi 
életével. 

Hiszem, hogy ha ezen az érlekezleten akár nyilt akár tit- 


. . kos szavazás alá bocsátnók a kérdést, hogy melyik irányú be: 


széd igaz, helyes és jó, a többség jelentős lenne az egyik mel- 
lett. De ha a mienknél hatalmasabb forum elbirálása alá bocsát- 
nók a kérdést, annak a döntéséről jóslatot mondani már nem 
tudnék. Az emberek többsége ugyanis még -a húszadik század- 
ban sem emelkedett fel az emberi hivatásnak és  méltóság- 
nak a teljes tudatára, arinak átérzésére és átélésére. Régi 
rossz szokások, előitéletek, ferde nevelés, babonás hit, tekintélyek; 
kiváltságos jogok, hatalmi érdekek, titkos szerződések és társulatok 
és törvényellenes szövetkezetek uralják még ma is ezt a földet, 
és azon az emberek nagy része szolgaságra, kegyelem keresésre, 
hatalmasok pártfogására, a törvények és az államhatalom védelmére 
vannak rászorulva még azért is, hogy életüket fenntarthassák. Az 
újkor Amerika felfedezésével még nem állott be, s ki tudná meg- 
mondani, hogy a nagy világháború a középkor bevégződését je- 
lenti-e vagy nem? A jelen eseményei semmiesetre sem olyanok, 
amelyek határvonalak lehetnének a középkor és az újkor között. 
Kisérletek történnek, jelszavak hangzanak el, de az eredmény még 
olyan bizonytalan, mint a mesterséges gyémánt. A francia forra- 
dalom jelszavai, a szabadság, egyenlőség, testvériség, ma aligha 
többek, mint a régen elmultnak a zenéje. A kommunizmusról csak 
rémhíreket hallunk és felhívásokat az ellenevaló védekezésre és 
küzdelemre A népszövetségnek szép neve van, de tagjai sem haj- 
Jandók abban részt venni. Az angol közmondás szerint a , kerek 
asztal" mellett nem lehet vita a helyek fölött, de amellett csak ők 
és az ők szövetségeseik akarnak ülni szplendid elszigeteltségben. 

Faszcizmus és nacionalizmus alig különbözik egymástól és mind- ; 


kettő pártikuláris érdekeket szolgál. Legjobb csengése még a dé- : 
mokráciának van, de belőlea démosz még hiányzik, s erejét a. 
védő és támadó eszközök készítésére forditja. 


Sajátságos jelenség az, hogy ezekben a jelszavakban, amec 38 


lyek mögött a népek milliói állanak, milyen kevés része van cnnak: 
a társadalmi szervezetnek, amely a megelő.ő századokban a leg- 
nagyobb szerepet töltötte be, az egyháznak. Ugy tünik fel, mintha 
a multtal szemben a jelen az elsőkből utolsókat, az utolsókbólk 
elsőket akarna csinálni. A multban az egyház vezetői, a papok, 
egy felsőbb rend volt, a klérus, amelynek a világi elem alá volt 
rendelve, és engedelmeskedett, neve pedig laikus volt. Ma meg- 
forditva áll a dolog. A világi elem intézkedik, az egyházi pedig". 
engedelmeskedik. A világi a hozzáértő, az egyházi pedig a hoz-. 
zánemértő. A földiélet dolgait a világi elem akarja végezni, az 
egyházi elemnek pedig át van útalva egy tulvilágnak ismeret- 
len tere, amelynek még hirdetését is kezdi elitélni és üldözni a 
világi elem. 

Annak a megvitatása, hogy igaz, helyes és jó-e ez a válto- 
zás, szintén dilemma, ami mellett és ami ellen súlyos érveket lehet 
felhozni. Kétségtelen azonban, hogy az embert az ókor és a közép- — 
kor sötétségében, tapogatózásaiból és tévedéseiből az egyház ve- 
zette a felvilágosodás, az erkölcs és a hit mai szinvonalára. Az is. 
kétségtelen, hogy az egyház a multban súlyosan visszaélt a maga 
hatalmával. De ez a visszaélés alighanem kizárólag a kor tudat- 


lanságának és előitéletének volt az eredménye, amelyet a haladás. 


és felvilágosodás már régen megszüntetett. Boszorkányégetés, ink- 
vizició, bűnbocsátócédulák. árusítása, eretnekek üldözése, máglyára 
vagy gályarabságra hurcolása már régen kiment a divatból, Van. 
azonban az egyháznak egy ma is meglevő, végzetes hibája, s ez- 
az, hogy nem tud lépést tartani a kor haladásával, az emberi ta- 
pasztalat és tudás bővülésével és az ezek által létrejött világfelfo-. 
gással, hittel és meggyőződéssel. Az ember megdöbbenve állapitja 
meg, és félve ejti ki, hogy az egyház még ma is azt a világfelfo- 
gást vallja és hirdeti, amelyet Ázsia népei háromezer esztendővel b: 
ezelőtt képzeltek el, vagy amelyet a görög mitologia kétezer eszten- 5 
dővel ezelőtt hirdetett, vagy amelyet a skolászctikus bölcselkedés. 

azok alapján egyezer esztendővel ezelőtt kisütött. Ma az ember 3 


tudja, hogy ezek a felfogások nem felelnek meg a valóságnak, és. 

csak a multban megrögzitett jelenségei a fejlődés primitiv foko- 
zatainak, Lehet-e csodálkoznunk azon, hogy az emberek elvesztik 
bizalmukat az egyházban, amely azt kivánja, hogy higyjék azt, 
amil ők már nem hisznek ? 

Azonban a hitnek a lényegét ezek az ezeréves felfogások nem 
meritik ki. Azok között a milliók között, akik az egyházi életben 
egyáltalán nem vesznek részt, milliók vannak, akiknek hitük van 
az - istenben, az emberben és a természetben, Viszont millió a 


.száma azoknak a templombajáró embereknek is, akiket nem a 


multnak a hite vezet oda, hanem a léleknek más szükségletei, 
vágyai, érdekei és törekvései, vagy tán csak a szokás, a divat, a 
látszat, a hiuság, az unalom vagy éppen a kényszer. Az egyház 
olyan szervezet, amely az emberi életből, az emberi lélek belső 
szükségleteiből állott elő akkor, amikor az ember emberré lett, s ez 
a szükséglet mindaddig megmarad, ameddig ember lesz a földön. 
De ennek a szervezetnek is alkalmazkodnia kell a szükséglethez, 
mint minden élő szervezetnek. El kell vetnie, amire többé szüksége 
nincs, és el kell fogadnia, amire az élet, a szükség reá kényszeriti. 
Valójában az egyház az ember számára a legnélkülözhetetlenebb 
társadalmi intézmény és szervezet. A család egy pár esztendőn át 
kielégiti a gyermeki lélek szükségleteit, de azután az egész életen 
keresztül vezetője, irányitója, nevelője, buzditója, vigasztalója, segie 
tője és az élet viharaiban menedékhelye is az egyház lesz, amely 
számára hivatást jelöl ki, bátorságot ad, célokat tüz ki, izlést és 
helyes ítéletet kölcsönöz, ébren tartja benne állandóan az erény 
szépségét és a bün rútságát, a jó nemes voltát és a gonosz aljassá" 
gát, az erkölcsi jellem dicsőségét és az önző érdek szégyenletes 
voltát, a szeretet és önfeláldozás műveinek lelki örömeit és gyülölet 
átkos rombolásait. Ezek a lelki szükségletek a föld kerekségének 
minden népénél megvannak és meglesznek a jövőben is. Vágyunk 
a tudásra, a valónak a megismerésére. Éhezzük és szomjuhozzuk az 
igazságot. Gyönyörködünk a szépben, amelyet a teremtett világban 
meglátunk, vagy amelyet az emberi értelem, izlés, törekvés és akarat 


étrehoz. Szeretjük azt, ami jó. Tiszteljük azt, ami nemes. Bámuljuk 


azt, ami fennkölt. Boldogok vagyunk, ha úgyjérezzük, hogy ezeknek 
nemcsak passziv szemlélői, hanem tényleges cselekvői, részesei és 
szereplői is vagyunk, és a haladás, a fejlődés nagy épületénél akár 
mint tervezők, akár mint mesterek, akár mint téglahordók ott le- 
hetünk, Ezek a lelki szükségletetek örökkévaló adottságok az emberi 

lét és élet számára, amelyeket megváltoztatni, sem nélkülözni nem 
lehet éppen úgy mint az ételt, az italt és a levegőt, és örök felté- 
telei az emberi jóllétnek, boldogságnak, megelégedésnek, méltóság- 

nak és dicsőségnek. Ezek a lelki adottságok és szükségletek azok, 
amik az embert emberré teszik, amik felülemelik az állatiságon, és. 
összekötik a nagy ismeretlennel, a nagy alkotóval, s amiknek a 
a birtokában úgy érezzük, hogy nem vagyunk a saját magunkéi, 


. hanem azé, akiben vagyunk, élünk és mozgunk, Istennek a gyer- . vat 


mekei és örökösei, amint azt a nagy apostol kifejezte, akiknek a. 
megjelenését a teremtett világ sóvárogva várja. De Istennek 
ezt a nagy ajándékát, ezt a  megváltozhatatlan adottságot, 
a léleknek ezt a nélkülözhetetlen szükségletét, a teremtett világnak 


ezt a sóvárgását még a húszadik század embere sem érti egész 
nagyságában, azt még nem érezte át, és nem oltotta bele öntuda- 


tába és életébe. Ezt tovább vinni, fejleszteni és emelni a tökélete- 
sedés végtelen magassága felé az egyház fetadata, amely mellett 
az élet többi szükségletei eltörpülnek, többi örömei és élvezetei má- 
sod- és harmadrendüekké válnak. 

Ennek a nagy feladatnak elvégzésére, ennek a nagy hivatás- 
nak a betöltésére elgondolásom szerint nem is volna lehetetlen az 
emberiség többségét megnyerni. A föld kerekségének általunk la- 
kott részében már évszázadokkal ezelőtt felszinen volt az ,egy akol" 


eszméje. De a századok hosszú ideje alatt az nem jutott ered- 


ményre, hanem éppen széttagoltságra vezetett, mert a többség 
még nem volt a fejlődésnek azon a fokán, hogy azt megvalósit- 
hassa. Bámulattal állunk meg az ember lelki nagysága és erkölcsi 
ereje előtt, amikor akár Luthert látjuk az országgyűlésen, amint ki- 
jelenti, hogy ,itt állok, másként nem tehetek, Isten könyörüljön 
rajtam"; akár Dávid Ferencet, aki börtöne falára irja, hogy az 
igazságot útjában fenntartani nem lehet; akár a Dániel könyvé- 
nek hőseit, akik kijelentik, hogy ,legyen tudtodra, oh király, hogy 
mi a te isteneidnek nem szolgálunk, és a bálványképet, amelyet 
felállittattál, nem imádjuk"; akár a tudós előtt, aki azt mondja, 
hogy , mégis mozog a föld". Ma is hangzanak el buzditások az 
egyesülésre, felhivások az összefogásra és kisérletek az együttmü- 
ködésre. De eredmény nincs, mert a cél nem a lelki szükségletek 
kielégítése, hanem a hatalmi érdekek, nem a másoknak, vagy a 


mindeniknekvaló szolgálás, hanem a másokon, sőt a mindenkin- 
való uralkodás. 

Az a nyelv, amellyel érzéseinket és gondolatainkat egymás- 
sal közöljük, nem is tudja teljesen közölni az érzést és gondola- 
tot. Az csak többé vagy kesvésbbé tökéletes képet tár fel, ame- 


. — lyet a néző vagy halló szintén csak az ő felfogó képessége sze- 


rint többé vagy kevésbbé tökéletesen lát vagy hall vagy érez meg. 
Azt a szervezetet, amelyben az elmult idők a lelkek egyesülését 
lehetőnek és kivánatosnak lartották, az ,egy akol" képével igye- 
kezték érthetővé tenni. Sajátságos, esetleg csak véletlen jelenség 
az, hogy a magyar nyelv azt már nem az ,egy akol", hanem az 
egyház" szóval vagy képpel cserélte fel, amely képet vagy szót 
tudomásom szerint más nemzetnek a nyelve erre a célra nem hasz- 
nálja fel. Megitélésem szerint az ,egy ház" képe sokkal szeren- 
csésebb, jobban kifejező, és a fejlődés magasabb szinvonalát jelző 


, szó, különösen ha mellé nem is az ,egy pásztor", hanem az ,egy 


atya" képét vagy szavát tesszük, aki Jézus szerint egyedül jó, aki- 
nek mindnyájan gyermekei vagyunk, aki előtt nincs személyválo- 
gatás, s aki felhozza az ő napját mind a jókra mind a gono- 
szokra, és esőt ad mind az igazaknak, mind a hamisaknak a 
földjére. 

Ilyen alapon épülő és ilyen alakban elképzelt egyház szer- 
vezetébe mi, unitáriusok, minden kétséget kizáróan beletartozunk, 
az ellen semmi kifogásunk nincs, és ellenünk sem tehet senki ki- 
fogást. Az unitárizmus már nevében benne hordozza a maga di- 
csőségét, hogy a hit változatosságát egységre hozta. Az egy isten- 
ben való hit az a pozitivum, amelyben az emberi lélek megnyug- 
vást, bizalmat és hivatást talál, amely az életet nem a kin és 


. gyötrelem, hanem a boldogság és gyönyör szinterévé alakitja, 


amelyben jó minékünk szemeinkkel néznünk a napot, szemlélnünk 
a saját életünk munkájának eredményeit és alkotásait és ember- 
tesivéreink mosolygó arcát, és szeretettel szoritnunk kezet bajtár- 


. sainkkal és barátainkkal. 


Ennek az egyetemes egyháznak azonban mi inég csak elő- 
futárjai vagyunk, Tán csak hirdetői, apostolai egy örömizenetnek, 
egy evangéliumnak, egy megtisztult hitnek, egy szebb jövőnek a 
szomorú mult után az ember számára. Bizodalmunk, hitünk és 
meggyőződésünk azonban erős, és azokat az idők idők jelei állan- 
dóan hatalmasabbakká teszik. A mi egyetemes egyházunknak ka- 
pui nyitva vannak minden ember számára, aki azon be akar jönni, 
Az abba való belépést sem tilalomfa, sem zár, sem őr, sem tör- 


— 151 — 


Korunk és teendőink. 


Medrcteteátátkáetáetátettetkátzist reteet száz ázts zatot ezt s tel ak s 


Él 


"vény nem akadályozza, se meg nem tiltja. Annak hirdetői és val. ző 


lói állanak elő a föld minden részében milliószámban, nem külső 


ka 


kényszer, hanem belső, lelki szükséglet alapján. Azok a vádak és 
tillakozások, amelyek a vallásokat és egyházi szervezeteket érik, 
nem a mi egyházunkró! szólanak, hanem azokról amelyek a mult- 
nak tudatlanságából, előitéleteitől, kasztrendszerétől, hagyományaitól, ——. 


előjogaitól és kiváltságaitól nem tudnak megszabadulni. Azokról, 
amelyek az értelem, a tudás és felvilágosultság megállapításait nem 
tudják szembe nézni, s a meglátott veszedelem elől csak strucc- 


politikával akarnak megszabadulni. Azokról, amelyek azt hirdetik, — 


hogy az ember van az egyházért és nem az egyház az emberért. 
Mi nem akarunk győzni és uralkodni. Ezt még dicsőségünknek 
sem tartanók. Hanem akarunk felvilágosítani, meggyőzni és szol- 
gálni, és ebben találni meg életünk számára a hivatást és a ma- 
gunk és ami teremtőnk dicsőségét. 


:k 
k kk 


Korunknak ilyen rövid és vázlatos elgondolása után reátér- 
hetünk előadásom címének a másik tárgyára, a mi teendőnkre is, — 
Ennek a megrajzolása egy előadás keretében szintén csak hiányos 


lehet, de egy lelkészköri értekezleten ez a legnagyobb fontosságú. 


A lelkészek ahoz vannak hozzászokva, hogy az ők előadásaikat, — 

vagy az ortodokszia nyelvén igehirdetésüket, vagy az evangélium- 
nak általuk történt hirdetését a hallgatók csak végig hallgassák.  - 
Egy értekezlet azonban csak akkor felel meg a maga kitüzött cél- 


jának, ha a részívevők az előadás hiányait kipótolják és esetleges 
tévedéseiket szabadon megvitatják. Mert a nagy római birodalom- 
ban állitólag minden út Rómába vezetett, és Róma mégis ledölt. 
Egy házban megelégedés, boldogság és előmenetel csak akkor 
lehet, ha az abban lakók egymást megértik, ha közös célra töre- 
kednek, ha egymás gyengeségeit pótolják, tévedéseit helyreigazit- 


ják, hibáikat megismerik és levetkőzik, Nekünk, unitáriusoknak is 


vannak gyengeségeink, tévedéseink és hibáink, amelyek munkánk- 
ban akadályoznak, s amelyektől meg kell szabadulnunk kölcsönös 
megértéssel, jóakarattal és egymáshozvaló alkalmazkodással. Ezek 


a gyengeségek, tévedések és hibák olyan nagyszámúak, hogy fel- 


sorulásuk, áttekintésük, osztályozásuk és egységre vezetésük is 
nehéz, megszüntetésük és teljes orvoslásuk pedig a lehetetlenség- 


gel határos, és csak a legjobb orvostól, az időtől várható és 

remélhető. Azok az okok, amelyek korunknak elégedetlenségét, 


nyugtalanságát, háborúit, szenvedéseit és nyomorát előidézték, 
mind ott vannak a mi egyházi életünkben is. Az élet fenntartásá- 
nak nehézsége, a vis maior, a nevelés hiányos és ferde volta, az 
erkölcsi erő és bátorság hiánya, a szegénység, az önzés, a nagy. 
ravágyás, a közönyösség, a kényelemszeretet, testi és lelki fogyat- 
kozások, előítéletek, babonák, tulzó konzervativizmus és tehetet- 
lenséggel párosult telhetetlenség és igény, és még ki tudja milyen 
sok emberi és tán állati ösztön és gyarlóság mind olyanok, amik- 
kel számolnunk kell nemcsak itt, amikor teendőinkről elmélke- 


dünk, hanem a gyakorlati életben is, amikor teendőinket végezzük. 


Én úgy képzelem, hogy minden öntudatos és önérzetes tagja 
az unitárius egyháznak a szellemi fejlődés olyan fokán áll, hogy 
egyházunk épitésében résztvehet, és érzi azt a kötelességét, hogy 
abban részt kell vennie. Ennek a bizonyítására száz meg száz tényt 
tudnék felmutatni nemcsak egyházi életünknek a multjából, hanem 
a jelenéből is, ha a bizonyítást szükségesnek találnám. De ez a 
bizonyítás fölösleges különösen itt, a vendéglátó brassói unitárius 
egyházközségben, amely nemcsak megszületett tagjainak a lelki 
szükségletéből, hanem példát is mutat arra, hogy komoly törekvés 
nem marad eredmény nélkül. Töbdi egyházközségeinknek nagy része 
is nemcsak létézésével, hanem fejlődésével is tanuskodik hivatá- 
sanak betöltéséről és tagjainak buzgóságáról a legsúlyosabb kö- 
rülmények között is. 

Most azonban nem egyházunk tagjainak, hanem az egyház - 
községek lelkészeinek, megbizott és hivatott vezetőinek a teendői- 
ről tárgyalunk. A kettő között nem lényegbevágó, de mégis jelen- 
fős fokozati külömbség van, amelyet a helyes munkamegosztás 
tesz szükségessé. A lelkész az egyházközségnek szakképzett, meg- 
bizott és fizetett munkása vagy munkavezetője és felelős alkalma- 
zottja, akinek meghatározott kötelességeket el kell végeznie. Azon- 
ban. az életnek ezer változatú alkalmazottjai között tán egy sincs, 
akinek megnemhatározott kötelessége olyan sok volna, mint a lel- 
késznek. Nem is lelkész az, aki csak a meghatározott kötelességeit 
végzi, és nincs is olyan lelkész, aki az ő megnemhatározott köte- 
lességeit el tudja végezni. A lelkészt az egyik nyelv apának, a 
másik pásztornak, a harmadik szolgának nevezi. Vajjon volt-e akár 
apa, akár pásztor, akár szolga, aki kötelességének teljesen eleget 
tett? És teljesitheti-e a lelkész ezt a három hivatást együtt úgy a 

saját, mint a mások megelégedésére? De a lelkésznek holtig kelt 
tanulnia. Nevelőnek, tanitónak és segitő társnak, tanácsadónak, jó 
barátnak és példaadónak, s ha arra. szükség van, birónak is keli 
lennie. Örvendenie kell az örvendezőkkel és búsulnia a búsulók- 
kal. Pártolnia kell a szegényt, a gyámoltalant, az üldözöttet és el- 
nyomottat, és üldöznie a gonoszt, ostoroznia a gazságot, a kép- 
mutatást és álszenteskedést. Mindezek általános erkölcsi köteles- 
ségei az egyházközség minden egyes tagjának is, de ezeknek a 
teljesítéséért a felelősség egészen a lelkészre hárul, úgyhogy a hi- 
vatásának élő lelkész egész élete önfeláldozás és legfennebb gyö- 
nyörüséges iga, amelyben nyugalmat talál az ő lelkének. 

A lelkész legfontosabb teendőjének, ami földrészünkön a köz- 
vélemény az evangélium hirdetését tekinti, amely teendőt a keresz- 
tény egyház a pap vagy lelkész hatáskörébe útalta teljesen, és ami 
körül csoportosul, mint központ körül, minden lelkészi teendő. 
A hagyomány szerint ezt a teendőt csaknem kétezer esztendővel 
ezelőtt egy akkor élt nagy szellem, akit a názáreti Jézusnak hiv- 
tak, bizta az ő tanitványaira, akiket az általuk alapitott egyház 
apostoloknak nevezett el. Az evangélium, a mi nyelvünkön öröm- 
izenet vagy jó hir, akkor is az volt, ami ma, amire az emberi lé- 
lek epedve várt, amiért istenhez imádkozott, amit remélt, és ami- 


ben hitt. Az evangélium az volt, amit Keresztelő János hirdetett, 


hogy az idő beteljesedett és elközelitett az istennek az országa; 
az volt, amiért Jézus is imádkozott: , szenteltessék meg a te neved, 


jöjjön el a te országod, legyen meg a te akaratod, mint a menny- . 
ben, úgy a földön is." Az volt az evangélium, amit az evangilium . 


írója a mennyei seregek sokaságának a szájába adott: , Dicsőség 
a magasságban az istennek, és ezen a földön békesség, és az 
emberekhez jóakarat." 


Az evangélium hirdetése lényegében ma is ugyanez, dé azzal " 


a nagy fokozati különbséggel, amelyet kétezer esztendőnek a jejlő- 
dése hozott létre. A mennyei seregek sokaságának a hangját azóta 
nem hallottuk, s még a szférák állitólagos zenéjének sem tudunk 
szavakkal kifejezhető értelmet adni. A húszadik század felvilágo- 
sult embere az evangélista leírását már csak az ókor képzeletének 
játékául vagy költészetéül tekinti, amely úgy sohasem hangzott el, 
amint az evangéliumban le van irva. Az idő nem teljesült be, és 
istennek az országa még nem jött el. Annak az eljövetelét nem is. 
olyan csodás módon várjuk, amint azt Keresztelő János, a náze- 

. — reti Jézus, az apostolok és az ők kortársai várták, hanem a fejlődés, 
. a haladás törvénye alapján, amelyben ezen a földgolyón az em- 
. ber a legfontosabb hatóerő. Az evangélium hirdetésében a lelkész 
. az érzések, a vágyak és a gondolatok világában mozog, ahol a 
. legnagyobb mozgató és teremtő erők vannak. Azzal érintkezik, akit 
4 a bölcs lángesze föl nem ér. És kutatja az emberi lélek mélysé- 
. geit, a lét és az élet misztériumait a maga értelmének világossá- 
gával, hitének és tapasztalatainak meggyőződésével. Ezek pedig 
. egészen mások, és sokkal tökéletesebbek ma, mint voltak kétezer 
esztendővel ezelőtt. Ma sokkal nagyobb és tökéletesebb az isten, 
. mint a milyennek őt a próféták és az apostolok ismerték. Ma 
sokkal erősebb és jobb az ember, mint volt csak egy pár száz 
évvel ezelőtt is. És sokkal nagyobb a lét és az élet misztériuma 
is, mint volt a megelőző nemzedékek hitében és gondolkozásában. 
. Mindezeknek az érzéséből és tudásából állott elő az a visszahatás, 
. amely a multnak értékeit, alkotásait, (tudását, berendezését, szoká- 
. Sait, erkölcseit, világi és egyházi szervezeteit ellentétbe hozta a 
jövőéivel. 
— ——- —— Korunkban igen sok elmélkedés történik az úgynevezett ke- 
resztény civilizáció csődjéről, kivénüléséről, és jóslatok is hangza- 
nak el annak közeli és kikerülhetetlen haláláról. A kishitüség vagy 
éppen a hitetlenség terjesztésére, pártikuláris érdekek előmozditá- 
sára, sőt könyvkiadó üzleti célokra is nagyon felhasználható gon- 
. — dolat ez a mi napjainkban. Azonban a történelem tanuságtétele 
. és a tudomány megállapitása szerint a fejlődés iránya mindig előre 
és felfelé halad és emelkedést mutat. Nem volt még civilizáció, 
amely megsemmisült. Azok mindenike újabb meg újabb ér- 
fékeket adolt az emberi élet számára. A keresztény civilizáció ép- 
pen a legmagasabb szinvonalon, a jelen szinvonalán áll. A jövő- 
ben tán még nevet is cserélhet, de elvitázhatlan, hogy az emberi- 
séget messzire vitte a fejlődés útján. A természet világában azt 
látjuk, hogy csak azoknak a makrobáknak kellett meghalniok, 
amelyek nem tudtak a szükséghez alkalmazkodni és a megválto- 
zott követelményeknek engedelmeskedni. A jelen civilizáció is csak 
úgy hal meg, ha nem tud alkalmazkodni és engedelmeskedni. 
Kétezeréves története azonban azt mutatja, hogy tud. 
Az úgynevezett keresztény civilizációt nem a keresztény hit 
hozta létre, hanem azok a természeti adottságok, amelyek között 
Európa népei éltek, és az előtte volt görög és római civilizáció: 


TAVAT ET ÖL NASKÍN KESVAL ÉR AKÉTÉRTT TR TEST TET TE SESETKTE SE VIT GEV KESTTA 

zés 


és a még régebbi civilizációk. Igy sokkal helyesebb és időszerübb 
a keresztény egyház, mint a keresztény civilizáció csődjéről, elvé- . 
nüléséről és haláláról elmélkedni, beszélni és jóslatot mondani. A 
keresztény egyháznak is alkalmazkodnia kell a kor követelményei- 
hez, hitéhez és meggyőződéséhez. A húszadik század embere már ú 
nem hisz a világnak csodás jelfogásában, a Krisztus megjelenésé- 
ben, feltánadásában és újra eljövetelében, sem az ő földi Sszerep- 
léséhez és halálához füzött emberi meghatározásokban. Nem hisz É 
ben, a megváltás tervében, a végitéletben, örökkárhozatban és. a 
pokol kinjaibaan. Nem hisz a keresztény zsinatok határozataiban — 
és elfogadott hitvallásaiban. Ha ezek a keresztény hit lényegét : 
alkotják és a keresztény egyház nélkülözhetlen feltételei, akkor an-. 
nak csak multja volt, de jövője nincs. A jövő egyházában keve- 
sebb irrácionális tudás, de sokkal több rácionális hit és szeretet 
fogja egyesitni az embereket, és abban sokka! több igazság, való 
és őszinteség lesz, mint amennyi volt a multéban. 
I A jövő lelkészeinek teendői mind akörül az egy kérdés körül. j 
csoportosulnak, hogy ők megértik-e és átérzik-e a kor hivó szavát, 
és be tudják-e azt oltani, élővé tudják-e azt tenni a hivők lelküz i 
letében ; tudnak-e vágyat, reményt, bizalmat és hitet ébreszteni az 
emberiség jobb és szebb jövőjének, hivatásának és dicsőségének a 
munkálására. Feladatunk nagy és nehéz, de szebb, fontosabb és 
épitóbb feladatot ennél a társadalom senkinek sem tud juttatni. 


Gálfi Lőrinc. 

A világ és az evangélium. ! 


Mindenekelőtt szükségesnek látszik ennek a két látszólag egy- 
mástól oly távolálló fogalomnak tisztázása; mert mind a kettő 


. többféle értelelemben van forgalomban. A világon általában a 


külső természeti világot szokták érteni a maga bámulatos csillag- 
rendszerével, . amit másképpen universumnak is neveznek. Bár a 
Biblia szerint ezen természeti világnak is van bizonyos kapcsolata 


. az evangéliummal, mert csillag vezette a napkeleti bölcseket Jézus 


bölcsőjéhez, Jézus pedig azt mondta : , Az ég és a föld elmulnak, 
de az én beszédeim soha el nem mulnak". Mégis, mi nem ebben 
az értelemben kívánjuk a szót használni. Mi a világot lelki és 
szellemi értelemben vesszük s értjük rajta az ember vallási, er- 
kölcsi, tudományos és társadalmi életét, amelyet másképpen az 
ember kulturvilágának nevezhetnénk. 

Az evangélium fogalma is tágabb és szükebb értelemben 
fordul elő a közhasználatban. A legtöbben értik rajta az egész uj- 
szövetséget. Azonban, a mi felfogásunk szerint az újszövetség olyan 
könyveket is tartalmaz, amelyek nemhogy az evangélium lényegét 
fejeznék ki, hanem azt filozófiai és teológiai elmélkedésükkel 
meghomályosítják, s annak természetes érvényesülését a rendes 
kerékvágásból kizökkentették. [gy tehát mi, amikor evangéliumról 
beszélünk, akkor kizárólag csak a Jézus által hirdetett igazságo- 
kat értjük rajta. Ami Jézustól származik vagy az ő nemes szelle- 
mének a bélyegét hordozza magán, az evángélium. Ami ezzel 
ellenkezik, az bármi nevet viseljen, nem mondható evangéliumnak. 
Ez az evangélium nem csupán bizonyos vallási és erkölcsi igaz- 
ságok megismerését és elfogadását, hanem még inkább az azok 
szerint való lelkületet és életnyilatkozatot jelenti. 

Az a kérdés, hogy milyen viszony volt és van az ilyen érte- 


1 Brasov-Brassóban az unitárius lelkészi konferencián 1937 aug. 25-én 
tartott előadás. 

lemben vett világ és evangélium között? Ezt a kérdést másképen — 
ugy is lehetne kifejezni, hogy a lelki életnek jézusi evangéliuma 
miképpen érvényesült és érvényesül ebben a világban ? í 

Erre a kérdésre alig találhatnánk jobb és találóbb feleletet, 18 


mint ez a bibliai megállapítás: , Világosság jött e világra, de az ; 
emberek jobban szerették a sötétséget, mint a világosságot." Va- 


lóban akármilyen vonatkozásban vizsgáljuk a világ és evangélium — 
viszonyát, mindenütt igazolva látjuk ezt a szinte kétségbeejtő meg- 
állapítást. Ugy látszik, hogy a világi érdekek mindig erősebbek 
voltak az evangéliumi eszményeknél s sokkal könnyebb volt az 
evangélium fennszárnyalását a földi élet szüklátkörü viszonyaihoz —. 
alkalmazni, mint a földhöz ragadt világot az evangéliumi esz- 
mények magaslatára emelni. Ez az oka és magyarázata annak, 
hogy többnyire mindenütt, ahol az evangélium szembe került a 
világi érdekekkel, az előbbi rövidséget szenvedett s az utóbbi ke- 
rült ki győztesen a küzdelemből, j 

1, Már Jézus, akit különben az Istenben való hite fölülemelt — 
az élet kicsinyes kérdésein s tanítványait is arra biztatta, hogy ne 
aggodalmaszodjanak a holnap, az étel, ital és ruházat miatt, a 
világról nagyon borulátóan nyilatkozott. Jól látta, hogy az embert. 
a világi érdekek annyira a földhöz láncolják, hogy emiatt a lelki 
magaslatokra alig tud felemelkedni. Nem azért, mintha ezt a vilá- 
got megvetette volna, hiszen benne élt ő maga is; hanem azért, 
mert jól ismerte az embernek azt a gyöngeségét, amelynél fogva . 
könnyen e világ rabjává szegődik. Aki pedig rabja e világnak, az 
nem lehet szolgája az Istennek is, mert két urnak szolgálni nem 
lehet. Az evangéliumban gyakran megüti a fülünket olyanszerü 8 
kifejezés, hogy aki barátja e világnak, az ellensége az Istennek. - 
E világon nyomoruságotok lesz, azt mondta tanitványainak. De 
azért még se szabjátok magatokat e világhoz, mert csalárd az és 
ábrázatja megváltozik. Keressétek először istenországát s annak 
igazságait. j 

Nehogy világgyűlöletet olvassunk ki a Názáreti ezen tanitá- 
saiból. Hiszen ő is benne élt a világban. Sőt tanitotta, hogy ad- 
játok meg a császárnak is, ami a császáré. Nem azért jöttem, 
hogy a törvényt eltöröljem. Célja csupán az volt, hogy tanitványait — 
figyelmeztesse, hogy ne a világ mértékéhez igazodjanak, hanem a —. 
világot emeljék fel istenországa mértékéhez, még akkoris, ha ez 
magy áldozatokkal jár ; mert aki elveszti életét énérettem, megtartja — 

azt. Ezen az uton haladt ő maga is, amelyen bár a Golgota ke- 
resztjéhez jutott, de szellemét átadta az örökkévalóságnak. Meg- 
győzte a világot. 

Sajnos, követői nem tudtak erre a magaslatra felemelkedni. 
Sokkal könnyebb volt megalkudni, mint az igazság mellett hiven 
kitartani. Könnyebb volt uralkodni, mint szolgálni. Könnyebb 
volt az élet minden javát élvezni, mint azt áldozatul vinni a szent 
ügy szolgálatára. Nem az evangélium győzte meg a világot, hanem 
a világ nyomta rá bélyegét az evangéliumra. 

2. Arról ne is szóljunk, hogy az evangélium a kereszténység 
első századaiban miképpen lépett frigyre a ,logosz"-tannal és a 
rabbinusi teológiával, amely frigykötés alkalmával elveszitette egy- 
szerüségének nemes jellegét. A gyakorlati erkölcsi elvek bölcseleti 
és teológiai köntöst öltöttek. , A lélek és élet" evangéliuma a be- 
tük börtönébe temetkezelt. A jézusi evangélium egyéniségének 
megtagadásával az akkori világ szinébe öltözködött. 

Ezeknél sokkal nagyobb vereséget szenvedett az egyházi ér- 
dekkel szemben folytatott küzdelmében mind fartalmilag, mind 
alakilag. 

Az egyházi érdek azt kivánta, hogy minél nagyobb tömeget 
" vonzon magához. Ezt a célját nem érhette volna el, ha nem al- 
kalmazkodik ahhoz a bölcseleti szellemhez, amely az akkori görög 
és római müveltségnek a fokmérője volt. Bármilyen nemes volt az 
evangélium fartalma, az mégis csak úgy tünhetett fel a maga 
egyszerüségében, mint a zsidóságnak egy szektája. Ezért az evan- 
gélium egyszerü erkölcsi és gyakorlati tanitásairól megfeledkezve, 
annak a szerzőjét helyezték előtérbe és tették spekuláció tár- 
gyává. Az evangélium gyakorlati megvalósitása helyett megkezdőd- 


" tek a krisztológiai viták, amelyek, dacára az egymás után követ- 


kező zsinati határozatoknak, még ma sem értek véget. Ha az 
evangélium magasan szárnyaló tanitásait összehasonlítjuk a niceai 
és a konstantinápolyi zsinatok határozataival: világosan látható, 
az a nagy lelki átalakulás, amelyen a kereszténység az első négy 
századon keresztülment. Ez az átalakulás pedig nem az evangélium 
gyakorlati megvalósulása, vagy istenországa felé vezetett, hanem 
ellenkezőleg attól távolodott, amidőn a szeretet és szabadság 
evangéliumát a dogmák bilincsei közé zárta. 

. Nem kisebb változás történt a külső forma tekintetében. A 
pogány világ a maga művészi hajlandóságát is rányomta az ere- 

detiségéből kiforgatott keresztény szellemre. Az istentisztelet az 
áttért pogányokkal együtt idegen alakot öltött. Az Istennek , lélek- 
ben és igazságban" imádása helyett a gépies szertartások nyomul: 
tak előtérbe. A lélek nemesiítése helyett a szemek gyönyörködte- 
tése lett az irányadó. Az oltár, a képek, papi ruházat stb. ennek 
az irányzatnak a terméke. A görög művészi szellem élnyomta az 
evangélium nemes egyszerüségét. 

Ugyanez a törekvés érvényesült az alkotmány megszervezé- 
sében. Itt a római birodalom képe állott példaképpen s az első 
keresztények demokratikus egyházkormányzása helyett kialakult a 
róm. kath. hierárchia, amely élén a római pápával, mint egy 
, pontifex maximus"-sal, csak az uralkodást s nem az engedel- 
mességet tekintette fő feladatának. A római jog világa elnyelte a 
szeretet evangéliumát. Igy az egyház a maga épületének köveit 
nem az evangéliumból, hanem a körülötte levő világ igényeiből 
vette. 

Bár el kell ismernünk, hogy a saját szempontjából jól szá- 
mitott, sőt bizonyos történelmi szükségesség szerint cselekedett; 
hogy azon az uton, amelyen haladott nagy dolgokat müvelt és 
nagyszerü sikereket könyvelhetett el: mégis meg kell állapítanunk, 
hogy ezeket nem annyira a lelkek meghódításával, mint külső 
hatalommal érte el. Ugy járt az evangélium, mint az a folyó, mely 
a nagy tengerbe szakadva, maga is a tenger szinét és izét veszi 
fel. Vagy, amint egy történetíró megjegyzi: , A világ kereszténnyé 
lett, de a kereszténység pogánnyá." i 

Az evangéliumtól való emez eltávolodásban nagy része van 
a hivatásáról megfeledkezett papságnak, amely a gondatlanság és 
tétlenség kényelme mellett az anyagi előrehaladás érdekében buz- 
gólkodott. A papi tizedet isteni eredetünek hirdette s erről , buz- 
góbban szónokolt, mint az evangéliumiól." 

Az evangéliumnak ez az elvilágiasodása inditotta a jobb lel- 
keket arra, hogy az egyház világias utjától eltérve keressék és gyako- 


rolják az evangéliumi élet igaz útjait. Ez a törekvés nyilvánult . 8 


meg a remetei és szerzetesi életben, mely a világtól való félre- 
vonulásban, a Vald Péter reformációjában, mely a szegénységben, 
a Husz János munkájában, mely a pápai hatalom letörésében 
remélte megtalálni az evangélium felé vezető útat. Ez jellemzi kü- 
lönösen a reformáció áldásos törekvéseit, amelynek kimondott célja 
volt a hivatásától eltávolodott egyházat az evangéliumi alapra 

visszavezetni. Bármilyen nagy útat tett meg az evangélium felé, 
mégis a Pál teológiájával nem tudott megbirkózni. Az evangélium 
annyira bele volt merülve ennek a világnak a tengerébe, hogy 
annak a kiemelése még újabb áldozatokat kivánt. 

3. Hát vajjon a mai világ megtalálta az életnek ama világos- 
ságát, mely az evangéliumból ragyog feléje ? A világ és evangélium 
ma egy uton halad-e ? Sajnálattal kell megállapítanunk, hogy a mai 
világ is még igen messze jár az evangéliumi eszménytől. Sőt, 
mintha mesterséges akadályokat görditene terjedése útjába, Igy 
mint megannyi hatalmas sziklafal zárják el a lelkek elől az evan- 
gélium világosságát: 1. az állami mindenhatóság, 2. a túlzó ná- 
cionalizmus, 3. az egyoldalu szociálizmus, és 4, az orihodox 
dogmatizmus. 

Az állam és egyház hosszu századokon keresztül vetélkedett 
egymással. Az egyház teljesen illetéktelenül bár, de mégis köve- 
telte magának azt a jogot, hogy ő irányitsa az államokat, Az 
egyházi hatalom olyan, mint a nap s a világi olyan, mint a hold, 
az utóbbi az előbbitől kapja fényét, melegét és világosságát. Isten 
két kardot adott a pápa kezébe, amelyek közül az egyiket ő aján- 
dékozza a világi uralkodóknak, akiktől bármely pillanatban vissza- 
veheti. Ilyenszerű jelszavakat sokszor hangoztattak a középkori 
pápák s ilyen cimeken követelték maguknak a világfeletti uralmat.. 

Ma megfordult a helyzet. Ma az állam követel magának 


j mindenhatóságot. A modern állam polgárainak nem csupán sze- 


mélyi és vagyoni biztonsága felelt kiván örködni, hanem hitét és 
vallását is megszabni törekszik, Az evangéliumban lefektetett egye- 
temes vallás helyébe nemzeti vallást akar teremteni. Ha e törek- 
vésében akadálya az evangélium szelleme, akkor kész azt a 
fundamentumot elvetni. Ha az evangélium szelid és türelmes szel- 
leme nem támogatja harcias és mindent eltiporni akaró irányát : 
akkor eldobja azt s helyébe a régi pogány vallás harcias isteneit 
akarja feltámasztani halottaiból. Az üdvösség és a jövő élet helyett 
a jelen élet hatalmát és dicsőségét helyezi előtérbe, a szeretet és 
testvériség eszményét a jog és törvény uralmával kivánja felcserélni. 
Ezért mindazokat, akiknek lelke az evangélium szellemével van 
telítve s annak egyetemes irányáról nem tudnak leszállani s -a 
nemzeti érdekek szűkebb keretei közé beilleszkedni, azokat üldözi, 
amint ez Németországban történik. Mondanunk sem kell, hogy az 
államnak ez a, mindenhatóságra való törekvése éppen olyan tulzás, 


mint amilyen volt a középkori egyház túlkapása. 

Az állami élet mindenható hatalmának egyik ferde kinövése 7 


a tulzó nácionalizmus. A nemzeti eszme nincs ellentétben az evan- 
géliummal. Hiszen Jézus is szerette faját és nemzetét. Csupán 
annak egyoldalu tulzásait, hibáit és büneit ostorozta kiméletlenül. 
Amikor aztán nem sikerült jobb belátásra birnia, ami miatt a 
romlás örvénye felé közeledett: akkor megsiratta hazáját és benne . 
nemzetét. Azonban a nácionálizmusnak azok a tulzásai, amelyek 
elvakultságból származnak, amelyeket a nemzeti gőg és büszke- 
ség táplál s amelyek a mások lekicsinylésében és gyülöletében 
nyilatkoznak meg: azok, bármennyire hangoztassák az evangé- 
liumi és keresztényi jelszavakat, messze járnak Jézus szellemétől. 
Manapság a nácionálizmusnak ezen tulzásaival lépten-nyomon ta- 
lálkozunk. Ott vannak a parlamentekben, a politikai pártokban, a 
lapokban, az utcákon és a családi hajlékokban. Mindenütt terjesz- 
tik azt a fojtó levegőt, amelyben pusztulnak és sorvadnak az 
evangélium zsenge hajtásai. 

Korunknak egy másik mozgató ereje a szociálizmus. Milyen 
szép az alapgondolata! A gyöngét támogatni, az elesettet fel- 
emelni, az éhezőnek kenyeret adni, az embert emberhez méltó 
életmódhoz juttatni. Mintha csak az evangéliumból volnának véve 
ezek a gondolatok. Ez az oka és magyarázata annak, hogy a ke- 
 resztények egy része kezet fogott ezzel az irányzattal. Jézust meg- 
tette szociálista vezérnek. A szép jelszavak kedvéért s a világban 
való érvényesülés céljából olt hagyta az evangélium elvi alapjait. 


A szociálizmus annyiféle szinben és alakban jelentkezik, "id 


hogy tulajdonképpeni lényegét nem igen lehet meghatározni s tel- 
jesen ellentétes irányok férnek meg benne. Igy van utópisztikus 
és tudományos, békés és forradalmi, arisztokratikus és demokra- 
tikus, ipari és agrár, materiálisztikus és etikai, nemzeti és inter- 
nácionális szociálizmus, Ha mindeniket egy közös alapra: az 
evangélium alapjára lehetne helyezni, meg lehetne vele a világot 
váltani. Azonban éppen az ellenkező irányba halad, amennyiben 
a modern szociálizmus a Marx és Engels történelmi materiálizmu- 
sában összpontosul, amely a társadalom jobbulását egyetlen föl-. 
tételhez: az anyagi föltételhez köti. Az erkölcsök javulását pedig 
kizárólag a hatalom változásától várja. Ennek az irányzatnak végső 
következménye a bolsevizmus, amely már nem csupán az evan- 
gélium, hanem általában a vallás és Isten ellen is felveszi a harcot. 

Az evangéliumnak a világban való érvényesülését illetőleg 

még csak egy akadályról emlékezem meg. Ez az orfodox dogmá- 
j tizmus. A kereszténység hivatalosan akkor hagyta el az evangé- 
. liumot, amikor 325.-ben a niceai zsinaton megkezdette a dogma- 
. alkotás munkáját, amelyet azután a következő századokban is nagy 
. erőfeszítések között folytatott. Elismerjük, hogy ezekre a védő- 
.  bástyákra szükség volt akkor, amikor annyiféle idegen áramlat 
ostromolta a kereszténység zsenge szellemét. Azonban, amikor 
. ezeket az időleges várakat az örökkévalóság és változhatatlanság jel- 
.  legével ruházták fel, s amikor azevangélium lényegét éppen ezekben, a 
. legtöbbször idegen anyagból készült védőfalakban látták : akkor vétet- 
. tek az emberi szellem isteni természete és Jézus nemes szándékai el- 
. len. Mert ezekkel az erős várfalakkal elzárták a fejlődés utját 
. egyfelől, másfelől pedig a kereszténység testvéri közösségéből nem- 
. csak kizárták, hanem számüzetéssel, börtönnel és máglyahalállal 
. sújtották éppen azokat, akik az evangélium világosságát olthatat- 
. lan szomjusággal szomjuhozták, Ugy tettek, mint az, aki a képet 
. megsemmisiti, hogy a csillogó keretet megtarthassa. 

ú. Ezt az inkvizitori szellemet a modern kor felvilágosodása 
A enyhitette ugyan, de teljesen megszüntetni nem tudta. Nem régen 
. egyik előkelő ref. lapban, egy különben igen kedves s a magán- 
.. életben egészen evangéliumi életet élő teológus amiatt panaszko- 
. dik, hogy ujabb időben a ref. egyház képe , sulyos lélekszám- és 
. térbeli vesztéséget, fogyást és elerőtlenedést" mutat. Ennek okául 
. ezt a megállapítást teszi: , Egyházi életünknek egyeilen főnyo- 
.  morusága van, s ez az, hogy elhalványult bennünk hitvallásunk 
. páratlan igazságának tudata, s ezáltal valami bántó közömbösség- 
. nek, hitbeli relátivizmusnak áldozatai lettünk." Ennek a veszedel- 
. mes iránynak a gyökerét két molivumban látja, u. m. az általá- 
. nos emberszeretet, a Ahumánizmus és a nacionálizmus, vagy a 
. nemzeti összefogás gondolatában. Ezekből fakad a , türelem," mely 
. nem az egyház dogmáit nézi elsősorban, amely még azt is meg- 
. engedte az egyik hires papnak, hogy az unitárius templomban 
. prédikáljon. ! 

4 Itt már.a felekezeti teológus beszél, aki vallása lényegét a hit- 
. vallásban látja, ami ezenkivül van, származzék bárhonnan, nem 
vallás. Sőt a hazánknak örök dicsőségére szolgáló vallási türelem 


1 L. Dr. Nagy Géza: ,Hálóvetés" c. cikkét. Református Szemle 1937 
évf..2. sz. 19—21. old. 

is bűnszámba megy. Ha pedig a protestántizmus zöld táján ezt 28 
művelik, akkor mit várjunk a száraztól. Miben különbözik a prot. 
türelmetlen orthodoxia a harcias és egyedül üdvözitő katholtcízsái 8 
mustól ? E. 

4, Ha tehát az evangélium 2000 éven át küzködött ebben ve 
a világban, anélkül, hogy azt meggyőzte volna, vajjon egyáltalában — ű 
nem kell-e azt ugy tekintenünk, mint amely nem ennek a világnak 
szól? Nem kell-e komoly megfontolás tárgyává tennünk és ujra 
értékelnünk Jézus mondását: ,Az én országom nem e világbók 
való?" Vagy talán az idő rácáfolt arra a régi apostoli kijelentésre, — 
hogy senki sem vethet más , fundamentumot" azonkivül, amely 
egyszer vettetett s arra a jézusi jóslásra, hogy az ég és a föld el-— 
mulik, de az én beszédeim soha el nem mulnak ? [Igy eljött volna — 
az ideje annak, hogy uj evangéliumot és uj Messiást várjunk, aki 
a várva-várt szebb és boldogabb jövőnek új útjait jelöli meg a 
világ számára? Vajjon nem céltalan munkát végzünk s nem 
utópiák után szaladunk, amikor a jézusi evangélium eszményeit 
akarjuk ebben a világban megvalósitani ? Nem olyan-e az evangé- 
lium, mint a virágházi növény, amely a való élet zordon szelének 
a lehelletére elhervad ? Vagy pedig félre kell vonulnunk ebből a 
világból, hogy evangéliumi életet élhessünk, amint tették ezt a 
remeték és szerzetesek ? Olyan kérdések ezek, amelyeket nem mi 
teszünk fel először, s amelyek sokakat inditottak arra, hogy az o 
evangéliumtól eltérő s akárhányszor avval ellenkező kisérletet te 7 
gyenek a világ jobbitására, a vallás és erkölcs uj alapokra való 
fektetésére. Azonban ezek a teológiai, filozófiai, tudományos és ii 
más természetü kisérletek csak rövid életüek voltak, s korukat túl 
nem igen élték. 

5. A kereszténység megérezte s nap-nap után tapasztalja ! 
azokat az akadályokat, amelyekkel az evangélium különösen a mai 7 
világban találkozik. Ez a tapasztalat arra inditotta, hogy az egy- 
mástól eltérő keresztényi irányzatokat közös nevezőre hozva, egyé 
egységes frontot alkosson, amelyen sikerrel veheti fel a harcot a 6. 
külső ellenségekkel szemben. Ebben a törekvésben két szempontot — 
vett figyelembe. Az egyik az, hogy az egyházak egyéni jellegét 
nem érinti, vagyis minden egyház tartsa meg a maga történelmileg 
kialakult hitvallását. De ezenkívül a különböző egyházaknak van- 6 ! 
nak olyan közös kérdéseik, amelyekre egységesen kell feleletet 
adniok, s egységee fellépésükkel a maguk erejéről bizonyságok 

tenniök a mai világ forrongó és szélsőséges áramlataival szemben. 
. iyen közös kérdések: a munkanélküliség megoldása, a szociális 
. kérdésekre adandó feleletek, a világ-béke biztositása, az állam és 
. egyház viszonyának méltányos és igazságos rendezése. Ezek a 
. közös kérdések és feladatok szülték az ugynevezett oekuménikus 
. "mozgalmat. Maga a gondolat nem uj. Hiszen az élet-ösztön pa- 
.  rancsolja, hogy a közös veszedelmek ellen egymással kezetfogva 

védekezzünk. A különböző egyházi alakulatoknak ilyen egységre 
törekvő csoportosulásai a multban is voltak. De az egész keresz- 
ténységre kiterjedő ilyen egységes mozgalom meginditása egészen 
újkeletü. Azonban mégis egy pár állomáson már áthaladott. Most 
a nyáron Oxfordban tartotta jul. 12—26 között tanácskozásait, 


. amelyen az állami totalitás és az egyház nagy problémájával fog- 
.  lalkoztak messze kiterjedő előkészületek után. 


Teljes rokonszenvünkkel találkozik a kereszténységnek ez a 


. nagy összefogása, amely által lerontani igyekeznek azokat a vá- 


1asztófalakat, amelyek eddig ütközőpontot és választó vonalat al- 
kottak a különböző keresztény felekezetek között és ezek helyett ke- 


. Tresik az összekötő kapcsokat. De mégis úgy érezzük, hogy e nagy 


összefogásban nem az evangélium szellemének a világban való 


2 érvényesítése a főcél, hanem sokkal inkább a keresztény egyházak 


És létének, hatalmának és befolyásának a biztosítása. Emellett ugy 


Z látszik, hogy itt ismét nem az evangélium szelleme sugallja az 
. együttmunkálkodás módját, hanem az ellenfélnél kifogásolt világi 
. és politikai fegyverekkel akarja a kereszténység a maga igaz- 


ságát biztositani. Már pedig könnyen megvalósulhat itt is az a 
jézusi mondás, hogy ,aki fegyvert fog, fegyver által veszhet el." 
A kereszténység tehát az oekuménikus mozgalomban sem arra 
törekszik, hogy a világot az evangéliumi világosság felé vezesse, 


. hanem arra, hogy világi eszközökkel biztosítsa a maga létét s 
. védelmezze meg minden felekezet a maga hitvallását. 


6. Mit tegyünk hát ilyen viszonyok között, hogy vállalt hi- 
vatásunkat legalább részben betölthessük? Gondolatom szerint 


nekünk sem a világról, sem az evangéliumról lemondanunk nem 


lehet, nem szabad. Ennek a világnak a légkörében s ennek vi- 
szonyai között kell érvényt szereznünk az evangéliumnak, amely 
, Istennek hatalma." Ne ringassuk magunkat abban az illuzióban, 


hogy mi unitáriusok is a célt elértük volna. Mi csak annyiban 


vagyunk előnyben mások felett, hogy minket zsinatílag megállapi- 


— 165 — 


A világ és az evangélium. 


tott dogmák nem zárnak el Jézustól és evangéliumától. Mi vele 
a közvetlen kapcsolatot fenn tudjuk tartani. Azonban ez a körül- 
mény annál több sikert és nagyobb eredményt követel tőlünk. § 

Arra se gondoljunk, hogy maroknyi táborunk bármilyen tüz- 
zel, lelkesedéssel és erős akarattal fogjon munkához, egyszerre 
megválthatja ezt a világot s azt az evangéliumi eszmény magas- 3 
latára fel tudja emelni. A magvetés munkája csak hosszu idő és 
türelmes várakozás után hozza meg a maga gyümölcsét. Nekünk 
a munkát a legelején kell kezdenünk. Eddigi fáradságunknak is 
éppen azért nem volt meg a kivánt sikere, mert nem végeztük 
kellő rendszerrel s ott kezdettük, ahol végeznünk kellett volna. 
Ugy tekintettük az embert, mint az a régi egyházi atya, aki azt 
mondta, hogy az emberi lélek születésénél fogva keresztény. 
Ezért ugy kezeltük az embert, mint született keresztényt. —. 
Pedig a keresztény szó az evangéliumi életet magában foglaló 
értékfogalom. Ez nem kiindulás, hanem befejezés, nem kezdet, 
hanem vég. E téves kiindulásnak volt a következménye az, 
hogy állandóan sürgettük és sürgetjük, az istentisztelet reformját, 
hitvallásunk tisztaságát, tankönyveink revideálását, alkotmányunk 
demokratizálását, törvényeink korszerü átalakítását stb. De a leg- 
kevesebbet foglalkoztunk az emberi lélekkel s annak törvényeivel. 
Nem azt akarom evvel mondani, hogy a vetőmag tisztitása, kivá- 
lasztása és nemesitése mellékes az aratás tekintetéből. Hanem azt, ; 
hogy a leggondosabban kiválogatott és megtisztitott vetőmag sem 
noz gyümölcsöt, ha köves vagy tövises földbe hull. 

Az ujabbi gazdasági tudomány a talaj kiválasztását és javi- 
tását tekinti elsőrendü feladatnak. Az uj pedagógia is a gyerme- 
ket állitja a nevelés központjába. A kertészeket a gyakorlat meg- 
tanitotta arra, hogy a talajmüvelés s bizonyos anyagokkal való 
gazdagítása uj virágfajokat, ha nem is tud teremteni, de azért 
valóságos csodákat müvel. Mert nem csak külső formában töké- 
letes virágok fejlődnek általa, hanem illat és szinpompa tekinte- 
tében is mesés változásokat hoz létre. Ime itt van a példa és az 
utmutatás a mi részünkre is. Lelkipásztorok vagyunk. Hivatásunk 
arra utal, hogy a lelkek tanulmányozásával, törvényeivel, képes- 
ségeivel, fejlődési lehetőségeivel foglalkozzunk elsősorban. Ezt a 
munkát a gyermeki lelkek előkészítésével kell megkezdenünk. Ez 
az a talaj, amelyet javitani lehet, hogy aztán benne a keresztényi 
hit és erkölcs szinpompás virágai teremjenek. Ez más szókkal azt 

jelenti, hogy meg kell forditanunk eddigi módszereinket. Nem arra 
kell törekednünk, hogy a külső világot evangélizáljuk, aminek le- 
hetetlenségéről 2000 év tapasztalata megtanithatott, hanem a lel- 
keket kell az evangélium eszményeivel megtöltenünk s az ilyen 
evangéliumi lelkek maguk fogják a nekik megfelelő külső világot 
megteremteni. Nem a világ ad szint és tartalmat az evangélium- 
nak, hanem, mint a virág a magból, ugy kell az evangéliumból 
kihajtania mindennek, a mi a világból való. Irodalom, művészet, 


. tudomány, politika, törvény, erkölcstan, hittan csak akkor lesz 


evangéliumi, ha evangéliumi lélekből származik, Különben csak 
külső máz. Olyan, mint a megaranyozott réz. Mert nem a világon 
keresztül vezet az igaz ut az evangéliumhoz, hanem az evangélium 
keskeny ösvényén jutunk egy szebb és jobb világhoz. Erre vonat- 
koznak Jézus szavai: , Keressétek először istenországát, s annak 
igazságait s mindezek megadatnak nektek." 

Aki csak egy parányit is beletekint az evangélium szellemébe, 
azonnal meggyőződhetik arról, hogy Jézus hiven emez alapelvéhez 
nem a külső világ megjavitásával akarta istenországát megvalósi- 
tani. Hiszen még a régi törvényt sem akarta eltörölni. Szerinte az 
egész világ megnyerése sem ér fel a lélek elvesztésével. Sehol 
sem indit harcot a világi intézmények ellen. Adjátok meg a csá- 
szárnak, ami a császáré. Ha felső ruhátokat kérik, adjátok oda az 
alsót is. Nem a jog érvényesítését követeli. Ellenben a léleken 
semmi foltot nem tür, mert abból származnak az élet cselekedetei, 
Rossz fa nem teremhet jó gyümölcsöt, a jó fa csak jó gyümölcsöt 
terem. Nem arra törekszik, hogy az istentisztelet külső formáját 
szabja meg, hanem az a lényeg, hogy Istent lélekben és ígazság- 
ban imádjuk. Nem alapit egyházi szervezetet, nem törödik az 
alkotmány formáival, hanem azt mondja: ,ÁArról ismerik meg, 
hogy az én tanitványaim vagytok, ha egymást szeretitek." Jól 
tudta, hogy a jó lélek mindig megtalálja a neki megfelelő jó for- 
mát éppen úgy, mint a jó mag, szépen pompázó illatos virággá 
fejlődik. 

Mi unitáriusok nem állunk azon a borulátó dogmai alapon, 
amely az embert a bűneset következtében romlott és minden jóra 
képtelen lénynek tartja. Mi hiszünk az emberi lélek isteni szár- 
mazásában és nagyrahivatottságában. Éppen ezért követhetjük 
Jézust a lélek fölemelésének és egy szebb és jobb világ terem- 
tésére megerősítő munkájában. Követnünk is kell, ha tanitványai 


akarunk lenni. 

Azonban minket mai szerencsétlen kisebbségi sorsunk igen 
nehéz helyzetbe juttatott. Mintha válaszúton állanánk. A mai világ 
annyiféle igénnyel lépik fel velünk s általában a lelkipásztorokkal 
szemben, hogyha mindezeknek eleget kiván tenni, akkor háttérbe 
kell szorulnia annak, ami a legfőbb hivatása. A mai világ azt várja 
a paptól, hogy legyen gazda, politikus, orvos, ügyvéd, szövetke- 
zeti vezető, különböző egyleti szervező stb., hogy bármely irány- 
ban fordulnak hozzá hivei, segitségükre lehessen. Vajjon eleget 


tehetünk-e hát mindannak a sokirányu igénynek és kivánságnak, . 


amelyet a mi különleges helyzetünkben a mai világ vár tőlünk? 
Ha pedig eleget teszünk, akkor vajjon az nem főhivatásunknak, 
az evangélium szolgálatának a rovására megyen-e ? 

A világ eme felcsigázott igényei mellett és ezeken . kivül, 
annyiféle szépenhangzó jelszó röpköd körülöttünk, amelyek min- 
denike új életet, szebb jövőt, boldogságot igér, ha hozzá csatla- 
kozunk. Mint a vásáron, mindenki a maga áruját tartja és hirdeti 
a legjobbnak: ugy eme körülöttünk nap-nap után felbukkanó zász- 
lók hordozói a saját utjaikat tartják és hirdetik egyedül üdvözitők- 
nek. Ilyenformán minden pillanatban ismét új kisértő áll útunkba 
mondván: ,A világot neked adom, ha előttem leborulsz, s engem 
imádandasz." Mit tegyen hát a kisértések emez állandó ostromá- 
ban a lelkipásztor? Vajjon elhagyja vagy megtagadja az evan- 
géliumot s kövesse a mindent igérő jelszavakat ? 

Nehogy félreértsenek kartársaim, mikor ezeket a kérdéseket 
felteszem. Nehogy azt gondolják, hogy én a világtól teljesen el- 
zárkózó folyton imádkozó, szónokló, kegyeskedő és csupán a 
templomban szolgálatot teljesítő papokra gondolok, Már emlitet- 
tem, hogy nekünk a világban kell élnünk. Az az én felfogásom, 
hogy a papnak igenis ott kell lennie e világ minden jó és nemes- 
irányu mozgalmában, lépést kell tartania az általános fejlődéssel, 
ismernie kell hiveinek lelkivilágát; de akárhol legyen, akármilyen 
munkában veszen részt : éreznie, tudnia kell azt, hogy ő mindenek 
felett és első sorban az evangélium szolgája s fő feladata, hogy 
az evangélium kovászával megjobbitsa ezt a világot, mert ebben 
a vajudó, szebb és tisztább élet után szomjuhozó világban nem 
szabad megengednünk, hogy az evangélium tiszta vize elapadjon, 
vagy élvezhetetlenné váljon. Minden egyéb csak út és eszköz ama 
legfőbb célunkhoz, hogy az egyes egyéneket az istenfiuság ma- 
gaslatára emeljük, s az emberi közösséget istenországává tegyük. 
Meg vagyok győződve, hogy minél inkább sikerül az evangélium 
eme magasztos eszményeit a világban valóra váltanunk, annál 
közelebb jutunk az unitárizmus győzelméhez, mert az unitárizmus 
a jézusi evangélium vallása. Vári Albert, 

Gromo, János Zsigmond testőrkapitánya 
új megvilágításban. 


Gromo, János Zsigmond olasz testőrkapitánya nem ismeret- 
len olvasóink előtt. Gromo János András a XVI. századbeli Erdély 
földrajzi, politikai, katonai és vallási állapotáról érdekes feljegy- 
zéseket hagyott s János Zsigmond fejedelemről is értékes jellem- 
rajzot írt.1 Erdély helyzetéről közölt reális megfigyelései mellett 
szivesen idéztük János Zsigmondról szóló jellemzését is, amelyben 


. mint egykorú, részrehajlás nélkül írta le János Zsigmond külső 


alakját, lelki tulajdonságait és életmódját. Soraiból az látszik, hogy 
kedvelte a fejedelmet s hűségesen szolgálta, mint általában egy 
olyan condottiere, aki nemcsak a több zsoldért szolgál, hanem 
megismerte urát és parancsolóját, ragaszkodik is hozzá. 

Dr. vitéz Kárpáthy-Kravjánszky Mór, gödöllői pap-tanár, a 
vatikáni könyvtárban szerencsésen megtalálta Gromonak több le- 
velét, amelyeknek felhasználásával egy füzetet adott ki: , Gromo, 
János Zsigmond testőrkapitánya" címen.? Ez újabban felfedezett 
és közzétett levelek kétségtelenül új színt adnak Gromo jellemé- 
nek, de semmiben sem változtatják meg az általam megrajzolt 
János Zsigmond alakját, sőt alapfelfogásomban csak megerősítenek. 

Nem szivesen nyulok e kérdéshez, mert itt tulajdonképen 


két világnézet felfogásának különbségéről van szó s még a lát- 


szatát is kerültem mindig annak, ami áldatlan felekezeti vitatko- 
zásokra adhat okot, de az igazság megvilágítása a fő cél s e 
mellett minden egyéb másodrendű. 


1 Olaszról németre fordítva először 1855-ben jelent meg: Archiv des 
Vereines für Siebenbürgische Landeskunde. Neue Folge. II. Band. Jegy- 


zetekkel 1—112 I. ? 

2 Dr. vitéz Kárpáthy-Kravjánszky Mór; Gromo, János Zsigmond testőr- 
kapitánya. Különlenyomat a Regnum Egyháztörténeti Évkönyvből. 48 Il. Mel- 
léklet címen 26—48-ig az olasznyelvű levelek is közölve vannak. Grafika. 

Gromo, János Zsigmond testőrkapitánya új megvilágításban. — 


János Zsigmond 1564-ben felszólította Gromot, hogy fogad- 


jon kétszáz gyalogos és száz lovas zsoldost, legyen azoknak pa- . 4 


rancsnoka és jöjjenek Erdélybe , életének biztonsága és egyéb tisz- 
tes céljai elérésére."1 Abban az időben más európai udvaroknál 
is szokásos volt idegen zsoldosok fogadása. 

Az állásnélküli Gromo vállalkozik is, de nem a János 
Zsigmond által kitűzött célt tartja szem előtt, hanem azt, hogy 
hátha tehetne valamit Erdélyben a reformáció terjedésének meg- 
akadályozására s talán János Zsigmondot ís visszatéríthetné a 
katolikus vallásra, amit annál is inkább remélt, mert elbeszélése 
szerint Anglia királyára VIII. Henrikre is oly nagy befolyást tu- 
dott gyakorolni, hogy ki tudta volna békíteni a kath. egyházzal, 
ha közben a király nem hal meg. 

A pápaság nem válogatott az eszközökben, mikor az egész 
egyház életéről volt szó. A pápától Gromo útiköltséget kap, amiért 
viszont Morone bibornokhoz az erdélyi viszonyokról bízalmas köz- 
léseket küld, vagyis kémszolgálatra vállalkozik. Dr. vitéz Kárpáthy- 
Kravjánszky ugyan azt mondja, hogy: ,Nem szabad ezt kém- 
szolgálatnak mondanunk," bár a következő mondatban már el- 
ismeri, hogy az ,ily alkalmi információból fejlődik ki a későbbi 
szervezett kémszolgálat." Kárpáthy-Kravjánszky az ismert jezsuita 
elvért elnéző, mert hát Gromo az , Egyházért és a hitegység 
visszaállításáért" 2 vállalkozott hírszolgálatra, amit mi igazi nevén 
kémszolgálatnak minősítünk, mert milyen elnevezést is érdemel- 
hetne annak az embernek a szolgálata, akinek egy időben három 
helyről dűlnek az aranyak, János Zsigmondtól, a pápától s a 
Signoriától. 8 ; 

Gromo 1564 májusában jött Gyulafehérvárra s összeköttetésbe 
lépett a katholikus Báthory Kristóffal, de nem sokat tehettek a. 
kath. egyházért, mert a reformáció napról-napra erősbödött. János 
Zsigmond Blandrata befolyására már 1563-ban elhagyta ősei hitét 
s lutheránussá lett. Nagy örömet okozott Erdélyben mindenfelé, 
hogy János Zsigmond ,teljesen szakított a pápistasággal." Bland- 
rata és Dávid Ferenc együttműködésével aztán tovább fejlődött 
Erdély vallásügye. Az 1564. január 2-án tartott segesvári ország- 
gyűlésen János Zsigmond személyesen is jelen volt s Dávid Ferenc 

1 Kárpáthy-Kravjánszky i. m. 4 I, 

3 Velencei miniszterium. 

a fejedelem jelenlétében Szentháromság-ellenes beszédet mondott, ! 
Gromo Erdélybe jövetele után csakhamar megtartották 1564 június 
4—5-én a tordai országgyűlést, mely kimondta, hogy mind a lut- 
heránusok, mind a reformátusok vallásukat szabadon gyakorolhat- 
ják. Mostantól kezdve Erdélyben három bevett vallás volt u. m. 
katolikus, lutheránus és református. 

Ilyenformán állott a helyzet, mikor Gromo Erdélybe jött s 
így nem csodálkozunk azon, hogy megérkezésekor szomorúnak 
találta az erdélyi katholikusok állapotát, de nem adta fel a reményt, 
hogy a helyzet megjavulhat, mert arról értesült, hogy János Zsig- 
mond még titokban hallgat misét s arról maga is meggyőződött, 
hogyha Blandrata és társai kivánták volna is a katholikus papok 
és szerzetesek eltávolítását, János Zsigmond ilyesmit nem cseleke- 
dett. Gromo jónak látná, hogy Őszentsége írjon a fejedelemnek, 
akit azért fontos megnyerni, mert ő lesz majd Lengyelország királya 
is, továbbá írjon Báthory Istvánnak és Báthory Kristófnak s a 
székelyek vezetőjének Becz Pálnak,? utóbbinak azért, mert Gromo 
nagyon bizott a székelyek hithűségében. 

De mi legyen Blandratával ? Hogyan lehetne őt megnyerni? 
, Bármennyire igyekszik ideálizálni Blandratát a saját felekezetének 
irodalma, 3 más adatunk is van arra, hogy a pénzt nem vetette 
meg," mondja Kárpáthy—Kravjánszky, de csak azért, hogy a kö- 
vetkező mondatban már önmagát megcáfolja. Gromonak is az volt 
a terve, hogy Blandratát valamelyes zsíros állással elhallgattassa, 
de amint írja tovább Kárpáthy—Kravjánszky : ,. Itt nagyon tévedt 
Gromo."4 Nem volt olyan magas egyházi állás vagy javadalom, 
amiért Blandrata eladta volna magát. 

Rómában komolyan tárgyaltak Gromo javaslatairól s elha- 
tározták ,egy tanult és buzgó személyiség" Erdélybe küldését s 
megemlékeznek ,azoknak a nyomorultaknak a kikergetéséről," " 
akik alatt Blandratát és társait kell értenünk s aminek a meg- 
valósításáért Gromo életét is kész volna feláldozni. 

Közben Gromo a Signoriával is tárgyalt. Választ hoz János 
Zsigmond számára és politikát is kever az egyházi ügybe, amiért 


1 Jakab E : Dávid Ferenc emléke 54 1. 

2 Kárpálhy-Kravjánszkynál: Berci Pál vagy (Pál Berci) 9 és 10 !. 

3 Ker. Magvető 12 köt. 1—32, Jakab Elek tanulmánya, Szentmártoni stb. 
4 Kárpáthy— Kravjánszky i. m. 11 b 

SZT osi án 23 I. 

leintik, de Velence ezt kétszáz arannyal enyhítette. Gromo 1565 
április havában érkezett újra vissza Erdélybe, mikor már a feje- 
delmi udvar felerészben Kálvin hitű volt s a székelyek, akikre 
Gromoék annyit építettek, Csikot, Gyergyót és Kászon széket ki- 
véve, szintén kálvinisták voltak, sőt a mindig újabbat váró kor- 
szak készen állott s mondhatni várva-várta Dávid Ferenc új esz- 
méinek, az unitárizmusnak a befogadását. 

Az 1566 márc. 10-iki tordai országgyülésen a rendek elha- 
tározták, hogy az ,efféle egyházi renden levő személyek, kik a 
pápai tudományhoz és emberi szerzéshez ragaszkodtanak és abból 
megtérni nem akarnak, az őfelsége birodalmából mindenünnen 
kiigazíttassanak." ! 

Erre a határozatra Kárpáthy-Kravjánszky szerint nem lehet 
más válasz, mint , fegyverrel a kézben védekezni az elnyomó feje- 
delem ellen,"? pedig ezt a határozatot nem János Zsigmond erő- 
szakolta, hanem a protestánsok, akik bár egymással szenvedélye- 
sen vitáztak, de abban egyetértettek, hogy a régi vallástól meg- 
váljanak. Kétségtelen, hogy ez a szellem ellenkezik az addigi 
szabadelvű erdélyi felfogással, de az is közbejátszott, hogy a 
Habsburgokkal való szakítást csak a Rómától való elválással tud- 
ták elképzelni, vagyis Erdély nemcsak politikailag, hanem egy- 
házilag is független akart lenni. 

Erdély különben írtózott a tűrelmetlenség tényleges meg- 
valósításától s a katholikusokkal szemben már nehány hónap mulva 
megváltoztatja a felfogását s az 1566 november 30-án tartott 
szebeni országyülés ismételten kimondja a vallás szabad gyakor- 
latát a katholikus, lutheránus és kálvinista egyházakra, azonban a 
görögkeleti vallást eltiltják. Egyéb érvek mellőzésével csak annyit 
említünk meg, hogy ezt a határozatot ugyan meghozták, de gya- 
korlatban nem alkalmazták. 3 

1566 augusztusában Gromo megint tárgyal Velencében János 
Zsigmond megbízásából. Feleséget akar szerezni János Zsigmond- 
nak s Gromo szerint olyan ajánlattal, hogy adjanak János Zsig- 
mondnak feleségül ,egy velencei patricius leányt oly kikötéssel, 
hogyha fiú ulód nélkül halna meg, a magyar királyságra való 


1 Erd. Orszgy. Eml. II. 802—3 I. 
2 Kárpáthy-Kravjánszky : i. m. 15 I. 


? Gagyi Sándor: Erdély vallásszabadsága a mohácsi vésztől Báthory 
Istvánig. Budapest, 1912. 118 I. 

" igénye és egész Erdély a köztársaságra szállna,"! de Velence a 
császárral való összeütközés elkerülése miatt az ajánlatot nem fo- 


gadta el. Gromo kétszínű szereplésével reászolgált arra, hogy 
szavait szigorú kritikával fogadjuk s kétkedésünk e-pontnál is 
jogos, mert János Zsigmond Erdély birtoklása felett nem rendel- 
kezhetett s azt olyan könnyen nem is igérgethette másoknak, 
Később a szigorú V. Pius pápa is megpróbálja, hogy a bajor 
herceg leányát szerezze meg János Zsigmondnak, remélve a feje- 
delemnek s Erdélynek a r. kat. vallásra való visszatérését, de 
amint maga Kárpáthy-Kravjánszky is elismeri: , János Zsigmond 
utasítja bécsi követét, Békést, hogy semmiképen se menjen a há- 
zasságba bele, mert ő nem akarja elhagyni unitárius hitét."? Aki 
hitbeli meggyőződése mellett ilyen erősen megmarad, arról Tamás 
is elhiheti, hogy az nem ,akaratnélküli," a történelemben nem sta- 
tisztál s könnyelműen nem igérget el országokat, amelyek felett 
nem rendelkezhetik, mint családi birtok felett. 

Nemcsak a forrása buzog zavarosan Kárpáthy- Kravjánszkynak, 
hanem a történelmi események elmondásánál is egyik mondatával vagy 
állításával a másikat agyonüti, vagy magát képtelen állításokra ragad- 
tatja. Lássunk egy példát 1566-ból: , Nemsokára konstantinápolyi 
hírek is megerősítik a gyászos hírt, Szigetvár hősi elbukását, 
Zrinyi Miklós és vértanú társainak dicsőséges halálát! És mindezt 
a gyászt a kereszténységre János Zsigmond hozta! Csak Isten 
mentette meg a kereszténységet a veszélytől, amibe János Zsig- 
mond rántotta bele." 3 Ilyen igazságtalanságot, mint amilyent ez a 
két utóbbi mondat tartalmaz, alig lehet találni a magyar történet- 
írásban. És e szavakat olyan ember írta le, aki mást akar leckéz- 
tetni a tárgyilagosságért s aki a történelmi igazság barátjának 
képzeli magát. Itt már igen szelidek vagyunk, ha azt mondjuk, 
hogy Kárpáthy-Kravjánszky téved és megtéveszteni akar, mert ez 
már határozott történelemhamisításnak minősíthető. Valami nagy 
gyűlölet robban ki ezekben a mondatokban Kárpáthy- Kravjánszky- 


" ból s olyan képtelen átmázolása ez a tényeknek, hogy bátran 


megemlítés nélkül is hagyhatnók, azonban oly időket élünk, amikor 

még a legnevetségesebb dolgok is hitelre találnak a credo guia absur- 

dum elvénél fogva s ezért lássuk, hogy mi is ez állításból a valóság. 
1 Kárpáthy-Kravjánszky : i. m. 16 és 19 I. 


2 Kárpáthy-Kravjányszky : i. m. 25 I. 
3 Kárpáthy-Kravjánszky : i. m. 20 I. 

János Zsigmond alkudozásokat folytatott Miksával, de Miksa 
János Zsigmond leveleit, 1! a János Zsigmonddal folytatott tárgya- 
lások egész anyagát, 2 melyek között az is ott volt, hogy Miksa 
és János Zsigmónd egymással kölcsönösen szövetkeznek a török 
szultán elleni hadviselésre, a szultán elé terjesztette. Miksa szá- 
mított arra, hogy a szultán "megharagszik János Zsigmondra s 


megvonja tőle pártfogását s így János Zsigmond kirekesztésével 


megkötheti a szultánnal a békét. 

Miksa rosszul számított, mert a szultán jól tudta, hogy az 
erdélyi-török barátság nem érzelmi alapon nyugszik, sem dinasz- 
tikus vagy vallási érdeken, mint ahogyan azt Kárpáthy- Kravjánszky 
elképzeli? hanem tisztán a helyzetből folyó politikai kényszerűség. 
A szultán ugyan elküldötte követét János Zsigmondhoz, hogy 
vonja kérdőre a fejedelmet, miért alkudozik az ő háta megett, de 
ugyanakkor értesíti Miksát, hogy a szatmári egyezkedést semmis- 
nek tekinti és követeli, hogy Miksa adja vissza TOKAIt és Nagy- 
bányát János Zsigmondnak. 

János Zsigmond a szultán csauszától meglepődve értesült 
Miksa árulkodásáról s kijelentette, hogy e kényes ügy tisztázására 
személyesen fog a szultán előtt megjelenni.§ Ez a gyors elhatá- 
rozás meg is mentette a nehéz helyzetbe került János Zsigmondot. 

János Zsigmond az 1565-iki kolozsmonostori országgyűlés 
után főkövetet (orator) küldött a portára, kinek útján értesítette a 
szultánt, hogy az ellene emelt súlyos vádak teljes tisztázására sze- 
mélyesen fog megjelenni a portán.5 

A szultánt kellemesen lepte meg János Zsigmond értesítése 
s teljesen kiengesztelődött, Azt izente János Zsigmondnak, hogy 
most téli időszak következik s ne fáradjon Konstantinápolyba, mert 
távolléte alatt országát a németek meg is támadhatnák. Most ma- 
radjon otthon, erősítse és védje várait és határait s a következő 
tavaszon ő maga személyesen fog Magyarországba menni s akkor 
aztán keresse fel a fejedelem. 6 


! Szamosközy tört. maradványai Monum, Hung. Hist. XXX. köt, 3 I. 


? Bethlen Wolfgangus : Historia Transylvanicis. Editio secunda. Cibinii 
1783. Tom. II. p. 76. 


5 Kárpáthy-Kravjánszky: i. m. 16 I. 


b 4 Miles Mathias: Sibenbürgischer Würg— Engel. Hermann-Stadt 1670. 
I. 


5 Bethlen: i. m. Tom, II. p. 78. 
" Borsos Sebestyén: Krónikája. Erdélyi Tört. Adatok I. 24 1., Bánffy 

Szulejmán szultán igéretéhez képest 1566 április 29-én! 
elindította 400.000 emberből álló hadát? Bécs ellen, a , szent 
harcras S Napnálvilágosabbezenadatokból, hogy 1566-ban nem János 
Zsigmond hozta a törököt, a gyászt a kereszténységre. A cél: 
Bécs volt, de Bécset nem foglalhatta el a 74 éves Szulejmán, 
mert Szigetvár ostrománál meghalt. 

Tény az, hogy az 1566 iki athnaméval Erdélyben a török- 
politika jutott diadalra, de egyetlen cselekedet, egyetlen sor tör- 
ténelmi forrás sem említi, vagy igazolja azt az alaptalan vádat, 
. hogy János Zsigmondnak a török szövetséggel az lett volna célja, 
hogy a mohamedán világgal a XVI. század erős keresztény szel- 
lemét elnyomja. János Zsigmond politikai szükségszerűségből a 
török szövetséggel akarta megmenteni a magyar nemzetet, annak 
alkotmányát és vallásszabadságát. Buda helyett Gyulafehérvár lett 
a magyar nemzeti politika középpontja s János Zsigmond ezzel 
véget vetett a bizonytalan kapkodásnak, mely hol a Habsburgok- 
hoz, hol a portához vonta az ország sorsának intézőit. Ezzel biz- 
tos hitet és bizalmat öntött a lelkekbe a független választófeje- 
delemség, a szabad Erdély kialakulására, fejlődésére. Azt csak 
nem róhatja fel senki Erdélynek, hogy két rossz közül a megíté- 
lése szerinti jobbat választotta, nem különösen azért, mert e po- 
iitika helyességét Erdély belélete s a magyarság önálló megmara- 
dása fényesen igazolta. 

; Még nehány szóval válaszolnom kell Kárpáthy- Kravjánszky- 
nak azon állítására, hogy nem , magyar nemzeti érdekek vitték 
János Zsigmondot és Erdélyt a török karjaiba," hanem , dinaszti- 
kus és vallási érdekek."4 Nem akarok itt felesleges ismétlésekbe 
bocsátkozni s ezért hivatkozom arra, hogy én ezt a kérdést rész- 
letesen kifejtettém a János Zsigmondról írt munkámban s itt rö- 
viden csak a következőknek megállapítására szorítkozom. Mikor 
az 1505-iki rákosi országgyülésen kimondják, hogy idegen ural- 
kodót nem választanak ; akkor már Szapolyai János a nemzeti ki- 


Gergely: II. János Magyarország választott királyának II. Szulejmán török 
császárhoz menetele rendje és módja. Erdélyorsz. Tört. Tára I. 28 l., 
Bethlen: i. m. Tom II. p. 79. j 

1 Thúry József: Török történetirók II. 385 I. 

2 Borsos S.: Krónikája i. h. I. k. 24 I. 

3 Thúry: i. m. II. k. 384. Il 

4 Kárpáthy-Kravjánszky: i. m. 16. 

rályság eszméjéhez ragaszkodóknak a királyjelöltje. Szapolyai János 

ezt a nehéz örökséget, az önálló magyar nemzeti királyság eSz- . 
méjének a megvédését a Habsburgokkal szemben, másfelől a régi 
dicsőség ápolásával még a gyámkodó törökkel szemben is, cse- 
csemőfiára, János Zsigmondra hagyta. Ez a gyermek magyar vér- 
ből, magyar királytól származott s a magyarok benne erősségük 
szent szimbolumát látták. Buda elfoglalása után a nagy és hatal- 
mas középkori Magyarország romjain épült fel a kis Erdély, hogy 
megmentse a jövőnek a magyar nemzeti állameszmét. Erdély lett 
a magyar nemzeti törekvések középpontja. 

A magyar nemzeti eszme még jobban kidomborodik János 
Zsigmondnak Erdélyből való eltávozása után. Ezen éveknek, 
1551—56-ig való részletesebb történetét Erdélynek tudomásom 
szerint én írtam meg először említett munkámban. A részletek 
iránt érdeklődőt oda utalom. Itt csak jelzem, hogy Erdélyszerte 
mindenütt zúgolódtak: , Kár volt a királyfit kitudni az országból." ! 
A magyar nemességből a bátrabbak kijelentették, hogy , addig 
nem nyugosznak, míg magyar nem kormányozza őket."? A szultán 
is megírta Ferdinándnak: ,hogy Erdélyt nem engedheti át, mert 
meggyőződése szerint, Erdély és Magyarország, sőt az egész ke- 
reszténység egészségének nincs más orvossága, mint az, hogy 
annak lakói született örökösükre, János Zsigmondra hallgassanak.3 

Ferdinánd hiába kéri meg az erdélyieket, hogy maradjanak 
meg hűségben, hogy ne szegjék meg hitüket, A rendek kijelen- 
tették, hogy ők hitüket nem szegték meg, mert régebbi hit köti 
őket János Zsigmondhoz, aki ,nem máshonnan hágott vala" Er- 
dély trónjára. , Azért a mi urunk gyermekét, ki természet szerint 
való urunk — esmérjük urunknak és királyunknak lenni," Mindez 
mi volt, ha nem a nemzeti eszme élő és ható ereje, s annak, mint 
nemzeti közvéleménynek a kifejezése ? Világos, hogy nem dinasz- 
tikus érdekek ezek, a vallásiak meg épen nem irányadók, mert 
hát János Zsigmond 1564-ig katolikus volt s Erdély politikai 
szervezése azelőtt már megtörtént. Igy lehetett Erdély nemzeti 
fejedelemség, amelynek a magyar nemzet történelmében oly dicső 


! Erd. Orszgy. Eml., I, k. 365 1. 


? Erdély történetére vonatkozó regesták 1552. szept. 22. Szászsebesi 
Tábor Tört. Tár. 1892. évf, 481 )]. 


5 Veress Endre: Izabella királyné. Magyar Történeti életrajzok. 1901. 
395 I. 

szerep jutott s melynek nagy történelmi értéke abban van, hogy 
a mohácsi vész után a magyar államiságot és szabadságot ez 
tartotta fenn. János Zsigmond nem szaladt a török karjaiba s 
ismételten hangoztatjuk, hogy nem ő hozta a törököt s a gyászt 
a kereszténységre, hiszen Ő nem is született meg akkor, mikor 
az első politikai szövetséget a törökkel a legkeresztényibb,  ka- 
tolikus, francia király, I. Ferencz megkötötte a Habsburgok nagy- 
hatalmi túlsúlyi ellen. Magyarországnak I. Ferdinánd kezén levő 
részét szintén Habsburgbirtoknak tekintették s mint ilyent kezdte 
meghódítani Magyarországot Szulejmán. A törököt tehát a ka- 
. tolikus Habsburgok zúdították Magyarországra. 

Tévedés volna azt gondolni, hogy János Zsigmond és Erdély 
a szultánnak szíve szerinti kedvence volt, hiszen hevesen tiltako- 
zott a magyarság azon kérésére, hogy János Zsigmond királysága 
alatt egyesítse egész Magyarországot. Törökország politikájának a 
szétdaraboltság elve felelt meg s így Erdélynek tulajdonképen nem 
a szultán, hanem a nemzetközi viszonyok kedveztek. 

János Zsigmond maga is érezte, hogy a török barátság 
öszinte s állandó nem lehet s ezért a törökkel való szövetség 
megkötése után a Habsburgokkal való családi összeköttetést kereste. 

Velence is szerette volna, hogy János Zsigmond béküljön 
meg végérvényesen Miksával és Miksa ne csak Erdély fejedelmé- 
nek ismerje el, hanem azonkívül segítse is János Zsigmondot 
Havasalföld és Moldova megszerzésében. Ennek a három terület- 
nek az egységére tehát már Mihai Viteazul előtt gondoltak, de 
akkor magyar fennhatóság alatt akarták megvalósítani a , protestáns- 
unitárius aldunai" királyságot.1 A másik terv Erdély megnövelésére 
Szulejmán szultántól származott, aki találkozásuk alkalmával ki- 
jelentette János Zsigmondnak: , elvégeztük, hogy három annyival 
. nagyobbá tegyünk, mint vagy," Szulejmán azonban meghalt, mi- 
előtt igéretét beválthatta volna. A harmadik kisérletezés Erdély 
nagyhatalmának megalapítására 1569-ben volt. János Zsigmond 
portai követének volt a feladata, megnyerni a szultán közbenjárá- 
sát a Valois Margittal kötendő házassághoz. Ez a gondolat tetszett 
a portán s annak megvalósításáért megtették a szükséges lépést. ? 
A nagyvezér elküldötte Mahmut béget Franciaországba, hogy ké- 


1 Kárpáthy-Kravjánszky i. m. 17. I. 
2 Erd. Orszgy. Eml. II. k. 272. 

szítse elő a Valois Margit és János Zsigmond között kötendő. 


házasság ügyét, ami János Zsigmondra azért is nagyjelentőségű 
volt, mert a házasság megtörténte után, a pápa ellenzésének da- 
cára, nagyobb kilátása lehetett volna János Zsigmondnak a lengyel 
korona megszerzésére. A szultán hozzácsatolta volna Moldovát és 
Havasalföldet,! s akkor valóban protestáns nagyhatalommá lett volna 
Erdély. Azonban a francia udvarnál a kisérletezés hiábavalónak 
bizonyult. 

De térjünk vissza Gromohoz, aki 1567-re ,már nemcsak 
Blandratáékat, hanem János Zsigmondot is megutálja." Utóbbit 
azért, mert rekatolizáló célját nem tudta elérni, előbbit, mert őt 


tartotta János Zsigmond tanácsadójának. Nem is akar már vissza- ; 


menni Erdélybe, csak akkor menne, ha , valami oly becses dolgot 
művelhetne, ami Isten dícsőcségére és a Szentegyház javára vál- 
nék, amire — úgy véli, — hogy most itt a törvényes alkalom." 
Mi lett volna az egyéb, mint János Zsigmond megölése, , amire 
őt a keresztény buzgóság és Isten ihletése indítja, "2 , Felajánlom ma- 
gam minden fáradtságra és veszélyre ilyen szent mű végrehajtására, 
amiért, ha ott is hagynám az életemet, nem sokat törödném vele, 
ismervén, hogy a jóságos Isten jóvoltából kaptam azt és minden 
javamat, minek következtében kötelezve érzem magam elvetni azt az 
Ő és az Ő Szent Egyháza tiszteletére."3 E szavakban van a Gromo 
igazi arcképe, vagyis ő nem a hűséges, ura életét örző testőr- 
kapitány, hanem egy vallási őrületben szenvedő rajongó, akit 
fanatizmusa annyira elragad, hogy ölni is képes lenne a szent 
ügy érdekében. 

Lássuk, mi a véleménye Kárpáthy- Kravjánszkynak az örjöngő 
Gromonak gyilkolási szándékáról. Kárpáthy-Kravjánszky: , Tanul- 
mányok a zsarnokölés tanának történetéhez"4 című munkájára 
való hivatkozással ezeket írja: , Ez a törökbarát, eretnek fejedelem 
az In Coena Domini-bulla kiközösítése alá esik, elvesztette tehát 
uralkodói jogait, zsarnokká lett, vele szemben alattvalói nem tar- 
toznak hűséggel és engedelmességgel, ellene a régi középkori fel- 


! Kárpáthy-Kravjánszky i. m. 25. I. 
sál szára só ee rush 
8 L. Gromo 1567. július 19. levele Venezia, közölve 47— 48 . oldalon. 


1 Nagyvárad, 1914. 153 I. Az egyet, kvtárban én vágtam fel a könyvet, 
23 év alatt még senkisem olvasta. 

ja fogás szerint, amiben osztozik a XVI. század katolikus és protes- 


táns felfogása egyaránt, alattvalóinak joguk van fegyverrel is fel- 
lépni, sőt ha másként nem tudnak szabadulni tőle, a zsarnokot 
bárki is, mint a közösség, vagy egy felsőbb hatalom ítéletének 
végrehajiója, szabadon elteheti láb alól. Ez az a szent ügy, ez az 
a törvényes alkalom, ez azaz ihlet, amiről itt szó van, amiért ér- 
. demes az életet is feláldozni, amiért — hite szerint — örök 
jutalom jár, amit azonban bízalmasan kell előkészíteni és végre- 
hajtani." 1! 

Kárpáthy-Kravjánszkynak ez a felfogása nem sugározza, sem 
az ideálizmust, sem a keresztény erkölcsöt. János Zsigmond meg- 
öletése vallási gyilkosság lett volna, amit semmiféle szent malaszttal 
nem lehet védeni. Ebben az időben az első ,vallási gyilkosság" 
Servet megöletése volt. Ez csakugyan protestáns cselekedet, de ez 
nem azt jelenti, hogy a protestáns felfogás szerint az hallgatólag 
. is megengedhető lett volna. A protestánsok tiltakoztak ez ellen, 
mert a protestautizmus szelleme semmiképpen sem engedi meg az 
ilyesmit s hogy Kalvin egy ilyen cselekedetet végrehajtott, az csak 
azt jelenti, hogy Kalvin egyénileg összetörte a protestántizmus 
lényegét, de semmiesetre sem jelenti, hogy a XVI. századi pro- 
testáns felfogás még szentügy érdekében is elnézte, vagy szentesí- 
tette volna a vallási- vagy a zsarnok elleni gyilkosságot. Ez 
különben nemcsak a protestáns szellemmel ellenkezik, hanem egy- 
általán nem fér össze a keresztény erkölccsel sem.  Kárpáthy- 
Kravjánszkyhoz hasonló gondolkozókat a XVI. században is. csak 
azok között találunk, akik inkább Machiavelliből, mint a reformáció 
alapjául szolgáló szent írásból táplálkoztak. A protestantizmus 
gondolatszabadságát jellemző felfogást e kérdésben Castellio fejezte 
ki világosan: , Egy embert megölni sohasem jelenti: a tant vé- 
deni, hanem egy embert megölni." ? 

Az eddigi kutatásokból nem lehet megállapítani, hogy mi 
történt Gromo ajánlkozásával. Ha valamiféle utasítást kapott, azt 
úgy sem ismerjük meg soha, mert az ilyesmit nem szokták pa- 
pirra tenni; mi a jobbat tesszük fel, hogy Gromo nem kapta meg 
a szent ügy végrehajtására a biztatást, beleegyezést. Az azonban 
E. hogy Blandratát Rómában távollétében ,in effigie- máglyán 


Kane kra ánszig ; i. m. 23. 1. 
2 Stefan Zweig: Harc egy gondolat körül 207 I. 

ÉR 
megégették". ! Kétségtelen, hogy Gromo, aki Blandratát gyűlölte, 
mert úgy találta, hogy e csalárd orvos rontotta meg a jóságos — 
fejedelmet 2, nagyban hozzájárult Blandrata felmagasztalásához. í£ 
Abban igaza van Kárpáthy-Kravjánszkynak, hogy a Blandrata-per 
anyagának felkutatása érdekes egyháztörténeti eseménye lenne az 
újabbkori kutatásoknak, de ennél szerintünk sokkal érdekesebb 
Blandrata titokzatos életének és működésének megfejtése. Unitárius — 
íróinknak s Mecenásaiknak egy jó alkalom képességeik megmu- 
tatására. 

Ezeket tartottam szükségesnek elmondani Kárpáthy-Krav- 
jánszky érdekes fűzetével kapcsolatossan. Különösen Gromo isme- 
reílen leveleinek közzétételével tartom értékesnek, azoknak alkal. 
mazása, feldolgozása, azonban már nem olyan szerencsés, 

P. Szentmártoni Kálmán. . 


(Folytatjuk.) 


! Kárpáthy-Kravjánszky i. m. 24. I. 
2 Gromo 1567. július 19. levele Venezia, közölve 47— 48. ik 

A hitszabadság hős védője 
Paine Tamás emlékére. 


Ahol szabadság nincsen 
ott van az én hazám. 
Az én hazám a világ 
s az én vallásom a jóttevés. 


Az unitárius vallásnak van valamely sajátságosan vonzó 
ereje azok számára, akik keresik a hit igazságát és a vallás jo- 


-- gait. Hogy ma annyi nemzet fiai és leányai között vannak, akik 


vagy egyes unitáriusok személyes barátságában, vagy kisebb- 
nagyobb unitárius körökben, otthon érzik magukat, holott mind 
fajilag, mind öröklött vallásoknál fogva egészen idegen területen 
éltek, olyan lélektani jelenség, amellyel foglalkozni érdemes volna. 
Ezuttal csak a XVIII-ik évszázból emelünk ki pár nevet, akik ezt 
a tételt igazolják. Egyik volt a hires berlini pap Spalding, aki 
midőn egy unitárius diákkal, Szabó Sámuellel találkozott, örömé- 
ben megölelte, mint olyan boldog embert, aki azt vallhatja, amit 
hiszen. A tudós Priestleyti a XVIII ik évszáz hires tudósát Angliá- 
ból számüzte a tömeg, mert szabadgondolkozó volt. 

Másik Paine Tamás, aki három országot választ hazájának, 
hogy az embereket olyan szabadsághoz juttassa, amely megengedi, 
hogy azt a hitigazságot vallhassák, amely megegyezik -a józan 
észszel és összefér az ember gondolkozásával és lélekvilágával. 

. — A Keresztény Magvetőben a szabad véleménynyilvánitásnak 
e legrégibb területén, Paine emléke otthon fogja érezni magát. 

Paine Tamás Angliában született és három országot mondott 
hazájának, mert szülőföldjéről átment Amerikába, onnan Francia- 
országba. Mindenütt akkor és azért jelent meg, hogy a jogegyen- 
lőség és a hitszabadság védelmében vezető szerepet vállaljon. Fel- 
becsülhetetlen szolgálatokat tett és mindig életét és szabadságát 
kockáztatva "dolgozott. Jelszava: ahol szabadság nincsen ott van 
az én hazám. Angliában az igénytelen kis Thetford városban szü- 
letett 1737 január 29. Atyja guaker, anyja bigott anglikán volt. 

Az anyának segitségére sietett még bigottabb nővére, mert az 
eszes fiut meg kell menteni az eretnek atya befolyásától és jó 
egyházi embert kell faragni belőle. 

Hogy ez mennyire nem sikerült, megtudjuk saját szavaiból : 
, Amit az ember az iskolában tanul csak olyan, mint egy kis elő- 
játék, amely arra jó, hogy megtanulja belőle az ember, hcgy kell 
tanulni. Minden ugynevezett irástudó végül a maga tanítómestere 
lesz, mert a szabályt nem lehet erőszakkal beemléztetni s amugy 
sem olyan tartós, mintha az ember maga dolgozza fel emléjében." 

Ezt az elméletet a Brassai tanitványai nemcsak ismerték, 
hanem gyakorolták is, tehát a Magvető olvasói előtt nem uj. Ha- 
sonló jó hangzásu gondolattal és elmélettel még bőven találko- 
zunk, ha ezt az idegen nevü reformátort, bölcsészt és forradal- 
márt jobban megismerjük. 37 éves koráig szülő városkájában és 
Angliában atyja iparával foglalkozott, de a tanulás és ismeret- 
szerzés vágya nem engedte pihenni. Tágasabb mezőre vágyott. 

Sok viszontagság és nem csekély veszély közőtt 1774-ben, 
Franklin ajánló levelével, megérkezett Amerikába és megtelepedett 


Pennsylvaniában a Ouakerek városában. Ide vonzotta lelke, mert a 


guaker-atya befolyásával szemben, a nagynéni ügyeskedése nem 
ért célt. A guakerek az emberbarát Jézusnak leghivebb követői, 
akik csak jót, csak igazat, csak szépet kivánnak tenni. Paine ott- 
hon találta magát az uj környezetben, mert lelkének legfőbb vágya 
az emberi jogok biztositása volt. Az uj hazában csakhamar rábiz- 
zák a Pennsylvania Gazette szerkesztését, Már folyt az irásos és 
szóharc az angol kormány ellen a telepesek, vagyis a benszülött 
amerikaiak között. Paine lapja nem tűrhette az angol kormány 
zsarnokságát, Hire eljutott Washingtonhoz, aki 1775-ben titkárává 
tette. Kitört a függetlenségi harc, de Paine szerette volna fegyver 
nélkül létesíteni a békét. Azt is átlátta, hogy fegyver nélkül ki- 
vihetetlen. Döntő hatást ért el a Közvélemény (Common sense 
1776) cimű röpiratával. Végül magát Washingtont is meggyőzte, 
hogy csak fegyverrel lehet szabadságot nyerni. 

A telepesekbe uj lelket kellett önteni. Ezt elérte A Krizis 
cimen kiadott röpirataival. Még mindig tépelődött, mert irtózott a 
vérontástól, de rájött, hogy amit a lélek mond, azt követni kell, 
mert a lélek az, ami minden igazságra vezérel. 

1776-ban (julius 4.) Amerika függetlenségét kimondották. 
Könyveiből és irataiból a kiadók meggazdagodtak, ő semmi jutal-. 

mat el nem fogadott. Külügyi államtitkárrá tették s a Kongresszus 
(1783) megjutalmazta Pennsylvaniában állami birtokot ajándéko- 
zott neki. 

Nem méltányolta az uri kényelmet. Átvonult Európába (1787) 
és meglepte Párist, mint építész egy hatalmas függő-hid tervével. 
Nem sokáig örvendett a csendes munkának, mert Párisbán kitört 
a forradalom, (1789) s ez őt sziven találta. Neki csak a nép- 
szabadság felelt meg. Azonnal kiadta uj könyvét: Az ember jogai 
cimen (1792). Állástfoglalt a francia és egyben az angol nép el- 
nyomatása ellen. Az események gyorsan követték egymást. Az 
ember jogait nemcsak az állami életben, hanem a hit világában is 
biztositani kell. Ezzel Paine átlépett a filozófia terére és birálat 
alá vette az egyház tanitásait. Itt találkozunk azzal a reformátor- 
ral, akivel az unitárius hivő és gondolkozó együttérez. 

A XVIII. évszáz filozófusai kitermelték a rideg deizmust, 
mert utat kellett nyitni a dogmatikus kereszténységtől a kijelentett 
vallás helyett a független gondolkozásnak megfelelő Isten-hitnek. 
Véletlenül-e, vagy tudatosan, könyvei összeesnek. a Kant nagy- 
hatásu, uj irányt jelző könyveivel, a tiszta ész, vagy a gyakorlati 
ész birálatával és az ítélő tehetségnek jogaiba helyezésével. Kant- 
tól 1781-ben megjelenik a Tiszta-ész birálata, amikor Paine 
Common Sense már megteremtette a forradalmat. Vajjon véletlen 
műve-e, . hogy midőn Kant kibocsátja a Tiszta Ész Birálatát, 
ugyanakkor jelenik meg az Ember Jogai Painetől ? 

Nem feltünő, hiszen a kor szüli az eszméket. A megindult 
eszmeáramlat nem tulajdonítható sem Kantnak, sem Russeau-nak, 
sem Descartesnak, hanem mindeniknek több vagy kevesebb mér- 
tékben. Minden gondolkozó elme egyben biráló is. Szeret elvont 
eszmékkel foglalkozni, mert korlátlanul csaponghat a valónak hitt 
képzelel birodalmában. Midön belefárad a megfoghatatlan elmélet 
tömegébe, visszatér önmagához s mint Descartes, azzal teszi bi- 
zonyossá a létezés nagy titkát, hogy ő maga létezik, mert gondol- 
kozik, tehát van létezési bizonyosság, S ilyen bizonyosság az Isten. 
Hogy Kant ezen a logikai alapon állitotta fel az Isten létezés 
bizonyításának öt pontját, első pillanatban rálehet jönni. 

Hogy Painere milyen hatással voltak a filozófusok, nehéz 
kimutatni. De bizonyos, hogy ő a vezető eszmét, a kritika, tehát 
a birálat jogosultságát vallotta és azt gyakorolta a legtúlzottabb 
mértékben. Nem filozófált, hanem ugy a politikai, mint a hitrend- 

szer elevenébe vág. Amerikában a rabszolgaság felszabaditásáért 
kockára teszi életét. Franciaországban tovább folytatja ugyanazt, 
mert ahol szabadság nincs, ott van az ő hazája. Nem mulasztotta 
el befolyása érvényesítését saját hazájában, Angliában sem. 

Mélyreható, és a XVIII. évszáz hitvilágát gyökeréig megrázó 
szabadságharcot inditott az egyházak elavult tanai ellen, mert a 
babona a sötétség, a tudatlanság terjesztője. 

A józan okosság kora (Age of reason) cimü könyvében irja : 
,nem hiszek sem a zsidó, sem a görög, sem a római, sem a tö- 
rök, sem a protestáns egyházak tanaiban, mert azok az emberek 
ijesztésére, fékentartására és arra irányulnak, hogy félelemmel tölt- 
sék meg, hogy leigázzák őket s kezökben tartsák a hatalmat és 
a hasznot. 

Nem hibáztatom azokat — irja — akik másképen hisznek, 
ahoz nekik joguk van, de ha az emberiség boldog akar lenni, 
szükség, hogy legyen őszinte magával szemben. Az őszinteség 
hiányára mutat, ha valaki azt vallja hitének, amit nem hisz." 

, Kiszámithatatlan az az erkölcsi kár, amit a hamis mondás 
(hazugság), az igazság eltitkolása, olyan tannak a vallása, amit 
nem hisz, az emberiségnek okoz." 

Lám az unitáriusokra kényszeritett vallás birálata minden 
őszinte kritikában jelentkezik. 

A kritikus Paine hivő is. Hitét igy irja le: Hiszek egy Isten- 
ben, de nem többen. Hiszem, hogy a halál után boldogság kö- 
vetkezik. Hiszek az emberek egyenlőségében, s hiszem, hogy a 
hivőnek vallásos kötelessége, hogy legyen igazságos, legyen kö- 
nyörületes és igyekezzék embertársai boldogságát előmozditani. 

A Biblia könyveit kiméletlenül felboncolja és darabokra szedi, 
A mai kor teológusa jól tudja, hogy nincsen a Bibliának sem 
egyik, sem a másik részében csak egy könyv is, amely ugy ma- 
radt volna fenn, ahogy irva volt. A modern Biblia-kritikát Paine 
nem ismerte, de a világosságra hozott eszmét szellemesen és meg- 
győződéssel hirdeíte. A Mózes 5. könyvén végiglapozva számta- 
tanszor kimondja, hogy Mózes nem irhatta sem az egészet, sem 
egyes részeit. Hasonló elemzéssel végigmegy az összes ó- és uj- 
testamentumi könyveken, mert képtelenségnek tartja, hogy a Bib- 
liának mindenik része egyenlően igaz, egyenlő értékü, sőt még a 
betüi is Istentől ihlettek, Istentől tollba mondottak lettek volna. 

Igy elmélkedik: Tegyük fel, hogy én leülök és irni akarok 

s ekkor egy láthatatlan kéz megjelenik a levegőben, fölveszi a 


tollat és minden szót leir helyettem s ezt én igy kezdem hirdetni. 
. Hát adna-e hitelt valaki a szavaimnak ? Ű 


Hogy mennyire szellemesen és milyen helyes itélettel dolgo- 
zott, számtalan felfedezése mellett, különösen meg fogja lepni a 
szakembert is a következő kritikája: Aki Ezsaiás könyvét gondo- 
san olvassa rájő, hogy soha ilyen össze-vissza hányt-vetett könyvet 


. életében nem látott. Se eleje, se vége, nincs benne összefüggés, 


de vannak bombasztikus mondások, alig van benne 2—3 össze- 


a tartozó fejezet. Rámutat a 44, 45 fejezetre és azt mondja, csak 


a papi önkény és erőszak foghatja rá, hogy ezt Ézsaiás irta, ho- 


. lott ő azelőlt 162 évvel élt. 


Méltán fölháboritja, hogy a Biblia fejezelei a Krisztusnak 


. Szüztől születéséről szólnak, mert a Biblia fordítója jónak látta az 


ugynevezett messiási jóslásokat szószerint venni. Paine igy szól: 
,Minden kifejezést, minden körülményt ugy összevont a babonás 
vak hit, hogy teljesen megfosztja eredeti értelmétől." 

A tudományos bibliai kritika ugyanerre az eredményre jutott 
a maga módszerével s a maga megállapitásaival, de Painet a kor- 
társai s az egyházaknak mindenféle szószólói a legkegyetlenebbül 
lebecsülték, tulharsogták, hitetlennek mondották. Oly határtalan 
volt a harag és a düh ellene, hogy életét nem érezte biztonság- 
ban. Angliában Carlile Richard kinyomatta Paine müveit s nem- 
csak elkobozták, hanem mint kiadót megbüntették 1,500 font ster- 
lingre és 3 évre börtönbe zárták. 200 esztendőre volt szükség, 
hogy nyugodtabb szemlélettel vizsgálva, most már igaz érdeme 
szerint méltányolják, mint a szabadgondolkozás egyik bátor elő- 
harcosát. 

Ő is, mint minden előharcos, keservesen meglakolt. Párisban 
a nyaktilót csak véletlenül és 11 havi fogsággal kerülte el. Bete- 
gen, kimerülten, meggyötörve fejezte be könyvét az Ujtestamentum 
birálatával. 

" Nincs szó leirni és kimondani, mennyi szitkot és gyalázatot 
szórtak rá Francia- és Angol országokban. Végül is visszatért 
Amerikába s ott töltötte élete nehány utolsó évét betegen és el- 
hagyottan. Meghalt 1809-ben. Később egy nagylelkü barátja a 
hamvait hazavitette Angliába, de sírját hiába keresnéd. 3 

Angol méltatója Connel! szavai szerint , romlatlan, határo- 


— 1 Hibbert Journal 1937 jan. 

zott, őszinte jellem volt. Eljő az idő s már közeledik, mondja A. 
Edison Tamás, midőn Paine Tamást ugy fogják emlegetni, mint . . 


minden idők nagy emberét. ! 

Paine emléke nem veszett el. Bátran azt mondhatnók, hogy 
az Ő kora a XIX. évszáz végén és a XX, elején a maga teljessé- 
gében földerült. A gondolat szabadsága most már túlzott gyorsa- 
sággal száguld át völgyön, bércen. Ő a hitet tudományos meg- 
győződésre építette s a körülte homályt okozó babonát és tudat- 
lanságot szétrobbantotta. 

Amerikában január 27-én, tehát ép a születése estéjén New- 
Jerseyben előkelő társaság emlék-ünnepélyt rendezett s azután 
bankettet, melyen államférfiak, tudományos intézetek képviselői 
dicsőitették emlékét, méltatták nagyszabásu munkáját és reformá- 
tori hős elszántságát. 

Tőlünk unitáriusoktól fogadja el dicső emléke ezt a nehány 
sor visszapillantást. Ő a hitszabadság hőse volt, ép mint a mi 
dicső elődeink s közöttük első helyen Servét Mihály és Dávid 
Ferenc. 

Dr. Boros György. 


! Müveit angolul irta, de főiskolai könyvtárunkban német forditásban 
meg vannak a jelegebbek. 

Egyetemi hallgató koromban egyik legkedvesebb szórakoz- 
tató olvasmányom volt Madách: , Ember tragédiája." Végtelenül 
szerettem ezt a könyvet: ugyszólva naponként forgattam és annyi- 
szor és olyan odaadó figyelemmel olvastam el, hogy végül már 
csaknem a maga egészében könyv nélkül megtanultam. 

Nem tudnám megmondani, hogy mi vonzott benne jobban : 
a tudás gazdagsága, az értelem ragyogó világossága, vagy az az 
érzelmi subtilitas, ami ezt a sulyos és tartalmas filozófiai alkotást 
igen sok helyen lirai magaslatokra emelte... Talán minden együtt- 
. véve, mert hiszen mindezen elemeknek a harmoniája adta meg 
ennek a nagy alkotásnak azt az egyéni karakterét, amelyben egy 
tudós, bölcs, nemes lelkületü és mélyen érző ember lelkivilágát 
tükrözteti vissza. 

Az élet számtalan fordulatában forgattam ezt a könyvet és 
valahányszor benne lapoztam, az volt az érzésem, mintha egy bölcs 
mentor, egy apai jóbarát fogná meg a kezem. 

Ismételten meggondolkoztatott a 10-ik szinben Kepler vallo- 
mása a tudomány korlátozott voltáról, ahol többek között a kö- 
vetkezőket mondja : 3 

, A bölcselet csupán költészete 
Azoknak, mikről még nincsen fogalmunk." 

Ezt a két sort életem különböző szakaiban egészen eltérően 
értelmeztem. 

Abban a korban, amikor az ifju lelkét a jövő bizonytalansága 
nyugtalanitja, és ezért titkos káröröm tölti el beérkezett emberek 
kisebbitésén, jobb megérzésem ellenére ugy értelmeztem Madách 
mondását, hogy a filozófusok olyan kérdésekről poetizálnak, amik- 
kel maguk sincsenek tisztában. 

Csak érettebb észszel értettem meg Madách mondásának mély 
értelmét, mely. szerint a filozófia, mint uttörő tudomány, költészet 
a szó legnemesebb értelmében, Nem mesterség, amelyet el lehet 
sajátitani, hanem művészet, amcly isteni elhivatást feltételez 

Művészet, mely az élet összes ismert tényezőinek kozmikus 
megértése mellett intuitiv megérzéssel halad a még ismeretlen 
igazságok felé. 

És az a filozófia, amelyből a művészi intuitio hiányzik, csak 
kétségeket támaszt, azonban az emberiséget előre. vinni képtelen. 

Mióta Kant a kriticizmus rendszerének felállításával a racio- 
nalizmust és az empirizmust kiegyeztetni törekedett, német böl- 
cselők tetszés szerint hol tisztán speculativ alapon, hol meg je- 
lentéktelen és többé-kevésbbé izolált tényeknek tulzott általánosi- 
tasával állitják fel bölcseleti tételeiket. És amióta Kant idealizmu- 
sával szemben Herbart realisztikus iskolája hóditott tért, igen so- 
kan a realizmust a bűn és ocsmányság idealizálásában keresik. 

Pedig a becsület ép oly realitás, mint a hitványság: A hü- 
ség, megértés és szeretet ép oly realitások, mint a gyülölködés. 
A virág illata ép oly realitás, mint a rothadás. A ragyogó nap- 
sugár meleg simogatása ép oly realitás, mint a tarlott bokrok közt 
végig süvöltő téli szél dermesztő hidege... 

Aki tehát a realitás nevében kétségbevonja az élet értékeit 
és szépségeit, irreálisan kicsufolja az életet. 

Amikor rövid és vázlatos előadásomban a keresztényi morált 
szembeállitom a modern filozófia erkölcsi tanitásaival, igen ter- 
mészetesen csak azokra a filozófusokra gondolok, akik letértek a 
theologia alapjáról. 

Hogy a kereszténység erkölcstani rendszere, az erkölcsiséget 
és a népek erkölcsi nevelését, milyen biztos vágányokra helyezte, 
azt semmisem jellemezhetné jobban, mint az a zürzavaros bizony- 
talanság, amely az erkölcstan alapvető kérdéseiben is a theologiai 
alapot elvető filozófusok között uralkodik. 

Az 1912. évi hágai erkölcstani kongresszus megkisérelte az 
ellentétek kiegyenlítését, azonban eredménytelenül oszlott szét. 

A filozófusok egyrésze az isteni erkölcstanból racionalis okos- 
kodással vonta le a maga erkölcstani rendszerét, Mások a társa- 
dalmi szolidaritás gondolatára épitik fel erkölcstani rendszerüket. 
Van tudományos erkölcstan, gyönyör-erkölcstan, érdek-erkölcstan, 
szocialista erköcstan stb. stb. És amit az egyik tudós felépit, azt 
a másik lerombolja. És a megszámlálhatatlan erkölcstani rendsze- 
rek összességéről Montaigne azt mondja, hogy az egész nem 
egyéb, , mint emberi agyvelők zűrzavaros lármája." 

A kereszténység felfogásától legtávolabb áll a szocialista- 
erkölcstan, melynek lényege a következőkben foglalható össze: 

Sem erény, sem bűn nem létezik, annál kevésbbé lehet örök 
érvényű erkölcsi törvényekről szó. 

Az erkölcs lényegileg a hatalommal azonos. 

Erény a társadalom hatalmi viszonyaihoz való alkalmazkodás 
és bűn az azokkal szembeni ellenszegülés, amiből következik, hogy 
a lelkiismeret nem lehet egyéb, mint ezen ellenszegülés következ- 
ményeitól való félelem. 

Hatalom és lelkiismeret forditott viszonyban állanak. A lelki- 
ismeret a szolgák gyávasága, ellenben mirél fényesebb hatalmi 
polcon él valaki, annál kevésbbé fél cselekedeteinek társadalmi 
következményeitől és annál kevésbbé korlátozzák cselekedeteiben 
lelkiismereti megfontolások. 

A hatalmasok cselekedeteit senki sem meri erkölcsi szem- 
pontból kifogásolni, ezért a felsőbb társadalmi osztályok minden 
erkölcsi korlátozás nélkül hajszolják önérdeküket és kizsákmányol- 
ják a dolgozó tömegeket. i 

. A szocialista bölcselet ismert képviselője, Menger Károly 
Jézust megalkuvással vádolja, mert ahelyett, hogy a testvériség 
nevében a tulajdonrendje és a római államhatalom durvaságai el- 
len forradalmat hirdetett volna, azzal a mondásával, hogy , Adjátok 
meg a császárnak, ami a császáré, de adjátok meg Istennek is, 
ami az Istené," feladta a testvériség elvét és elismerte a tényleges 
hatalmat minden durvaságaival együtt. 

A keresztény morálról azt mondja Menger, hogy a keresz- 
ténység tulzott erkölcsi követelményeket támaszt, de ezzel szemben 
egész történelme a szakadatlan megalkuvások sorozata. 

A szocialista erkölcstan nem tekinthető tudományos bölcse- 
leti rendszernek és alapjában véve nem egyéb, mint propaganda 
anyaggyüjtemény, amelynek célja a munkásság osztályöntudatát 
és a magasabb társadalmi osztályok elleni gyülöletét felkelteni és 
ébrentartani, hogy egy alkalmas történelmi pillanatban a polgári 
társadalom romjain megteremtse a proletár diktaturát. 

A szocialista erkölcstan végeredményében abba a pozitív 
tartalomnélküli fictióba szorul össze, hogy ,a szocializmus a tái- 
sadalom hagyományos hatalmi viszonyait ugy fogja átalakitani, 
hogy a megváltozott hatalmi rendből szükségszerüleg egy ma- 
gasabb erkölcsi életnek kell kisarjadnia." 

Hogy ez a magasabb erkölcsi élet mit jelent, azt az Oorosz- 
országi és spanyolországi események mutatták meg. És amint 

Le Bon mondja : ,a proletár diktatura világot vet a durva vad- 


ságnak arra a fokára, amelyre az osztálygyülöletre alapitott elmé- 
letek vezetnek." 

A fennebb emlitett modern filozófusok polgári ideológia alap- 
ján álló csoportjának a keresztény felfogással szembeni álláspontja 
a következőkben foglalható össze: 

Isteni eredetű erkölcs nincs, sőt Isten léte is vitatható. 

Faguet (Fágé) többek helyeslésével mondja : 

,Ha van Isten és ha egyetlen, akkor mindenható. Ha van 
rossz a földön, csak azért lehet, mert az Isten akarja. Már pedig 
az olyan Isten, aki akarja a rosszat, érthetetlen vagy gyülöletes 
és akkor jobb, ha nincs." 

Egy kissé merész dolog egy ilyen rövid észtorna segitségé- 
vel ráolvasni Isten fejére, hogy elhibázta a teremtést és ezért 
detronizáltatik. 

De ha Faguetnak csakugyan érthetetlen Isten mindenhatóságá- 
nak és az ember erkölcsi felelősségének egymáshoz való viszonya, 
talán filozófushoz méltóbb lenne, ha ebből származó itéletét arra 
az időre rezerválná, amikor ezen neki érthetetlen viszonyon kivül 
minden egyebet már tökéletesen megértett, mert ma még bizonyára 
igen sok dolog van az ég s a föld között, amit sem ő, sem senki 
emberfia nem ért és aminek titkát nem ismeri. 

Azt állítják továbbá, hogy csak a kereszténység erkölcsi 
rendszere keltette azt a tévedést, mintha az erkölcs forrása a hit 
lehetne. A hit és erkölcs eredete egészen különböző: a hit for- 
rása a misztikus érzés, az erkölcs forrása a szocialis érzés. 

Bizonyitékul felhozzák, hogy az antik vallások nem tartal- 
maztak erkölcsi szabályokat. És hogy napjainkban is akadnak 
vallásos gonosztevők, akiknek hitük van, anélkül, hogy erkölcsi 
érzésük volna, 

Kétségbe vonják örök értékü erkölcsi törvények létezését és 
azt állitják, hogy a környezet és létfeltételek változása átalakitja a 
társadalom erkölcsi felfogását: amit adott viszonyok között erény- 
nek tartunk, más . környezetben bűnnek bélyegeznők és viszont. 
Bizonyitékokat a primitiv népek ellentétes erkölcsi felfogásából 
meritenek. 

Amint, a fentiekből láttuk, mind azok az erkölcsbölcselők, akik 
letértek a theologiai alapról, erkölcsi téren semmit sem nyujtottak 
az emberiségnek, nem gyujtottak uj világosságot, amely az erköl- 

csi kulturának irányt mutasson, hanem egyedül csak arra szorit- 
koznak, hogy az erkölcs " genealogiáját, keletkezésének mikéntjét 
megmagyarázzák. Es egyöntetüen arra a megállapításra jutottak, 
hogy az erkölcs a társadalmi életnek egy olyan productuma, amely 
a társadalmi élet külső feltétéleinek változásához mérten szakadat- 
lan változásnak van alávetve. 

fé Ezzel a speculativ megállapítással szemben áll az a meg- 
. semmisítő valóság, hogy a három nagy világvallásnak : a ke- 
reszténységnek, budhizmusnak és mohamedánizmusnak erkölcsi 
. elvei, amelyeken ma az emberiség kilenctizedrészének erkölcsi 
. kulturája nyugszik,  kijelentésszerüen közöltettek az  emberi- 
séggel és évezredek óta változatlan szellemben élnek és irányi- 
tanak. 

A hitvallásos erkölcs helyett vissza akarnak térni a népi m0o- 
rálra: Arra az erkölcsforrásra, amely a primitiv népek és az antik 
világ erkölcsi életét irányitotta. Holott nagyon jól tudjuk, hogy az 
antik világ bizonyos tudományágakban, az irodalom és különö- 
sen képzőmüvészetek terén óriásit alkotott, azonban erkölcsi élete 


—— erkölcsi tévelygésnél alig nevezhető többnek. 


A krisztusi morálnak népmorállal leendő helyettesítése annyit 
jelentene, mint lemondani a nap világosságáról, hogy fényét az 
éj sötétjében megcsillanó szentjánosbogárkák villanásaival  he- 
lyettesitsük, 

Hogy miképen lehessen a vallásos hit az erkölcs forrása, azt 
istentagadóknak bajos volna megmagyarázni. Akinek azonban lelke 
szomjuhozza Istent és aki hiszi, hogy az erkölcsi tökéletesedés 
vezet el Isten közelébe, akit megtéveszteni nem lehet, mert belát 
a szivekbe: annak erkölcsi élete öszintébb, bensőségesebb és 
magasztosabb, mint azoké, akik a közvéleménynél igazságosabb 
birót nem ismernek. 

Az erkölcsbölcselők egyhangulag elismerik, hogy a keresztény 
morál közel kétezer éven át igen nagy hatással volt az emberiség 
erkölcsi . fejlődésére és ha ennek dacára akadnak erkölcsbölcselők, 
akik még ma is azt kifogásolják Jézus tanitásaiban, hogy tulzott 
erkölcsi mértéket állit elénk, ez annak a bizonyítéka, hogy a Jézus 
által nyujtott erkölcsi ideál olyan magasztos, hogy még belátha- 
tatlan időkig világító fáklyája lehet az emberi fejlődésnek. 

Pár ezer lelket számláló primitiv népek izoláltan jelentkező 
erkölcsi furcsaságaiból megalkották az egész emberiség erkölcsi 


— 191 — 


A kereszténység erkölcsi eszménye. 


itéletét, hirdetve, hogy az emberi léleknek saját erköicsi tartalma 
nincsen, mert mindaz, amit a lélek erkölcsi tartalmának hittünk, 
csupán a külső környezet kényszeritő hatásának a visszfénye. 

Az emberi léleknek igenis vannak a priori erkölcsi érzései, 
amelyek egyidősök az emberi élettel. Az emberiség bölcsőjénél, 
az élet hajnalán már ott világitott és ott melegitett az anyai sziv 
szeretete. És a primitiv ember létért való küzdelmében, mint el- 
sődleges érzés jelentkezett az ellenség gyülölete. 

A szeretet, amely életet ad és a gyülölet, amely az életet ki- 
oltja: az erény és bűn elsődleges ősforrásai. : 

Ennek a két ős érzésnek a küzdelme teszi ki az emberiség 
történelmét. 

Minden hatalmas emberi alkotás a szeretet megdicsőülését 
jelenti. A multban a hősök és mártirok önfeláldozása vitte előbbre 
a világot és ujabban a tudományok vértanui áldozzák fel igen 
sokszor életüket, hogy a szenvedő emberiség számára enyhülést 
találjanak. Ezzel szemben minden rombolás, az emberi kultura 
minden visszaesése a gyülölet műve volt. 


Az élet és a boldogság legősibb forrását a szeretet tette 


Jézus erkölcsi rendszerének alapjává. 

A szeretet nevében nem küzdött intézmények ellen, mert ő 
az erőszakot egyformán elítélte, bárhonnan származott is az és 
az emberi társadalomnak nem külső formáit, hanem belső lénye- 
gét és szellemét akarta átalakitani. 

Nem küzdött testi fegyverekkel, mert átlátta győzelmük mu- 
landóságát, átlátta, hogy minden erőszak ujabb erőszakot hiv életre, 
épen ezért tanitványainak nem testét, hanem lelkét fegyverezte fel 
és hirdette, hogy a szeretet az egyetlen diadalmas fegyver a világon. 

Jézus ma is folytatja csendes harcát, harcol ellenem, ellened, 
mindannyiunk, az egész világ ellen, de nem azért, hogy elpusz- 
titsa, hanem hogy legyőzve a világot, mindannyiunkat boldoggá 
tegyen a szeretet ereje által. 

Ha évezredek perspectiváján át vizsgáljuk a krisztusi eszmék 
harcát, szemünkbe ötlik a szeretet térfoglalása. Az emberek sze- 
.Jidebbek, megértőbbek lettek és a gyűlölet veszitett vadságából. 

Amióta a kriminal antropológia reávilágitott az emberi jelle- 
mek törvényszerüségeire, talán jobban megértjük a történelmet is. 
A kriminál antropológia megállapításai szerint az emberiségnek 
csupán egy kicsiny százaléka abszolut jellem, amely kicsiny százalék 

belső determinatiók hatása alatt cselekszik és ez a kicsiny 
százalék az erkölcsi élet ellentétes végpontjain helyezkedik el. 
Vannak, akik minden körülmények között csak nemesen tudnak 
cselekedni és vannak, akik a gonoszt önmagáért cselekszik. 

Középen mozog a semleges jellemü tömeg, amely belső 
motivumok hiányában, kivülről vár irányitást. 

A történelmet nem a közömbös tömeg, hanem az abszolut 
jellemek irányitják. : 

A szeretet szelleme állandóan virraszt a jóra hajlamos lel- 
kekben. De ha átmenetileg ugy látszana, hogy a gyülölet- szelleme 
lett urrá a tömeg felett, még ez sem jelenti Jézus bukását, 
hanem csak arról tanuskodik, hogy a közömbös jellemü tömeg 
átmenetileg olyan vezetők befolyása alá került, akiket erkölcsi 
hajlamuk az alacsonyabb indulatok felé hajt. 

Azonban a tömeg épen jellemének közömbös voltánál fogva 
kifárad a gyülölködésben is és akkor beáll az a történelmi pilla- 
nat, amit a történetírók ugy jellemeznek, hogy az emberiség egy 
általános lelki megujhodásra vágyik, és ennek a lelki megujhodás- 
nak kimerithetetlen forrása a krisztusi szeretet. 

A fejlődés hullámvonala állandóan felfelé ivel. 

Azért a gyülölet fuúriája még végigsöpörhet a világon és 
utját nyomor, könny és szenvedés fogják jelölni. 

Azonban egy tisztultabb, szebb és boldogabb jövő felé csak 
a szeretet vezetheti el az emberiséget! — Dr. Abrudbányai Ede. 

A torockói iskolának, vagy alumniávol összekötött particulá- 
nak történetét megírta Benczédi (A torockói iskola és tanítói. Ker. 
Magvető, 1892. 199—209 ) és e sorok írója (Kilyéni Ferencz Jó- 
zsef unitárius püspök életeés kora. 279—281. I.). Az alábbiakban 
az iskolának 1781-ből származó rendtartását közöljük. Ez a rend- 
tartás megvilágítja az iskola alumnusi rendszerének a lényegét és 
nagyon előnyös fényt vet arra az áldozatkészségre, mellyel torockói 
híveink a multban hozzájárultak szegénysorsú ifjaink tanulási költ- 
ségeinek előteremtéséhez. Ez a rendszer a mai konviktusi ellátás- 
nak az akkori viszonyokból és korszellemből sarjadó őse. Egyház- 
történelmünk sok kiváló alakja élvezte ez alumnia jótéteményeit. 
Sokan tanultak itt és ez adományok segélyével egyházunk jelesei 
közül. Ez alkalommal csak Krizát említem, ki szintén itt kezdte 
középiskolai tanulását. 

Boros püspök vizsgálatot tartván Torockón, az egyházköz- 
ség levéltárából elhozott és a könyvtárba beadott egy ,, Torockói 
iskola protocolluma 1793" címen bekötött könyvet, melynek elsö 
lapjára Benczédi ezt írta: , A forockói unitárius iskola matfricula 
1789 aug. 2-tól", második lapjára ugyancsak ő 1—16. számok 
alatt a Tartalmat. Ennek a protocollumnak XIII. lapján olvassuk 
a rendtartás következő címét: 

Az unitaria torockói iskola canonjai, vogy a tanulók iránt 
szabott rendek, melyeknek megtartására akár idegenek, akár vá- 
rosiak légyenek, szorosan köteleztetnek. Melyeket a Generale Con- 
sistorium megolvasva, jóknak talált, approbált és ad improtocol- 
landum observandumgue az eklézsiának transponált a Generale 
Synodale Consistorium. 

E Generali Synodali Consistorio Unitariorum Kövendensi 
20-ma lunii A. 1781. Extradat. per ejusdem Consistorii V. Nota- 
rium Stephanum Lázár. 

A kanonok második lapján : 

Hoc age: Ouod Lacon praeceptor effecturum se addiícebat: 
Ut traditus tibi in disciplinam puer honestis delectetur, turpibus 
ingemiscat. Plut. de vita mor. 

Ouod Agesilaus rex praestari a puerorum magistrís volebat : 
Utiis in rebus instituantur, guae viris factis usui sint futurae. Plut. 
án Apoph. Lac. 

Disciplinae exercendae ratio : 

In disciplina dum versaris, cave, ne aut arcte contéxeris, 
aut laxe, mollitergue nimis juventutem habeas. Utringue magni 
erroris culpa saepe committitur. 

Gloriae praecipue stimulos inserere oportet puerilibus . ani- 
mis. Socrates interrogatus, guare non administraret rem publicam, 
dixit: utilior est reipublicae gui multos efficit reipublicae geren- 
dae idoneos, guam gui ipse recte gubernat. 

Ezután következik a rendtartás : 


ELSŐSRÉSZ: 
Az eklézsia részeiről adott szabott rendekről, 
I ELELÉIHS; 


Az eklézsia alumnusinak meghatározott számáról. 


§. 1. Minthogy eleinknek kegyes indulatjokból eleitől fogva szoz 

kásban, sőt praxisban volt szegény eklézsiánkban, hogy bizonyos számú, 
jobb jobb indulatú s reménségű extraneusek (körül levő helységekből 
"tanulás végett idejövő gyermekek és ifjak) itten lévő oskolánkban (ad 
alumniam ecclesiae isthujus) béfogadtattnának s eklézsiánk tagjaitól 
kantálások után kenyérrel s kitelhető egyéb jótéteménnyel segittetnének, 
ánterteneáltatnának, most is azon dicséretes szokások és Isten dicsőz 
:ségére célozó sz. dolognak megújítása végett, közönséges megegyez 
zésből eklézsiánk tagjaitól végeztetik: Hogy azon dicséretes szokás és 
praxis szerént ezután is szegény eklézsiánk alumniájára fixo numeto 
12, tizenkét extraneusok recipiáltathassanak a scholae rectortól ekléz 
zsiánk consensusából mindazáltal, vagy legalább eklézsiánk dekánjai: 
-nak hirével; kik is kötelesek légyenek kantálni minden házhoz váloz 
. gatás nélkül elmenni, még pedig annak rendes idején és nem késő 
-estve, az egy karácsony éjszakáján kivül. Olyanok pedig, kik nem a 
"város kenyerén kivánnak lenni, hanem a magukén, pro arbitrio recfoz 
ris fogadtathatnak bé többen is úgy mindazonáltal, hogy sem amazok, 
-sem a városiak tél tüz idején meg ne szoruljanak. 

.§. 2. Admissio pedig oskolánkban való tanulásra az exíraneuz 
soknak, mind ezeknek, mind amazoknak a következendő conditiok alatt 
engedtetik : 

Ha a scholae rectortól , . . 

(Itt következik két beíratlan levél, valószinüleg azért, hogy az 
elveszett II. és III. titulus intézkedései, ha majd megkerülnek, beírata 
tassanak). Ezután következik : 

Abecistáért, vagyis betüket tanulóért a scholae rectornak eszz 
tendeig való fizetése légyen 50, ötven pénz. A sy/labizálóért és még: 
nem declináló olvasóért 68, hatvannyolc pénz. Declinistáért, comz 
paristáért és Conjugistáért 102, az etymologistáért dr. 136, a synz 
faxistáért fi. hung. 1 dr. 7O, a poefáérf fl. 2 dr. 04, azaz kétszáz: 
négy pénz. A béfizetés pedig, amint eddig, úgy ezután is légyen Szent 
György nap tájott. É 

IV:TIPULUÜS. 


Könyvekre és tüzifára konferálandó pénzekről. 


§. 1. Minthogy magyar és deák Bibliákra, énekes könyvekre, 
vagyis psalteriumokra, dictionáriumokra, Ravisiusokra, Ovidiusra, Synoz 
nimusra és egyéb classicus könyvekre épen elkerülhetetlen szükség: 
vagyon a classisban, nincsen pedig minden szegény legénynek módja 
és tehetsége abban, hogy ezen könyveket (becsesek és árasak lévén) 
magának különösen megszerezhesse, azért ezeknek s hasonló több. 
szükséges könyveknek a scholae rector által lehető  megszereztetések 
és a classisban közhaszonra való forditások végett, végezteteit : Hogy- 
minden városi és akármely extraneus tanuló első ez oskolába való bez- 
avattatásakor előre egy petákot fizessen, melyre osztán mig csak az 
oskolában lészen, az emlitett könyvekkel minden üdőben szabadosan 
élhet, kikötvén azt, hogyha vagy csintalanságból, vagy gonoszságból, 
vagy vigyázatlanságból a nevezett könyvekben kárt tenne, vagy valaz 
melyiket azok közül akármiképen elidegenitené, vagy elvesztené, tehát 
az ilyennek többször kezébe efféle könyvek ne adattassanak, amellett, 
ami kárt tett, bizonyosan kitanulván, fizesse meg a paterfamiliasnak, 
kinek számadásában lésznek, miképen a könyvek, úgy az efféle könyz 
vekre conferálandó pénz is. 

§. 2. Effelett végeztetett: Hogy az eklézsia alumniáján nem lévő. 
extraneusok minden téltűz idején tüzifára fizessenek dr. 24, huszonz 
négy pénzeket, mely pénz fordittassék penes assignationem et des 
monstrationem desuperfiendam a classisban tanulás körül megkivánz 
tató eszközökre, u. m. fekete táblára, spongiára, krétára s ha ezekre 
el nem kelne, közgyertyára is, lévén az efféle pénz is a paterfamilias. 
számadásában, azon pénzzel együtt, mely a tanulóktól a gyertyára. 
gyül, fizetvén az idegenek és városi syntaxist tanulók dr. 20, az etyz 


mologistae, conjugistae dr. 14, a comparista, declinista, olvasó és abéz 
cét tanulók pedig dr. 6. 


STT LISTS 
Az extrancusoknak a templomhoz és eklézsiához tartozandó kötelességekről. 


§. L, Minthogy extraneusokat tart a sz. eklézsia, tartoznak rendre- 
portariusságot viselni, azaz isteni szolgálat idején a cinterem ajtaiban. 

állani s vigyázni, hogy egysmás oktalan állatok a templomba bé ne 
"menjenek. 

§. 2. Mikor pedig halotti alkalmatossággal városiak mennek haz 
rangozni, egy extraneus mindenkor légyen jelen az harangozókkal, 
thogy valami illetlen cselekedet s lárma ne történjék, mely ha lenne, a 
botránkozást és illetlen cselekedetet okozót a vigyázó a scholae rec: 
ttornak szoros kötelességének tartsa béjelenteni. 

§. 3. Canicula idején is az extraneusok közül bizonyos szám: 
mal mindenkor legalább négyen helyben maradjanak, hogy a templom 
s temetésre, midőn történik, jelen légyenek. 


MÁSODIK RÉSZ. 
A scholae rector részéről adatott canonokról. 
TETEMTSI 


-A paterfamilias vagyis classisgazdája és. koritzeusok tisztjükről és hivataljokról. 


§. 1. Ez oskolában tanuló minden felserdült ifjak és gyermez 
kek a classis hasznát és megmaradását néző dolgokban kötelesek leszz 
nek egynek a nagyobb extraneusok közül (kit is a scholae rector 
paterfamiliasnak s mintegy gazdának fog declarálni és tenni) szavát 
:fogadni s engedelmeskedni, mely végezés ellen ha extraneus cselekez 
dendik, annak locusa elvétetődjék s a felett 3 korbácsütéssel büntez 
tődjék, a városi tanuló pedig valahányszor ezen canon ellen vétend, 
mindannyiszor 4—4 korbácsütést szenvedjen. 

§. 2. A paterfamiliasnak az a praerogativa, vagyis elsőbb jog 
engedtetik, hogy a classisban megkivántató szolgálatot, minémüek a 
-elassisnak, úgy a kemencének megseprése, portariusság, favágás stb. 
maga személyében ugyan megtenni ne tartozzék, de köteles lészen 
-azon szolgálatot más tanulótársai által személyválogatás nélkül szorz 
:galmatosan elkövettetni s ha kik engedelmeskedni nem akarnának, 
azokat a scholae rectornak tervezés nélkül béadni. Efelett köteles léz 
szen a paterfamilias a classisbéli házi portékákról, minémüek : a coetus 
thekácskája a benn levő könyvekkel s egyéb apróságokkal együtt, az 
ivó edények, függő ágyak, ablakok, rector kathedrája, kemence, tűzr 
hely s tüzi eszközök, ajtók, asztalok, gyertyatartók etc. oly szorgalmaz 
tos gondot viselni, hogy el ne rontassanak s el ne vesszenek; mert 
különben, ha a maga gondviseletlensége miatt történik valami kár és 
aa kártévőt nem tudja sistálni, köteles lészen azon kárt a maga díviz 
sióban jutandó pénzéből megfizetni ; hogyha pedig jól vigyázand Sga 
kártékonyt produkálhatja, az a kártévő fizesse meg vagy pénzével, vagy 
bőrivel a kárt. 3 

§. 3. Annak idejében vagy hazájában, vagy nagyobb scholában, 
vagy akárhova máshuvá kiszándékozván ez oskolából a paterfamilias 
mig el nem menne, köteles lészen az annak előtte invesztált s reá: 
bizattatott classisbéli portékákkal a scholae rektornak számot adni, úgy 
ami pénzt percipiál, arról is hitelesen demonstrálni. 

§. 4. Ha a paterfamilias vigyázatlansága mián kigyulna a clasz 


sis kürtője, első úttal bétömleceztessék s megvizsgáltatván a . dolog: 


környül állásával egyetemben, a rector tetszése szerint büntettessék.. 
Másodizben ha történnék viszont bétömleceztessék, példásan megbünz- 
tettessék s amellett ab officio is amoveáltassék s helyében más szemez 
sebb tétettessék. 

Szoros kötelességében álló dolog lészen azért a paterfamiliasnak. 
a kemencét téltüz idején minden héten, nemcsak imez amaz, hanem. 
arra mindenképen alkalmatos subjectummal, úgy a classist is" leckés 
zések ideje előtt minden nap legalább kétszer megseprettetni s egy 
szóval a classisban mindeneket csinosan és tisztán tartatni. 

§. 5. Lehet s igen is lenni kell tekintetnek a városi tanulókra a. 
seprés dolgában, csak a városiaknak mindennapi jótéteményekre nézve 
is; mindazonáltal okosan, amennyiben lehet, úgy igazitsa a paterfaz- 
milias e dolgot, hogy akik az oppidanusok közül sine praejudicio paz 
rentum teljesíthetik e szolgálatot, teljesítsék, minthogy ők csinálnak: 
több szemetet a classisban ; szeméthordók mindazonáltal se egyszer, se- 
másszor ne legyenek, hanem helyettek az apróbb és ujabb extraneu: 
sok vigyék ki a szemetet, 

§. 6. A paterfamilias és koritzeusok tiszti s kötelessége lészen a. 
classisban, midőn a rector benn nem lészen, a magyar nyelvet tilal: 
mazni : azoknak, akiket vagy maguk, vagy a plagariusok hallanak 
magyarul beszélleni, menten plagát adatni, ha kik elvenni nem akarz 
nák, azokat feljegyezni s a déli és estéli leckézés után büntetés vész 
gett a rectornak beadni; mely tiszti kötelességeknek, ha meg nem fe- 


lelnének a fennirt officialisták comperta rei veritate, a plágát elvenni 


nem akarók büntetését maguk szenvedjék, azaz, a láncot égy óráig 
zörgessék. 

§. 7. Ugyan a paterfamilias és koritzeusok kötelessége lészen. 
az egymással való lármás beszédeket, alkalmatlan esevegéseket, - haz 
hotáló kacagásokat, szitkozódásokat, trágár, buja, feslett és léha bes 
szédeket tilalmazni, az engedelmeskedni nem akarókat a rektornak 
fine executionis béjelenteni. ű 

8. 8. A koritzeusok tisztében álló dolog az is, hogy a scholae 
rector leckére való bémenetelekor minden nap kétszer, reggeli és délz 
utáni leckézés alkalmatosságával a katalogust felolvassák, az absensesz 
ket hiven felirják s annak idejében irásban a rectornak eligazítás vész 
gett béadják, melyet ha hiven nem cselekednének, félnapi tömlöcet 
szenvedjenek, vagy 10 órák alatt láncon legyenek. 


1. TITULES 


A privatus praeceptorokról és azoknak tanitványaik körül való hivataljókról; 


tegzzess 

— —— tudakozza, mikoron mulatták el az oskolát tánitványi, nehogy onnan 


hazul oskolában való jövetel szine alatt eljövén, imittsamott lagpang- 
janak s rosszba elegyitsék magokat. 

9 §. 2. Ugyekezzék a praeceptorok teljes tehetségek szerint abban 
különös industriájokat mutatni, hogy tanitványaik a rector leckérez 
menetelekor a magok rendes leckéjekre jól elkészülve legyenek, mely 
hogy jobb móddal lehessen, helyesnek s szükségesnek itéltetett lenni, 
hogy mindennapon kétszer, délelőtt egy, délután más óra alatt, melyet 
fog a rector választani, silentium légyen, mely silentium arra való lesz, 
hogy minek utána arra csendesitend a rektor, tehát minden tanulók a 
classisba egybegyűljenek s mint szintén a rector praesentiájában lefez 
dezett fővel s egész csendességgel egyben üljenek ; egyben ülvén el; 
sőbben imádkozzanak, a reggeli órán étel után való hálaadást, a dél 
estvén pedig invocatiot nyujtván a segitségért Isten elébe; azután ki 
ki a privatus praeceptorok közül előszólitván a maga tanitványit, azoz 
kat mentől jobban lehet — félretévén ekkor a maga leckéjét — kéz 
szitse el a rector praesentiájában előmondandó leckéjekre, frasesekre, 
declinatio, conjugatiora etc. és gyakorolja őket a rectortól kiirandó forz 
mula szerént, vagy a classisbéli jobb:jobb irók előirások után való 
irásban ; a silentium után osztán szabad lészen a tanitott s tanitandó 
dicséreteket, soltárokat, reggeli és estéli deák énekecskéket halkal énes 
. kelgetni, egymás között deákul discurálni s játszadozva tanulni addig, 
mig a scholae rector maga praesentiájában leendő leckézésre viszont 
csendesitend, akkorra pedig szoktassák s tanítsák a praeceptorok ma: 
gok tanitványaikat catalogus szerént szép csendben ülni s a recior béz 
jövetelét úgy várni: mely rendülésre magok is a praeceptorok kötelesek 
lésznek. És ki ezekben hátraálló lenne, akár praeceptor, akár tanit- 
vány légyen az, arestomot S még pro ratione delicti plágáltatást is 
szenvedjen. 

SZASZ gyermekekkel azoknak geniusok, indulatjok, hajlandóz 
ságok és természetekhez képest igyekezzenek a praeceptorok gyenz 
gébben, vagy keményebben bánni: az engedelmesekhez engedelmes 
sek, a vakmerő keménynyakúakhoz pedig okkal s móddal keményebz 
bek légyenek ; mind a különböző hajlandóságok különböző igazgatás 
és tanitás módját kivánnak : lehet s kell is szerenként nékiek tisztesséz 
ges maguk mulatására S játékra üdőt engedni, úgy mindazonáltal, hogy 
midőn még észre sem vészik magok mulatva is játszodva is tanuljanak. 

§. 4. A praeceptorok, ha mikor tanitványaik hibáznak, hibájoz 
kért szerfelett keményen vélek ne bánjanak, kivált pálcával, nagy daz 
rab fával őket ne verjék, rongálják, korbáccsal is amikor verik fejiket, 
vagy egyéb felső részeket ne verjék, nehogy megfélszegitsék; . annak 
rendes helyén is apróság hibájokért — minthogy a nagyobb excesz 
susok executiója a scholae rectorra lészen bizattatva — pro semel nem 
több, hanem 3 korbácsütésre facultáltatnak, a privatus praeceptorok s 
az is igen gyakran ne légyen, hanem amikor lesz, érezhetőleg S foz 
ganattal légyen. Efelett: a praeceptoroknak minden beszédek ne légyen 
fenyegetés, minden tekintetek komorság, egy szóval a fenyiték ne léz 

gyen szerfelett kemény — s barmot inkább, mint tanitványt ilz 
lető — nehogy a tanitványok vagy elvaduljanak az oskolától, vagy 
hozzászokván a veréshez s pirongatáshoz, sükeretlen s épen gyü: 
mölcstelen légyen a praeceptoroknak minden fáradságok s tanitások ; 
sőt inkább mindenek szerenként való vidámsággal s tréfássággal mérsz 
sékeltettek légyenek. Emellett becstelen és illetlen s az atyák előtt, 
vagy talán magok előtt a tanitványok előtt is gyülöletes szókkal a taz 
nitványok ne terheltessenek : szamárnak, hazugnak, fattyúnak ne nes: 
veztessenek ; mert különben amely praeceptorok ez ellen s ennek a 
canonnak minden egyéb punctumai ellen cselekedendenek, ha láncra 
vettetnek, betömleceztetnek, tanitványaiktól megfosztattatnak vagy egyéb 
poenával pro merito poenáztatnak, maguknak tulajdonitsák. Ellenben : 
igen engedelmesen s felettébb kedvezve se bánjanak a praeceptorok 
magok tanitványaikkal, csak azért, vagy egyébért — hogy ne talán 
úgy tanitványaik szüléjeknek kedvekben inkább juthassanak s lehesz 
senek; hanem inkább szeretettel és egyszersmind félelemmel mérsékz 
lett fenyiték alatt tartsák és tanitsák őket s legkisebb hibájokat is bész 
hunyt szemmel ne nézzék és hogy arról legalább meg ne intsék, el 
ne mulassák. 


§. 5. Szorgalmatos vigyázással légyenek a tanitók az ő tanitvás 
nyaik közül, azoknak könyvecskéjök, iróeszközök, ruhácskájok, erköls 
csök, csinos magaviseletök és tisztaságokra nézve is és mindezekben 
s ezekre őket manuducálják, informálják, intsék, unszolják és tanit 
sák nemcsak szóval s fenyitékkel, hanem mindenekfelett jó példaadász 
sal, mert aki jó példájával nem tanit, gyümölcstelenül tanit. 


MEGTTEMÉTS 
A tanulóknak erkölcseikről és külömb kölömbféle tisztükről közönségesen. 


§. 1. A tanulók minden névvel nevezendő botránkoztató cselez 
kedeteket eltávoztassanak az excessusok különböző voltok szerint való 
különböző büntetés alatt. 

§. 2. Egy tanitvány is a maga tanitóját beszédében, vagy csez 
lekedetében megcsúfolni s ellene patvarkodni ne merészeljen sub 
poena 5 ferularum toties guoties infligendarum. 


§. 3. A classis előljáróinak : paterfamiliasnak és coritzeusoknak 
a jóban szavukat fogadni s parancsolatjoknak engedelmeskedni minz 
den tanulók tartoznak kemény büntetés alatt, akiknek is ha kik a ta: 
nulók közül szóval vagy cselekedettel kisebbségekre s megsértettetéz 
sekre járnának s hűségekben, egyenességekben kételkednének és gánz 
csoskodnának, az olyanok examenre vonattassanak a scholae rectors 
tól s ha vádjokat megbizonyitani nem tudják, példásan poenáztassaz 


nak ; megbizonyitván "pedig az emlitett officiálisták érdemek szerint laz 
koljanak. 


§. 4. A tanulók egymást szóval vagy cselekedettel ne bosszontz 


sák, haragra ne ingereljék, hanem sőt inkább egymást kicsintől fogva 

nagyiglan egész respectussal megbecsüljék; ha kik egymásnak csak 
testuval szólanak és egymást meg nem becsüllenék, füliben menvén 
a rectornak, az olyanokat tetszése szerint büntesse; ha kik pedig egy: 
mást csufondárosan elneveznék : száraznak, góbénak, gémnek, gloz 
gánnak, annál inkább hazugnak, tolvajnak, vagy egyébnek akárminek, 
. egymás küsebbségére mondanak ; ha léha, trágár, szemtelen, szere: 
leménekeket, vagy nótákat fúnának, az olyanok deprendáltatván, vagy 
láncra, vagy tömlecre a rector arbitriuma szerént vettessenek. 
§. 5. A szép békességnek felbontója, sok izgágának szerző oka, 
ha extraneus lészen, helyétől megfosztattassék, ha városi, békesség: 
követésre korbáccsal is kényszerittessék. 
§. 6.Aki mást szid, káromol, hunczfutol s egyéb becstelen szók- 
kal becsmérel; avagy pedig az Úr nevét ottansottan hiában felvévén, 
Isten úgy segéljével s több effélékkel esküszik, az, ha " extraneus lés 
szen, első izben 6 korbácsütéssel büntetődjék, ha városi, első úttal 3, 
másod úttal 6, harmad úttal 12 korbácsütést szenvedjen s locusa is 
elvetetődjék ; ha mégis folytatnák azok, akár amazok, a rector tetszése 
szerint büntetődjenek. 
§. 7. Ha ki más nevét, vagy formáját csufosan lefestené, vagy 
pedig classis oldalára, padlás gerendára, kathedrára, vagy akárhova 
egyébüvé fertelmes és fajtalan, buja betüket vagy szókat irkálna, az 
első izben arestumot s amellett 4 korbácsütést, másod izben tömlecet 
s példás korbácsoltatást szenvedjen, harmad izben kicsapattassék. 
§. 8. A pasguillusnak írói s disseminatori is hasonlóképpen a 
mindjárt irt 7. articulus tenora szerént poenáztasssnak. 
§. 9. Akik egymást veréssel, vagy megcsúfolással s több efféz 
lékkel fenyegetnék, mintha fenyegetéseket effectuálták volna, úgy bünz 
tettessenek, annál inkább, akik halállal fenyegetnének másokat, nem: 
csak, hanem a végre, akár a scholában, akár a városon titkon, vagy 
nyilván fegyvert készittetnének s fognának lándsát, baltát, botots bus 
zogányt stb. ragadoznának, vagy lármát, csatét, patét csinálnának, az 
. ilyenek comperfta rei veritate jól megkorbácsoltassanak s — nisi Cir 
cumstantiae aliud svaserínt — elcsapattassanak. 

5 §. 10. Akik együtt küsdödnek, egymást tépik, verik, taszigálr 
ják, földhöz ütik, rugdossák, vagy pofázzák stb. az olyanok foties guoz 
ties két óráig láncon való arestomot s amellett 6—6 korbácsütést szen; 
vedjenek ; akik pedig más veszedelmére — akár benn az oskolában, 
akár pedig künn a városon guoguo modo  ügyekeznének, egymást 
vérben köpülnék, annyival is inkább, ha késsel, fával, kővel, vagy 
akármi névvel nevezendő fegyverrel egymást fejét, orrát bétörnék, vagy 
akármi tagokban is egymást rútul megsebeznék, az olyanok első izben 
két óráig tömlöcre vettessenek, 2 óra mulva elővonattatván érdemek 
szerint megverettessenek ; másod izben tömlecet 24 óráig üljenek, akz 
kor protraháltatván példásan, nem korbáccsal, hanem vesszővel veret 
tessenek meg; harmadik izben mint társaság vérengző pestisi a fárs 
saságtól abscindáltassanak. His 

§. 11. A lopó, vagy tolvaj comperta rei veritate hasonlóképpen 
mint társaság pestise megvesszőztessék, az oskolából kicsapattassék, 

§. 12. A pipások oskola tagjainak ingyen ne is tartassanak. 
§. 13. Az oskolából törvénytelenül akár nappal, akár éjjel korcsz 
mákba vagy egyéb tilalmas helyekre menő szándékkal kihágók, kiz 
nyilatkozván törvénytelen cselekedetek, bétömleceztessenek ; s ha olyas 
excessusban elegyitendik magokat, még ki is csapattassanak; szabaz 


dos helyekre is pedig, piacra és akárhova is a városra sem extraneuz " 


soknak, sem oppidanusoknak a rector hire s consensusa nélkül a 
schola kapuján kilépni — az egy csorgón kivül, ahova vizért a pater- 


familiás hirével is kimenni megengedtetik — szabad nem lészen sub 


poena 3 plagarum toties guoties et insuper signi per plagarium dandi, 

§. 14. A templomot az extraneusok — az egy caniculán kivül 
— mindnyájan mindenkor, az oppidanusok pedig, mikor az üdő mos-z 
tohasága engedi, szorgalmatosan gyakorolni kötelesek lésznek, az hoz 
lott is az éneklés alatt oly rendességgel álljanak, hogy a kétfelől mel- 


lesleg járóknak lábok alatt ne fetrengjenek s botránkozással ne légyez . 


nek s megemlékezvén arról, hogy Isten előtt állanak, egész szentség- 
gel és alázatossággal viseljék magokat. Éneklés alatt, akik énekelhets 
nek, énekeljenek, a többi illendő figyelmetességgel s csendességgel léz 
gyenek ; könyörgés alatt mindenek imádkozzanak, prédikáció alatt a 
prédikációra hallgassanak s abból figyelmetességek bizonyságául ma: 


gok hasznokra idvességes tudományt tanuljanak, melyet kijövetelekkor 


a rektornak előmondhassanak ; mely articulus ellen vétők pro ratione 
delicti poenáztassanak a scholae rectortól foties guofies. § 

§. 15. Szombat estvéken és vasárnapokon, úgy egyéb jeles ün- 
nepekre énekkel menjenek a tanulók a templomban. 

§. 16. Minthogy az emberség regulája is megkivánja, hogyha 
egymással tanálkozunk, egymást jó kivánásokkal köszöntsük, kötelesz 
ségek lészen a tanulóknak is künn, benn, úton útfélen, valaholott mász 
sal találkoznak — ha szinte az nem köszönne is — azt lefedezett fővel 
tisztességesen köszönteni s még ha a dolog kivánná, egészségéről is 
megkérdezni. Minek utána pedig az oskolából haza, vagy egyebüve 
kibocsáttatnak, nem lészen szabad az utcán tátogva megállniok, nem 
csácsogniok, nem egymással civódniok, birakozniok, játszodniok, haj: 
gálniok, vagy egyéb illetlenséget cselekedniek, hanem kötelesek lész: 
nek a követek oda, ahova küldettetnek, az oppidanusok pedig gyorsan 
és egyenesen haza szüléjek házakhoz menni, holott lefedezett fővel lész 
gyenek attyok házában — még egyebütt is ahová mennek a városon, 
nisi circumstantiae aliud svaserint — otthon magokat mint tanulókz 
hoz illik, szépen, módosan s szüléjekhez és más ház cselédjeihez en: 
gedelmesen s egész módjával kedvesen viseljék. Minek utána az étek 
elé tétettetik, mind étel előtt, mind étel után asztali áldást mondjanak, 
azután a ház cselédjeit Isten oltalmában ajánlván s hagyván a scholász 
ban a szokott s rendelt órákra felsiessenek, feljövetelekkor is, mint 


szintén hazamenetelekkor egész módjával viselvén magokat, amely arz 


ticulus punctumi ellen aki vétend, napfényre jövén illetlen magaviselete, 
áresztáltassék, haza ne bocsáttassék, úgy mint aki nem méltó, hogy 
egyék s a kenyeret vesztegesse. Közli: Dr. Gál Kelemen. 

Néhány szempont a hitoktatáshoz. 
(Különös tekintettel az I. II. elemi osztály hitoktatására.) 
IV. Befejező közlemény. 


6. Az eszközök. A hitoktatás eszközeit két csoportra osztjuk : 
1. lelki, 2. anyagi eszközökre. 

A gyermeknek a hittanórán mindig éreznie kell, hogy az 
egészen más, mint a rendes tantárgyak órái. Ha, a rendes tanuló- 


. órákat a hétköznapokhoz hasonlítjuk, akkor a hittanórának vasár- 


napnak, a gyermekistentiszteletnek pedig ünnepnapnak kell lennie. 
A hitoktatás első lelki eszköze a vallásos hangulat, aminek, mint 
a levegőnek, be kell töltenie a tantermet. Ezt a hitoktató méltó- 
ságos magatartásával és mélységes vallásosságával teremtheti meg. 
A hitoktató részére is élménnyé kell lennie minden órának, neki 
is épülnie kell a gyermekekkel együtt. Ezt halálosan komolyan 
kell venni, mert a gyermek megérzi és felismeri az ál hangulatot 
és érzelmet s ha ez megtörténhetik, akkor a hitoktató tekintélyé- 
nek örökre vége van. 

Pedig a tekintély, a hitoktatás másik fontos eszköze. A 1—9 
éves gyermek lelki berendezésénél fogva tiszteli és megbecsüli a 
tekintélyt. Az apán, tanitón eés a hitoktalón keresztül jut el a 
mennyei Atyához. Nem a büszkeség és gőg teszi az embert te- 
kintéllyé, hanem a szerető és méltóságteljesen leereszkedő lélek. 
A hitoktatóban az a szeretet és méltóság kell, hogy meglegyen, 
ami Jézusban volt, amikor leereszkedett a kisdedekhez mondván: 
, Engedjétek hozzám jönni a gyermekeket és ne tiltsátok el őket ; 
mert ilyeneké az Istennek országa." Márk. 10. 14. 

Minden történést, minden pillanatot a vallás-erkölcsi szellem 
örömporával kell behinteni, hogy a gyermekben ez a szent öröm- 
mel teljes légkör váltson ki, vagy inditson vallásos élményt. Tehát 
áhítatos énekkel és imával kell kezdeni az órát. A fegyelmet egész 
órára megteremthetjük egy ilyen kijelentéssel : , Most a jó Istennel 
fogunk beszélni, ilyenkor senkisem mozog, hanem szive mélyén 

a mennyei Atyára gondol." Ilyen kijelentést természetesen akkor 
tehetünk, ha már elvezettük az Atyához gyermekeinket. Mindez kül- . 
sőséges dolognak látszik, de jelentőségét mégsem szabad lekicsi- 
nyelni, mert igaz Niebergall azon állítása : , Ha forma a szellemből 
ered, ugy a forma is ujra szellemmé válhatik." 

Az intuició, a gyermek lelki világába való beleélés is figye- 
lemre méltó lelki eszköz. Hogy mennyi óvatosságra és tapintatra 
van szükség a hitoktatásnál, arra rávezet a gyermek egyénisége. 
Némely gyermek szivében oly mély tisztelet él a szentséges iránt, 
hogy nem beszél szivesen róla, nem imádkozik mások előtt, mert 
az idegeneknek szivébe való tekintése által lelke drága kincsét 
profánizálva érzi. Más gyermek a külsőségekben, formában kép- 
mutatást lát és gyülöli, kigunyolja azt. Viszont van olyan gyer- 
mek is, aki csupán kényelemből, lustaságból végzi a vallásos élet 
külső cselekedeteit, hogy egyéniségének ne legyen dolga vele. De 
azután nem törődik velük, életében semmiféle sulyt, vagy fontos- 
ságot nem tulajdonit nekik. Finom érzék és intuició kell ahoz, 
hogy a hitoktató mindent észrevegyen és minden vadvizet sza- 
bályozott mederbe tereljen. Igen ajánlatos lenne a gyermekekről 
lelki személylapot vezetni, ennek segitségével vezetheti a hitoktató 
legsikeresebben az Atya világába növendékeit. c 

A hitoktatást határtalan szeretettel kell végezni. Érezze a 
gyermek, hogy atyai jóságu vezére áll előtte, akihez bizalommal 
lehet, aki megérti őt és jóságával minden pillanatban mellette van. 
A családi élet melegét kell a hittan órára vinni. Aki nem szereti 
természetes ösztönnel a gyermeket, az ne legyen hitoktató. Az 
ilyen ember, ha szolgálni akar egyházának, fajának és a jövő 
nemzedéknek, hagyja el a hitoktatói pályát. De a szeretetnek soha- 
sem szabad édeskés mézes- mázosságba tévednie. Nem szabad paj- 
táskodni, mert könnyen elvész a hitoktató tekintélye. Nem szabad 
a gyermeket minden ok nélkül cirogatni, vagy ölbe venni. Hit- 
oktató és tanuló között legyen mindig bizonyos távolság, mert a 
gyermeki szív távolról is biztosan fogja a szeretet hullámait. 

: A fegyelem nélkülözhetetlen eszköze minden oktatásnak. De 
nincs szükség botra! A hitoktató szeme a legjobb fegyelmező 
eszköz. De még ennél is jobb a hitoktató azon művészete, mely- 
lyel leköti a gyermek érdeklődését s munkába állitja minden tag- 
ját és idegszálát, hogy ne legyen ideje mást gondolni, érezni és 
tenni, mint amit a hitoktató akar. Ne feledje a hitoktató soha- 
sem, hogy ő nem kényur, hanem Isten követe és az evangélium 

szócsöve. A fegyelmezésnél csak különös szükség esetén szerepel- 


E. jen a megszólítás és legvégső esetben a kiállitás, térdepeltetés, 
. esetleg az óráról való kiközösítés. 


Ez Hekes 


A hitoktatás lelki eszközeként megemlitem a közszellemet. 
, Erkölcsi szempontból a vallás-erkölcsi oktatásnak az a legmaga- 


. gasabb rendü célja, hogy az iskolában, az osztályban olyan köz- 


szellemet alakitson, mely az erkölcsi értékek legmagasabb rendü 


. megnyilatkozásával bir. A közszellemnek óriási erkölcsi nevelő 


. ereje van, mert a tanuló érzi, hogy körülveszi, mint a levegő és 


kiséri, mint az árnyék. Cselekedeteit, aszerint szabályozza és egész 


. életén keresztül aszerint fog sáfárkodni. A hitoktató és tanító finom 
. érzéke, gyöngéd tapintata tudja. csak életre hivni ezt a hatalmas 


erőt. A saját erkölcsi világának szabályait az iskolai élet minden 
apró-cseprő megnyilatkozásánál kell a gyermek szivébe oltania, 
hogy végül azt tapasztalhassa: az osztály ez a megfoghatatlan 
valami ugy itél, mint ő maga." ! 

Az anyagi eszközöket röviden tárgyaljuk, mert azok a nevelő 


. lelki munkájától függetlenül legtöbbször adva vannak. 


Fontos eszköz a vezérkönyv, melyben a lélektan és pedagógia 


. eredményei szerint van feldolgozva részletesen a tananyag. A jó 


tankönyv, melyben kitünő illusztrációk találhatók. A szemléltető 


2 képek. Ezeknek nagy művészek alkotásairól készülő reprodukciók- 
. nak kell lenniök. Jutalmazásra alkalmas kis bibliai képek sokszor 


serkentőleg hatnak a gyermekre. 

A gyermekistentisztelekkel kapcsolatban bevezettük a bizony- 
ságtevőt a növendékeinknél. Ez rajzzal diszitett papiroslap, melyen 
a gyermek nevén kivül egy ige olvasható. Belül két nagybetü 
van: I. É. A két betü ezt jelenti : Istenem, Érted. Minden isten- 


. tisztelet végén az énekvezér egy csillagot üt a nagybetük száraira, 


mely csillag közepén szintén ott van az I. É. A gyermek ezzel 
tesz bizonyságot, hogy ő cselekszik valamit Istenért. Ne tulajdo- 
nitsunk nagy jelentőséget a bizonyságtevőnek, de arra mindenesetre 


. igen jó, hogy vonzza a gyermekeket a templomba. Nálunk a részt- 


vevők száma 60-ról 170-re emelkedett a bizonyságtevő bevezetése 
által. Eljött a gyermek s megfogtuk a lelkét Isten számára. Meg- 
született a nevelhetés szent alkalma. 


1 Dobai I.: Népünk vallás-erkölcsi és gazdasági életének szilárdítása. 


. 14. 1, Első dijat nyert pályamunka. 1930. 


ae 

Nélkülözhetetlen eszköz a hittanirka is, melybe rajzol és ir a 


gyermek. Tevékeny munkát végez általa. 


További felsorolás felesleges, mert a szükséglet szerint a 


hitoktató mindig megtalálja a legalkalmasabb taneszközt. 
Befejezésül csak annyit emlitünk, hogy a kitüzött nevelői 


hármas célhoz a lelkiélet sajátos utjain igyekeztünk eljutni, ezt az ! 


utat ajánljuk minden nevelőnek, mert hisszük, hogy ezen el is éri 
a legértékesebb eredményt. 


A nevelési cél harmadik tényezőjével, mely szerint az egyént 


képesiteni kell arra, hogy lelkének értékeit az utódai számára kö- 
telességszerűen átadja, e helyen nem foglalkozunk, mert ezt a fel- 
adatot az ifjuság- és felnőttek nevelésénél lehet majd előtérbe 
helyezni. Mi mindig a 7—9 éves gyermek nevelését tartottuk sze- 
münk előtt s ehez a munkához kivántunk nehány vezérlő szem- 
pontot ismertetni. Végül hangsulyozzuk, hogy a vallásos nevelés 
főelve a vallásos élményébresztés. Az élmény határait tágítva, a 
lélekben fokról-fokra ki kell domboritani a vallás-erkölcsi értéke- 
ket s azok öntudatos hordozóivá kell tenni a gyermeket, mert az 
érték öntudatos birása által lehet az egyén a keresztény közösség 
aktiv munkásává, istenországának céltudatos épitőjévé, ! 
Dobai István. 


! A szövegben emlitett forrásmunkákon kivül a következő műveket 
használtam: E. Müller: Die frömmigkeit des Kindes. 1925. — E. Gfennigs- 


dorf: Wie lehren wir Evangelium. 1921. — Gh. Teilzer: Die geistige Ent- 


wicklung d. Kindes. 1922. — O. Zuckschwerdt: Das Alltagsleben d. Kindes. 


1926. — G. Svaue: Die neuren Methoden d. Religi i 
; ] k gions-psychologie. 1922. — 
R. Kabisch: Wie lehren wir Religion ? 1913. § 

Hogy a keresztény vallás felvétele előtt a magyarságnak mi- 
lyen vallásos felfogása volt, ma nehéz eldönteni. A fennmaradt 
kevés adat miatt e téren csak tapogatózunk anélkül, hogy bármely 
tekintetben megdönthetetlenül bizonyosat mondhatnánk. E téren 
némi világosságot a köznép nyelvében fennmaradt különböző szó- 
Jásmódok derithetnek, másfelől pedig vallásos fogalmat jelentő 
eredeti szavainknak vizsgálata s eredeti, ősi jelentésének megfejtése 
az ösmagyarokéhoz hasonló nomád, vagy félnomád életet élő 
ázsiai mongol-fajta, turáni népek hasonló fogalmat kifejező sza- 
vaival való összehasonlítás alapján. Az összehasonlító vallás- 
tudomány is nagy szolgálatot tehet e tekintetben, ha fel tud tárni 
olyan gondolatokat, hitregéket, melyek fennmaradtak változatlan 

— — viszonyok közötti élő népek tudatában, mig más, rokonfajtáju nép 
. — emlékezetében teljesen elmosódtak a megváltozott életkörülmények 
következtében. 

Vallásos fogalmat jelentő szavaink között legfontosabb az 
isten szó már csak azért is, mert legrégibb nyelvemlékünkben, a 
Halotti Beszédben is többször előfordul teljesen a ma használt 

. alakjában. Minthogy a Halotti Beszéd a 13-ik században iródott, 

feltehető, hogy amint nem. változott e szónak alakja az azóta el- 

— telt hétszáz esztendő alatt, épen ugy nem változott a honfoglalás- 

— tól a Beszéd keletkezéséig eltelt négyszáz esztendő alait sem, 

tehát megvolt a kereszténységre még át nem tért magyarságnak 

. . szókincsében is a ma használt alakjában annak a fogalomnak a 
jelölésére, amit ma jelöl. 

Müller Miksa nyelvészeti-mitológiai kutatásai óta tudjuk, hogy 
minden istennév eredetileg, valamely elvont fogalomnak érzéki, 
szemléltető formában való kifejezése volt azért, mert a kulturális 
fejlődés régebbi fokozatain a nyelv fejletlensége miatt nem mindig 

" "volt megfelelő szó elvont fogalmaknak a megjelölésére. Így a 
Jupiter szó ősi szanszkrit alakja, a Dyaus-pitar azt jelenti, hogy 

világosság atyja, a babiloni asszir és főniciai népek főistenének — 
neve, Bál vagy Bél valaminek urát, tulajdonosát jelenti s 0 mint 
vallásos fogalom, azt jelöli meg, ki mindennek ura, tulajdonosa. 

Ha a magyar (mondhatjuk azt is, hogy ősmagyar) isten-szó 
eredeti ősi jelentését meg tudjuk magyarázni, ezzel azt is megfejt- 
jük, hogy milyen volt nagy általánosságban őseink vallásos hite, 
az Istenről való fogalma. Az ísten szót eddig is többen kisérelték 
meg megmagyarázni, de még eddig nem sikerült jelentésének min- 
den tekintetben való, egészen kielégítő megfejtése. Ennek oka az, 
hogy általában egy szónak veszik s igy próbálják eredeti Ősi je-. 
lentését megtalálni. Némelyek a perzsa vagy tatár jisdán — jósá- 
gos isten elnevezésből származtatják, mások az ős szónak az Ó- don, 
új-don mintájára alkotott ős-dön, régiesen is-den alakjában vélik 
eredetét, ami annyit jelentene, mint ős-tevő, ős-lény.!) 

A Budenz József Magyar-Ugor Összehasonlító Szótára sze- 
rint az isten szó is tagja azonos a finn isű (apa), iso (nagy) szók- 
kal, a ten szótag pedig kicsinyitő képző, tehát isten — atyuska. A 
Budenz iskolájához tartozó nyelvészek közül egyesek i-sfen ta- 
gokra boníva szét, az első szótagot a vogul-osztják jis — ős, régi, 
szóból származtatják, a sfen tagot pedig a nő - stény, agga - sfyán 
szók végződésével tartják azonosnak. Van, aki a cseremisz isfe— 
aki teremtett, teremtő, szóban véli az isten szó eredetét megtalál- 
hatónak. A háboru előtt Steuer J. szólt hozzá a kérdéshez és a 
vogul jis - tail, öreg koru, kifejezésből vezette le az isfen szót.2 

A szó Ős, eredeti jelentése körül uralkodó homályt az okozza, 
hogy a magyarázók általában egynek vették az isten szót. Pedig 
nem egy szó, nem az is szónak valamilyen képzővel alkotott szár- 
mazéka, hanem két önálló, külön jelentésü szónak az összetételé- 
ből keletkezett. E két szó: is és ten. 

Az is szó a Halotti Beszédben több birtokost s egy birtokot 
jelölő raggal ellátva fordul elő: is-emök, a mai nyelvhasználat 
szerint ős-(ünk. Az is az akkor is használt isten szóban valószinüleg 
már elveszitette volt eredeti fogalmi jelentését, ezért nem változott 
át benne az i hangzó ö-vé, mint ahogy átváltozott az ősünk szó- 
ban. Mit jelent fogalmilag az ős, eredeti régi alakjában is (nem 
rövid, hanem hosszu i-vel ejtve) szó? 


! Lásd: Magyar Lexikon, IX. köt. Isten cimszó alatt. 
2 Pálffli Márton tanár közlései, 

Az ős, is jelenti a nagyon-nagyon régit, emberemlékezetet 
meghaladó idő előttit. Valamit, aminek léte messze multak ködé- 
ben vész el. Fogalmi tartalma több, mint a régié, ezért mondjuk 
arról, ami nagyon-nagyon régi, hogy ősrégi. Ugy ebben az össze- 


— tételben, mint az ősidő, őskor, ősnépek, ősapánk stb. összetett 


. szókban az ős szó olyan muitra mutat a létezéssel kapcsolatban, 
melyet nem íudunk meghatározni időbeli végtelen nagy távolsága 
miatt. 

Személyes értelemben jelenti az ős olyan elődünket, kinek 
létezése meghatározhatatlan vagy nagyon régi multba esik. Ez a 
jelentése a Halotti Beszédben is. Mitologiai és vallásos értelemben 
jelenti a mások előtt, mindenki és minden előtt létezőt, amit az 
Ótestamentum — brésith (TV9R52) az Újtestamentum en árkhé 
(8v dcoxi) — kezdetben szóval fejez ki (I. Móz. 1. 1., Ján. ev. 1. 1.). 
Tehát az ős szónak eredeti fogalmi jelentése magáva foglalja, tar- 
talmazza az öröktől fogva létezés gondolatát is. Ennélfogva az 
is-ten, ős-ten annyi, mint a mindenki és minden előtt létező, 
. — öröktőlfogva meglevő ten, Ten, aki megvolt, mielőtt minden egyéb 
. — keletkezett, tehát a világon a legrégibb. Ezért ós-7Ten, is- Ten. 

Honnan származik és mit jelent a ten szó? 

A kinai klasszikus nyelv az eget fien szóval nevezi meg. ! 
A több ezer éves multra visszatekintő császárság idején a kinai 
császárok a sarig-ii címet viselték, ami ősidőktől létező császárt 
jelent.2 Másik cimök az ég, tien fia volt. Mint az ég-fiát, idő- 
belileg csak az ég előzte meg, mely a kinai vallásos hit szerint 
a legfőbb világhatalom, tehát a legfőbb isten." Ennélfogva amint 
a császár, a ti, sang-ti, épen ugy az ég, tien, is sang-tien, a leg- 
régibb, az ős idők ege, azaz öröktőlfogva meglevő, ós-ég. A sang 
. szót a magyar ős szóval kicserélve sang-tien annyi, mint ós-tien, 

a Halotti Beszéd kiejtésében is-tien, ami a magyar isten szóval 
. csaknem azonos hangzásu. 

A kinai klasszikus nyelv fien szavának a mongol fajhoz tar- 
tozó jakutok nyelvében a fengere szó felel meg; Müller Miksa 
— — szerint a hunok fángli-nak, a mongolok tengri-nek hivják az eget. § 


1 Dr. J. J. M. de Groot : Die Chinesen c. müve Chantepie de la Saussay : 
Lehrbuch der Religionsgeschichte, 1905, c. gyüjteményes múnkája I. köt. 60. old. 

2 Szószerint: a legrégibb idők, vagyis ősidők császárja, 

3 Dr. de Groot i. m. 60. old. 

4 Paul Wurm: Handbuch der Religionsgeschichte, 1904, 47, o. és F. 
"Max Müller : Einleitung in die vergleichende Religionswissenschaft. 

Az ázsiai tatárok pedig a legfőbb istent Tengere Káira Kán-nak, . 
Istent általában tengere nek nevezik." Ez a.tengere szó olyan régi, 
hogy még a legrégibb turáni fajta népnek, amely a föld legrégibb 
kulturnépe, a szumirnak nyelvében is előfordul fingir vagy dingir 
alakban s jelentése ugyanaz, mint az ázsiai tatárok nyelvében, 
azaz: isten. Babilon akkád-asszir neve szószerint való leforditása 
az ősi szumir főváros, Ka-Dingir — Báb-Ilu, nevének, ami magya- 
rul azt jelenti: kapuja az istennek. ? 

Van tehát egy szó, mely a szumirok nyelvétől kezdve a ma 
élő mongolfajta népekig mondhatni minden turáni eredetü népnek 
a nyelvében előfordul fingir, tengere, tengri, tangri alakban egy- 
szer az ég, máskor az isten fogalmának jelölésére. Sőt a klasszi- 
kus kinai nyelv tien szavát is a tengere, tengri lerövidült alakjá- 
nak tekinthetjük. 

Ámde a tengere jakut és tatár-mongol szó megvan a mi 
magyar nyelvünkben is, ha más jelentéssel is, mint ott. Egészen 
bizonyos azonban, hogy a mi nyelvünkben sem azt jelentette va- 
lamikor a tenger szó, amit ma jelent. Őseink a tengert nem is- 
merték akkor, amikor a többi turáni származású nép közül még 
ki nem szakadva, már használták a fenger szót. Udvarhelymegyé- 
ben a székely népnyelv a tengert ma sem hivja tengernek, hanem 
nagyviz-nek. Amerikába nem a tengeren, hanem a nogyvizen át 
lehet eljutni s az oda kivándorló nem a tengeren, hanem a nagy- 
viz mellől küld levelet itthagyott családjának. Ugyanilyen szó- 
használatot más vidéken is figyeltek meg mások. A köznépi 
nyelvben, mely több ősrégi sajátságot őriz, mint az irodalmi nyelv, 
egészen mást jelent a tenger szó, mint a latin mare, a görög 
Jálaooa, a német das Meer stb. A népnyelv fenger-nek nevezi 
azt, ami megmérhetetlen, megszámlálhatatlan, bizonyos vonatko- 
zásban a matematikai és fizikai végtelent. Ezért mondja a népdal: 
, Nincsen annyi fenger csillag az égen," ezért mondják, ha valahol 
megszámlálhatatlan tömegben van valami, hogy , tengeren vannak" 
és mondják a beláthatatlan területről, mérhetetlen magas hegyről, 
hogy tengernagy, azaz határtalanul nagy. Minthogy a magyar 


! Tengere Kaira Kán az ember és a világ teremtője, öröktőlfogva való, 
Lásd : Dr. Fr. Ratzel : Völkerkunde, 1888, III. köt., 620. 0,, és Chatepie de la . 
Saussay i. m. I. köt, 53. old. 

§ § Müveltség Utja, I. évf., 1, sz. (1930) 33. old. V. ö.. Encyklopaedia 
Britanica, IX. 1888. Art.: Religion. Religion of the. mongolian. people. 

; sohasem volt tenger mellett lakó nép, a félig főnévi, a" félig" mel- 
 léknévi jelentésben használt szót eredetileg nem a tengér fogalmá- 


as 


nak jelölésére használta, hanem csak átvitt értelemben nevezte a 


nagyvizet először fengerviznek, azaz határtalan, végtelen viznek, 


. azután röviden Jengernek. 


A tenger szó a magyar nyelvben is eredetileg azt kellett, 


. hogy jelentse, amit a többi turáni-mongol nép nyelvében : a meg- 
. mérhetetlen, határtalan, végtelen eget s a határtalan, megmérhetet- 
. len ég fogalmából vivődött át a határtalanság, megmérhetetlenség 
. elvont fogalmának először szemléltetésére, későbben jelölésére. 

. Ez pedig akkor történt meg, amikor az ég, eget szó kezdett álta- 
. dánosan használttá lenni a rokon jelentésű fenger helyett. 


Az ég szónak főnévi és igei alakja van. Az igei alak mele- 


. get létre hozó természeti folyamatot jelent. Ez a folyamat legál- 
. dandóbban s az embertől függetlenül a látszólagos égboltozaton, 


a napban megy végbe. A primitiv, kezdetleges -kulturfokon élő 
nép fogalma szerint ott fenn ég a nagy tüz, melyből a meleg alá. 


4 sugárzik a földre. (Más formában ugyanezt tanitja a mai termé- 
. szetludomány is!) Nyelvünk sajátsága, hogy a történést, cselek- 


. ményt kifejező igét némelykor főnévi alakban annak a helynek 
. megjelölésére használja, hol a cselekmény, történés végbe megy. 


. Les-tető, vagy röviden ,les," az a hegytető, esetleg hegyoldal, 


. honnan valamikor az ellenséget ,les"eték, kémlelték; ,sir" az a 


hely, hol ,sir" az ember hozzátartozója elveszítése miatt, stb. Igy 
jelölte meg nyelvünk valamikor az ég szóval, mint főnévvel azt a 
helyet, hol a primitiv elképzelés szerint a földre meleget (mel-eg-et) 


§ ontó égés folyamata történik. Tehát az ég ige alakult át az ég 
. főnévvé s lett helyettes elnevezésévé az eredeti, régi tenger szónak. ! 


Az sem lehetetlen azonban, hogy valamelyik rokon néptörzs 


: nyélvében, amely az ősidőkben, talán évezredekkel ezelőít a ma- 
. gyarságba olvadt, a tenger szó az eg szóba rövidült le (eg-et, 


ed-ek stb.), mint a régi klasszikus kinai nyelvben fien-be és ez a 


lerövidült alák terjedt el lassanként az egész nép között s vált 


. "helyettesitőjévé az Ősi tenger szónak, amely aztán a határtalanság, 


végtélenség fogalmának kifejezője lett. De más fogalom jelölésére 


-js használták őseink a fenger szót. 


1 Vajjon némi ennek túdatalatti, akaratlan reminiszcenciája-e Petőfi szép 
költői képe: ,Fürdik a holdvilág az ég tengerében ?" 

Láttuk, hogy a ma élő ázsiai turáni-mongol népek nyelvében 


a tengere, tengri szó jelenti az eget, de jelenti az istent is, aki az 
ég alkotója és lakója. Mind a két fogalmat jelölhette és kellett 
jelölnie az ősmagyar nyelvben is. Ugyanezt a jelenséget látjuk a 


hindu és görög mitológiákban, hol Váruna, illetve Uránusz (DOúgavós) 


az égboltozatnak is, a mindent teremtő ős istennek is a neve. 1 


Mikor azonban az eg, ég szó az égboltozat fogalmának kifejezője 


lett, a tenger szó az istenfogalmat jelölte meg, mint ahogy ma is 
jelöli a tatárok, mongolok nyelvében. 
Mint a mai primitiv. kulturfokon élő ázsiai moggottsáli né- 


pek általában többistenhivők, politheisták, azok voltak őseink isa. 


keresztény vallásra térésök előtt.2 Ezt mondja az a kevés egykoru 
feljegyzés, mi róluk fennmaradt, ezt kell következtetnünk az ősein- 
kéhez hasonló viszonyok között élő népek vallásából is. Azonban 
Theophylaktos Simokatta VII. századbeli bizánci görög iró azt írja 


a honfoglalás előtti magyarokról, hogy ,egyedül azt imádják és. 


tisztelik, aki az eget és földet teremtette."3 Mint ahogy az ázsiai 
török-tatár népek dr. Thomas Archelis szerint a legfelsőbb égben 


lakó Tengere Káira Kánt tartják legfőbb istennek, akit leginkább 


tisztelnek, mert ő teremtett mindent, ő intézi a világ sorsát, neki 
engedelmeskedik a többi tengere, isten. 

Az az isten, ki az eget és földet teremtette az ég és föld 
keletkezése előtt már megvolt, tehát az ős-isten volt, az ís-tenger, 


vagy ís-tengri, az a nagy, az. az , öreg" isten, aki parancsolt az 


erdők, a levegő, a nagy vizek tündéreinek s aki nyilával, a vil- 
lámmal lesujtotta, itéletével megütötte a gonoszat (a székely nép 
szerint a villám ,isten itélete", mely , megüt" embert, állatot, stb.-t). 

Is-tenger volt tehát eredeti, ősi alakja a Halotti Beszéd és a 
mai nyelv isten szavának. A tenger szó rövidült már jóval a hon- 


: ú a d d : ú ú ús 
dikélsésákísaámátaasma áleáladátottszáásáttlaátázkáttíteztakatá ast 


foglalás előtt , tenné" az ős magyar nyelvben, mint a kinaiban 


vtien"-né, Igy lett az is-fengerből is-ten, isten s maradt meg az 
eredeti tenger szó, mely a mi nyelvünkben is valamikor, réges 


régen az eget jelölte, a határtalanság, végtelenség fogalmának meg- — 


jelölőjeként, Minthogy azonban a nyelvfejlődés kezdeti fokángondolati, 
elvont fogalmakat érzéki fogalmat jelentő szókkal szemléltetnek, 


! Cox György: A Mythologia Kézikönyve, 1877, 1765. old. 
? Warga Lajos : A Keresztyén Egyház történelme, 1905 ; I. köt, 294. o. 


3 U. 0. i. m. 303. old. V. ö. Dr. Váczy János : A Magyar Irodalom törc 


ténete, 1902. I. köt. 11. old. 

feltételezhetjük, hogy már akkor, amikor nyelvünkben a fenger szó 
az eget jelentette, használták a határtalanság, végtelenség elvont 
fogalmának érzéki fogalmat jelentő szókkal szemléltetnek, feltéte- 
lezhetjük, hogy már akkor, amikor nyelvünkben a tenger szó az 
eget jelentette, használták a határtalanság, végtelenség elvont fo- 
galmának kifejezésére is. Ezért származott át ilyen értelemben a 
későbbi nyelvhasználatba. 

Mindezek után végeredményként kimondhatjuk, hogy isten 
szavunk két olyan szónak az összetételéből keletkezett, melyek kö- 
zül az első, az ís (ős) az időbeli végtelenséget, az örökkévalóságot, 
a második, a ten (eredetileg tenger) a térbeli végtelenséget, ha- 
tártalanságot, megmérhetetlénséget, minden fölöttiséget fejez ki és 
igy az isten szó ősjelentése annyi, mint ősidőktől, öröktólfogva lé- 

tező minden fölött levő, határtalan lény. Ez a jelentés pedig azt 
. mutatja, hogy őseinknek már jóval a honfoglalás előtt oly tisztult 
és magasrendü fogalma volt Istenről, ami messze felülhaladja a 
. görög-római mitologiák anthropomorfikus istenfogalmát. 
Zoltán Sándor. 
A fennti cikkhez Pálffi Márton kedvesemlékű jeles dolgozótár- 
sunk a következő megjegyzéseket fűzte : 
Hogy mit szól ehhez a fejtegetéshez a mai magyar nyelv- 
tudomány, — kérdi a szerkesztő ur? Megmondom, csak félreértés. 
a ne legyen belőle. Azt feleli rá, hogy — ne ültessen föl a Horváth 
É . István uram szekerére, mert azon az egész világot föl lehet szíp- 
. —— pantani ősmagyarnak, Ádámtól Masarykig. Ámbátor elmejátéknak 
a ma sem utolsó mulatság az ilyen szekerezés. Nem is megy ki di- 
£ vatból sose minálunk magunk feje után indulni szerető mindennek 
F: végire járni tudó és akaró koponyáknál, Népszerű, mert azonkivül 
" — hogy semmit sem hagy megoldatlanul, rendszer is van ám benne 
meg ötlet, sőt akad egy-két szekérládányi tudomány is benne. 
"Többet ér a sakkjátéknál s akárhány kérészéletű filozófiai rend- 
szernél. Bár igaz, hogy éppen olyan ártatlanul terméketlen is, 
mint minden játék! Megkésett vele egy két emberöltővel, az a 
. szerencsétlensége. Néhai való jó Bálint Gábor még szeretettel 
. keblére ölelte volna érte Zoltán Sándort, mint követőjét a szabad- 
"uszásban. Sőt az egy-két szekérládányi tudományért Müller Miksa 
is megveregetné a vállát magyar tanitványának. De már a mai 
száraz, mindenből kiábrándult nyelvtudomány csak csodálkozni 
4ud az ilyen merészen délibábos optimizmuson. Boldog lenne, ha 


kénttllázt sának élén ölték a éáll élés Száll, ár só 
! , p 54 "e 
4 j ts 

Az isfen szó ősjelentése. 


csak századrészéhez is konyitana valamit annak, amit Zoltán Sán- 
dor olyan bizakodóan bizonyosnak tud. Z. S. pl. tudja, mit jelent. 


fogalmilag az ős, eredeti régi alakjában is. Honnan tudja? A nyelv- 


történetből, a nyelvemlékekből ? Nem. Neki az ős-ten maga sugta 
meg, hogy az ős szónak eredeti fogalmi jelentése magában fog- 
lalja az öröktől fogva létezés gondolatát. Ouod erat demonstran-— 


dum. Hát még a Ten? Arról tud ám még csak széditően sokat. 
Tudja, hogy egy szó a kinai Tien-nel. Tudja, hogy mi is, ök is, 
meg egyéb turániak is eredetileg Tengere.nek mondtuk. Azelőtt 


meg Dingir-nek ejtettük, amig t. i. szumir-ok voltunk. (Csak mi, 


vagy a többi turániak is?) az Isten markában. Micsoda mult! 
Ezalatt persze volt ideje kopni. Elől is, hátul is, sőt a közepén is. 


mert nemcsak a Ten, hanem az Ég, sőt a mel-eg is a Tengere- 


Dindir-ből kopott, ha ugyan kopott, mert ime nálunk — láss cso- 
dát — kopatlan alakjában is fennmaradt fenger alakjában, elkülö- 


nült jelentésben. Ez a szédületes jólértesültség elhallgattat minden. 
komoly birálatot. Kicsike gyertya még ehhez a magyar nyelv— 
tudomány. A fényinél egyelőre legfeljebb még csak az ugor vizeken — 


lehet evezgélni és etimologízálni. Turán, China, szumir ősök 2 


Délibáb. Hol van még ezektől az összehasonlító nyelv- és hang- 


történet ? Nabugodonozor ! 


Egyébiránt nem érdektelen tudni, hogy a Z. S. fejtegetésé- a 


ben csak a kikövetkeztetett eredmény uj. A bejárt ut nagyon régi. 
Az isten első szótagjában Budenz is a magyar ős-t keresi. A kinai 


Tien-ig és a turani Tengere-ig már Czuczor—Fogarassy is eljutott, —. 


a Dingir sem uj, mióta Somogyi könyvet irt a szumir-magyar ro- 
konságról. De olyan vonzóan érdekes és délibábosságában is meg- 
kapó jelentéstani magyarázatot senki se fűz hozzá, mint Zoltán 
Sándor. Ahogy megfonja a fonalát, azon nem lehet nem gyönyör- 
ködni. Született nyelvész ütközik ki belőle, A fonala mindent meg- 
bir. Egy kis tréfával azt is be lehetne bizonyitani vele pl. hogy 
Zoltán Napistent jelent, mert Zol csak magyaros alakja a latin 
Sol-nak, a Tán pedig csak alhangu változata a kinai Ten-Tien- 
nek. Ennél jelentősebb név már csak egy van a magyarban, a 
Márton. A Már benne a multságot, az ősiséget, az időbeli végte- 


lenséget jelenti. A Ton pedig (régebben Tin) csak azt jelenthetis 


mint kinai párja, a Tien, t.i. a térbeli vé i 
§ Ká epe gtelenséget. Eszerint 
öröktől fogva létező, határtalan lény a Már-Ton. 

TAATRÁAON V Kö PS ú kata tó b § KS ae ey Ve eza lg 

A Szabadelvű Keresztények és Vallásos Szabad- 
ság Nemzetközi Társulatának Konferenciája, 
Oxford, Manchester College, Augusztus hó 3— 8. 


"A mai kor embere a mult tapasztalatai alapján már. nem tud 
hinni a konferenciákban s azoktól nem vár semmit. A Szabadelvü 
Keresztények Oxford:i konferenciája azonban kivételt képez. A kon; 
ferenciát nem az ott elhangzott előadások, vagy a megjelent delegáz 
tusok nagy száma emeli erre a különös értékre, hanem azok az előz; 
mények és mozgató erők, melyek ezt a nagy gyülekezést létrehozták 
s annak menelétstartamát befolyásolták. Egy olyan bonyolult világ hozta 
létre ezt a konferenciát, melyet közülünk senki meg nem jósolhatott 
volna egy pár évvel ezelőtt. Egyfelől dogmai zárkozottsággal, másfelől 
pöffeszkedő istentagadással találkozunk s mindkettőt a jobb ügyhöz 
méltó buzgósággal propagáljuk s ugy tüntetve fel, mint az üdvösség 
eszközeit a népek milliói számára. A vallás és teológia terén ujabb 
és ujabb támadások érik a szabadelvü kereszténységet ; az ész jogát, 
a vallásszabadságot nyiltan becsmérlik és megtagadják ; mind többen 
és többen vannak azok, akiknek vallásos meggyőződésük miatt kell 
szenvedniök. S ezeket a sorozatos támadásokat nemcsak a felujitott 
dogmai rendszerek hivei intézik, hanem azok a bölcseleti és társadalmi 
rendszerek is, melyek az egyént szolgai módon az államnak akarják 
alárendelni. 

A mult eseményei világosan mutatták, hogy ezek a nyilt és 
alattomos erők nem szünnek meg támadólag fellépni ellenünk s kiz 
kezdeni mindazt, ami előttünk örökbecsü és szent. Ezért volt annyira 
időszerű és értékes az Oxfordi konferencia, mivel megpróbálta a 
Szabadelvü kereszténységet átértékelni és átvizsgálni s olyan formába 
önteni, hogy eredeti célját és hivatását méltóképen tudja szolgálni ezekz 
kel a nagy átalakulásokkal szemben. 

A konferencián 23 nemzet képviseletében, 300 kiküldött vett 
részt. A konferencia munkája: teológiai, egyházi, nevelési és társaz 
dalmi szakosztályokban folyt le, melyek a konferencia végezetével 


. megtették jelentésüket és javaslatukat az elvégzett munkára vonatkozóz 


lag. Az összesitett jelentések alapján a konferencia a következő egyez 
temes jellegü határozatot hozta : 

,. . . az egyéni meggyőződés jogát fenntartva és elismerve, hisz 
tünket az alábbiakban juttatjuk kifejezésre : Hiszünk : 

A Szabadelvü Keresztények Nemzetközi T ársulatának Konferenciája. § 


1. Isten szeretetében és igazságosságában. va 
2. Minden egyes emberi lélek végtelen értékében, a lelkiismeret 
szabadságához való jogában és az egyetemes testvériség megvalósitáz —. 
sára való elkötelezettségében. Et 
3. Jézus életének és tanitásának feltétlen értékében, szellemének ségi 
soha meg nem szünő hatásában. z 
4. Isten szent lelkének állandó tevékenységében a kijelentés 
folytonossága által. za 
Mindazoknak, akik ezt a hitet vallják, vállalniok kell a kötelezette 7 
séget, hogy az egyéni és a társadalmi életet ezen alapelvek szelleméz 
ben hatják át és irányitják, mert csak igy lehetnek épitő munkásai a 
földön az Istenországának. Kérjük tehát összes tagcsoportjainkat, más —. 
hasonló szellemben müködő testvéreinket világszerte, s általában mind: 
azokat, akik elhagyatottságukban és megpróbáltatásaik között világosz 
ságra és igazságra törekszenek, hogy egyesüljenek velünk az előbb 
vázolt hitünkről való bizonyságtételben . .. A Szabadelvü keresztényz 
ség a világ szüksége." 
Ezt a határozatot minden szabadelvü keresztény imaházban, — 
templomban október második vasárnapján felolvasták. Sajnos, a szakz 
osztályok jelentését, melyek a maguk nemében a konferencia igazi 
értékeit képezik a terjedelem miatt nem lehetett egészen csatolni a . 
fenti határozathoz. De reméljük, hogy valamilyen uton és módon les tg 
hetséges lesz azoknak külön kinyomtatása, és hiveink közötti terjeszz 
tése, hogy olvasni és érezni tudják ennek a korszakalkotó konferenciáz 
nak munkáját. Déz 
A konferencia és az azon résztvevők becsületesen elvégezték azt 
a munkát, amely reájuk várakozott s megfeleltek a várakozásoknak. 
Most már a mozgalom vezetőin és munkásain mulik az, hogy" az a zek 
munka ne csak irott malaszt maradjon, hanem cselekedetté és munz 0. 
kává váljék. A mai változásokkal szemben mi is felelősséggel tartoz 
zunk: megvédeni és fenntartani a jézusi gondolatot, az ész jogát és ré 
a vallásszabadságot. Es terjeszteni a szabadelvü kareszténységet, hogy 
a világ minden részében megalakuljon és növekedjék ennek az eszz 
mének magva. : 4 
Az Oxfordi konferencia elvégezte a legsürgősebb elméleti mun: 
kát, most a gyakorlati megvalósulás és munka következik. Ez pedig 
tőlünk függ, hogy a mozgalmunknak minden egyes tagja kivétel nélz 
kül meg tudja-e érezni a felelősség teljes tudatában, e munkának sürz 
gősségét és nagyszerüségét, és tud:e dolgozni, hittel, lélekkel és ál "7 
dozatkészséggel. A konferencia ugy tünik fel azok előtt, akik munkás 
jában résztvettek s akik a jelentést olvassák, mint egy szép álom, 
melyet mindig óhajtottunk és vártunk. Hogy valósággá váljék, az tőlünk 
függ csak, a mi munkánktól és akaratunktól. Dolgozzunk és mun: :9ael 
kálkodjunk e valóság érdekében, hogy támasszuk fel a szabadelvü 0.7. 
kereszténységet halálos aléltságából, hiveibe öntsünk uj erőt és elhaz 
tározást, hogy ez a nagy és fontos hitbeli mozgalom tudja elvégezni 
munkáját, és beváltani a hozzáfüzött reményeket. Erdő: Járiosíi ts 


7 

IRODALOM. 


Dr. Boros György : , Erasmus. Halála 400-ik évfordulójára." 


. Különlenyomat az Erdélyi Muzeum 1937 XLII. kötete 2-ik füze- 


téből. 80 16 oldal. 
Aki a humánizmus eme vezéralakjáról, kinek életéről és mun- 


kásságáról kötetek jelentek meg s akiről Zweig István legujabban 
mesteri életrajzot irt, rövid És áttekinthető ismertetést akar nyerni : 
az olvassa el Dr. Boros György füzetét. Ebben meglátja a nagy 
ember lelki arcát, a reformációhoz, a kath. egyházhoz és az évan- 
géliumhoz való viszonyát. Tájékozást szerezhet gazdag irodalmi 
működéséről. A XVI. század Zavaros állapotához hasonló korunk - 
ban érdemes és tanulságos Erasmussal foglalkozni. 

Végh József: , Mentő őv". (Golgotás út a valóságban.) 8" 
120 old, 
: Végh József, a jeles ujságíró pár hónapra félrevonult ennek 
"a világnak annyiféle kisértéssel teljes zajából, hogy elfáradt és ki- 
merült idegeit megpihentesse. A jó szerencse a rákospalotai alko- 
hol-elvonó intézetbe vezette, ahol nem csak pihent, hanem az uj- 
ságíró éles szemeivel mindent alaposan megfigyelt. Megfigyelte az 
intézetet, amely egyetlen ilyen célu magyar szanatórium, mely a 
legmodernebb módszerekkel dolgozik. Megfigyelte az alkohol tes- 
tet és lelket pusztitó rombolásait, a gyógyulni vágyó betegeket és 
az önfeláldozó . orvosokat. Megfigyelései és élményei alapján köny- 
vet irt, melyet ő , tiport-regénynek" nevez, de amely valóságban 
az alkoholizmus elleni küzdelemben igen tanulságos és hasznos 
olvasmány. Olvasni kell ezt azoknak, akik az alkoholizmus , beteg- 
ségében" szenvednek vagy arra hajlandósággal birnak ; de olvasni 
azoknak is, akiknek hivatásukhoz tartozik az alkohol pusztitásai- 
nak utjába állani. AZ alkoholizmusnak sok tragikus példáját ol- 
vassuk e könyvben, amelyek meggondolkoztatásra késztetnek. De 
azt is látjuk, hogy nincs minden elveszve azokra nézve, akik az 
átkos szenvedély rabjai lettek. Van mentő-őv, mellyel az élet eme 
hajótöröttjei partra juthatnak. Oiyan betegség az alkoholizmus is, 
mint más betegség, amelyből van gyógyulás. A gyógyulás útja az 


s AWE 


Irodalom. 


akarat edzése. Ezt pedig két úton igyekeznek elérni a kitünő sza- 


natoriumban : munka-therápiával és lelki gondozással. Megható az 


az emberszeretet, amellyel az intézet orvosai és alkalmazottai ke- 


zelik az ide útalt betegeket, de megható az a testvéries összefor- 
rás, amellyel eggyé lesznek ittra különböző állásu és müveltségü 
emberek. Érdemes ez a kis könyv, hogy azt népünkkel, ahol nem 
egy áldozata van az alkohol szenvedélyének, megismertessük s 
összejöveteleken belőle egy-egy részletet felolvassunk. De különö- 
sen a lelkészek tanulhatnak belőle módszert és útasitást arra nézve, 
hogy miképpen kell kezelni az alkohol rabságában szenvedőket. 

C. H. Roberts két könyve. , An Unpublished Fragment of 
the Fourth Gospel in the John Rylands Library. Edited by C. H. 
Roberts, 1936." és , Two Biblical Papyri, edited by C. H. Ro- 
berts, 1936." 

C. H. Roberts, oxfordi tanár két fontos bibliai kézirat felfe- 
dezését tartalmazó két könyve nagy feltünést keltett a teológia 
területén. 

1917-ben Dr. Rendel Harris felső Egyiptom egyik falvában, 
egy köteg kézírásos papyrus töredéket vásárolt meg, mely erede- 
tileg egyik mumia külső burkolatát képezte. Ez a papyrus gyüj- 
temény csak a háboru után került Angliába és a manchesteri 
Rylands könyvtárban helyeztetett el. Itt fedezte fel C. H. Roberts 
tanár a könyvtár papyrologiai részében végzelt kutatásai közben. 

A legfontosabb a János evangélium XVIII. részének 31-33 
és 37-38 verseit görög nyelven tartalmazó papyrus töredék. Az 
irás- és papyrus szakértők véleménye szerint ez a papyrus töredék 
a II. század első feléből való s mint ilyen az Ujtestámentum leg- 
koraibb, ismert, papyrus töredéke. 

A töredék legnagyobb jelentőséggel a János evangéliumra bir, 
mely eszerint 150, A. D. körül iródott, valószinüleg Ephesusban, 
s a használat folytán az eredetinek egyik másolata került felső 
Egyiptomba. 

h Fontossággal bir a kereszténység elterjedésére voriatkozólag 
is; a töredék felfedezési helye, valamint ugyanazon a vidéken, 
Oxyrhynchus (Behnesa), Grenfell és Hunt által végzett ásatások 
eredménye biztonsággal állapitja meg, a kereszténység terjedési 
vonalát Egyiptomban. Egyuttal érdekes világot vet a keresztények 
vallásos életére, megállapítva, hogy a János evangéliuma, mely 
ezidáig az Ujtestámentum legkésőbbi könyvének volt tekintve, is- 
mert és olvasott volt a keresztények között a II. A. D. közepén. A 
második papyrus töredék, tekercs formájában, görög nyelven szin- 
tén, Deuteronomium XXIII-24—-XXIV: 3, XXV: 1—3, XXVI: 12 
17—19, és töredékek a XXVII: 15-ig verséből. A töredék Roberts 


véleménye szerint a II. században iródhatott zsinagógiai haszná- 


latra. 

Irodalom. 


k A Kolozsvári Teológia Akadémia 1936—37 tanévi ér- 
tesitője. A Vári Alberti dékán szerkesztésében megjelent értesítő 
már csak a benne közölt felolvasások és évmegnyitó, valamint 
évbezáró beszédek gazdag tartalma folytán is érdemes a meg- 
ismerésre. Az évnyitó ünnepélyen Szent-Iványi Sándor teol. tanár 
,Jézus gyógyitásai" cimen Jézus ,csodáiról" adott uj utakon járó 
magyarázatot. Vári Albert dékán beszédei irányt mutattak az ifju- 
ságnak a mai idők tömérdek irányzatainak utvesztőjében, egy- 
szersmint buzditásul szolgáltak az evangélium tanitásainak a hét- 
köznapokban való megélésére. Az értesítő további adataiból a ta- 
nári kar és az ifjuság munkájáról szerzünk tudomást, mely a 
rendes évi anyag elvégzésén kivül előadások, egy akadémiai estély 
tartásában és egy missziós kirándulás sikerében állott. A hallga- 
tók anyagi segélyezésében Dr. Kiss Elek teol, tanár buzgó mun- 
kája érdemel elismerést. té 
A , Pacifik Unitarian School For the Ministry" 1936-37 
tanévi értesítője. A Californiai Egyetem mellett müködő unitárius 
lelkészképző intézet elküldte mult évi értesitőjét, melyből egy a 


"miénktől teljesen elütő, amerikai rendszerű főiskolának felépitett- 


ségét ismerhetjük meg. Az intézetet Oaklandben alapitották 1904- 
ben, de már 1906-ban áttelepítették Berkeleybe, hogy az ottani 
egyetem előnyeit élvezhesse, Az intézetbe való felvétel előtt, a je- 
lölteket jellemük és általános tehetségeik szempontjából tüzetesen 
megvizsgálják. A hallgatók nem évfolyamokra vannak osztályozva, 
hanem különböző fokozatokat nyerhetnek. A tárgyaknak majdnem 
a felét tetszésük szerint választhatják meg. Tanulmányozás céljá- 
ból 23.200 kötetből és 7.400 értekezésből álló könyvtár áll ren- 
delkezésükre, mely unitárius müvekben páratlan az egész világon. 
10AAETS 

Orosz regény a Dávid Ferenc peréről. M. A. Aldanov: 
, Thermidor kilencedikef c. történelmi regényében a Dávid Ferenc 
perére vonatkozóan a következőket adja Priestley szájába: , Meg- 
győződtem arról, hogy Socinus nem részes a Dávid Ferenc elleni 
erőszakban. Ez mind Méliusz lelkész intrikáinak volt a következ- 
ménye. Magától értetődik, hogy Báthori István (?) a Dávid Ferenc 
ügyében teljesen zsarnoki módon és nem törvényesen járt el. A 
kormányhatóság önkényeskedésének közönséges esete." (I. m. 1321.) 

KÜLÖNFÉLÉK. 


Tanévnyitás a teológián. Teológiai Akadémiánkon a tanév 
ünnepélyes megnyitása október 1-én volt a kollégium disztermé - 
ben, amely alkalommal imádságot mondott Dr. Varga Béla fő- 
jegyző, , Jézus és a fejlődéstan" c. felolvasást tartott Gálffi Lőrinc 
tanár, a tanévet megnyitotta Vári Albert dékán, Dr. Boros György 
püspök buzdító beszédet intézett a hallgatókhoz. Itt említjük meg, 
hogy az I. évfolyamra beiratkozott 5, a I[-ikra 7, a II[-ikra 4, a 
IV-ikre 6, az V-ikre 6, akik közül kettő külföldön van, egy nő, a 
többiek jelenleg, mint gyakorló lelkésznövendékek ki vannak nevezve 
segédlelkészi teendők végzésére. Ezeken kivül egyes tárgyak hallga- 
tása céljából rendkivüli hallgatónak jelentkezett 4 egyetemi hallgató. 

Beiratkozás a kolozsvári főgimnáziumba. Az 1937—38 
tanévre a kolozsvári főgimnáziumba beiratkozott 177 tanuló, akik 
közül unitárius 129, ref. 28, r. kath. 15, ág. ev. 5. A tanév ün- 
nepélyes megnyitása szept. 9-én volt, amikor imát mondott Benczédi 
Pál vallástanár, a tanévet megnyitotta Gálffi Zsigmond igazgató, 
Boros György püspök buzditó beszédet intézett az ifjusághoz, Ez 
intézetből a juniusi és szeptemberi bakkalaureatusi vizsgára jelentke- 
zett összesen 27 tanuló, akik közül 14 sikerreltettele a vizsgát. 


Beiratkozás az I. G. Duca sz.-kereszturi főgimnáziumba. — 


A sz.-kereszturi főgimnáziumba az 1937—38 tanévre . beiratkozott 
148 tanuló, akik közül unitárius 83, ref. 43, r. kath. 21, ág. hitv. ev. 1. 


Kulturház felszentelés Várfalván. Önmegtagadás és ál- 
dozatkészség nélkül, sem egyházat, sem nemzetet életbentartani 
nem lehet. Ez a két nemes erény ülte diadalát Várfalván október 
3-án, a kulturház felszentelése napján. Kolozsvárról Dr. Varga 
Béla főjegyző, püspökhelyettes, Vári Albert teol. dékán, Dr. Kiss 
Elek, Miss I. C. Scott vendégével és Viola leányával, Benczédi 
Pál, Szentmártoni Kálmán, Türkösi Sámuel, Demény Andor, Dr. 
Szathmári János stb. vettek részt a minden tekintetben szépen Si- 
került ünnepségen. 


Az ünnepség istentisztelettel kezdődött, amelyen közének és 


a várfalvi D. F. E. vegyeskara kellemes éneklése után Vári Albert 
mondott szép, megható alkalmi imát, majd Dr, Varga Béla a tőle 
megszokott mély tartalmassággal a felvirágzott szókereszténység 

helyett, a tett kereszténységére, egymás megbecsülésére, az épitő 
keresztényi munkára buzditotta a hallgatóságot. Ez után Pataki" 
András lelkész, akinek nagy része van abban, hogy a kulturház 
felépült, előadta, hogy az egyházközség tagjainak ezelőtt 15 évvel 
kezdődött álma valósult meg. Csodálatos módon épült fel a kul- 
turának ez a gyönyörü hajléka. A pénz összehozásában a nőké a 
legnagyobb érdem. A Nőegylet tagjai hétről hétre gyüjtöttek s 2-3 
ember kivételével az egyházközség minden egyes tagja örömmel 
adakozott. Megtörtént, hogy a szegény emberek munkára mentek 
s ilyenkor. az ablakuk párkányán hagyták a tojást. Apróbb ado- 
mányokból, lejekből, tojásokból s a hivek ingyen munkájából épült 
a diszes kulturház 400.000 lej körüli értékben. 

. — A nép maga is érzi vezetőivel, papjával szemben háláját, 
amit Pálffi András ny. jegyző utján juttat kifejezésre. Megköszönik 
Pataki András papjuknak és nejének buzgó fáradozásait. Lelkész 
afia elhunyt nejének, Nagy Mariskának odaadó munkásságáért az 
tiszteletét egy percnyi felállással fejezte ki. Pataki 
Andrásnak egy diszes cserkoszorut nyujtottak át s egyben beje- 
lentetlék, hogy megnagyitott arcképét és első nejének arcképét a 
kulturházban helyezik el. Dézsi Zoltán helybeli kántornak, aki szintén 
sokat munkálkodott a kulturház létrehozásán, köszönetet mondanak. 

Istentisztelet után a kulturház elé vonult a nagyszámu ün- 
neplő közönség, ahol Árkosi Tamás esperes lendületes szavakkal 
megáldotta a szép kulturházat, melynek tervezője Demény " Andor 
kolozsvári épitész volt. 

Este műsoros estély volt, amit a Tordai Magyar Dalkör Im- 
 nul Regal-ja nyitott meg. A Dalkör több számmal szerepelt s min- 
dig gyarapitotta régi jó hirnevét. Pataki András lelkes megnyitója 
után Sebe Ferenc szavalt negy hatással, majd Dr. Kiss Elek tar- 
tott érdekes előadást a kulturházakról s azoknak jelentőségéről. 

Az estély egyik kiemelkedő pontja, Gyallay P. Domokos novel- 

lája volt. Sokszor megismételtetlék Méhes Sándor énekét és Csor- 
" tán Márton tárogatóját. Dr. Gál Miklós képviselő, köri felügyelő 
gondnok, közvetlen, meleg, elismerő és köszönő szavakkal zárta 
be a szép ünnepséget. 

Ez a diszes kulturház nem épült senki ellen, hanem min- 
denki mellett s nemcsak nekünk unitáriusoknak kell ezen Öörven- 


"deznünk, hanem minden kulturálisan gondolkozó népnek örö- 
SzeKi 


. mére szolgálhat. 
SZE2A 

Az , Általános Unitárius Lelkészkör" augusztus hó 24., 
25., 26. napjain tartotta évi konferenciáját Brassóban. E konferen- 
ciák évről-évre magasabb szellemi szinvonalat érnek el s örven- 
detesen bizonyitják, hogy lelkészeink, tanulni, a korral haladni 


kivánnak. vé 


Pál Dénes elnök tartalmas megnyitója után az első nap elő- 
adást tartottak : Gálfi Lőrinc teol. tanár , Korunk és teendőink," 
Dobai István , Otto Rudolf teológiájának alapja" cimen. A második 
napon Vári Albert teol. dékán ,A világ és az evangélium," har- 
madik napon Máthé Zsigmond ,Az örökélet hitéről." (Két felol- 
vasást folyóiratunk jelen számában közlünk, a másik kettöt jövő 
számunkban közöljük). 

Minden előadás gondos előkészület, lelkes odaadó munka 
eredménye volt, amit feszült figyelemmel hallgatott nemcsak a hi- 
vatalos, hanem a mindvégig szépszámban jelenlevő világi közön- 
ség is. Számos érdekes és értékes hozzászólás bizonyitotta, hogy 
az elhinteit magvak nem hulltak terméketlen talajra. Valahogy 
olyan volt az egésznek a képe, mintha a régi neves hitformáló 
zsinatok elevenedtek volna meg a legmodernebb stilusu erdélyi 
unitárius templom falai között. Az estéli istentiszteletek szépszámu 
buzgó hivő serge, mely minden este megtöltötte a templomot, 
arról az öntudatos, szervezett gyülekezeti életről adott számot, 
amelynek legszebb gyümölcse a minden akadályokon győzedel- 
meskedő templomépités, 

Bálint Ödön, Kelemen Imre, Fülöp Zoltán, predikációi hir- 
dették hitünk győzedelmes erejét. A reggeli istentiszteletek alkal- 
mával, Barabás Béla, Rostás Dénes, Késmárky Miklós szolgáltak. 
Délutánonként kirándulások voltak a város és a vidék nevezetes- 
ségeinek a megtekintésére. 

A helybeli nőegylet minden délelőtt tizóráson látta vendégül 
a gyülés tagjait a szomszédos tanácsteremben. Dr. Ferenczy Géza 


főgondnok és Dr. Szent-Iványi Gábor felügyelő gondnok is részt- 
vettek a második nap tanácskozásain. Utóbbi inditványára a kon- 
ferencia kimondotta, hogy az előadások s hozzászólások foglalatát" 
kinyomtatja, minek  megszerkesztésével Kővári" Jakab helyettes. 


jegyzőt bizta meg a gyülés. 


Kebli ügyek során ismét "megbeszélés tárgyát képezte az" 
unitárius papság siralmas anyagi helyzetének kérdése s aza su 
dyos, semmivel sem indokolható méltánytalanság, mely szerint az" 

országban levő összes keresztény félekezetek papjai . közül az- uni- 


táriusok kapják a legkevesebb államsegélyt. ab. 
Erdő János. Ez a név nem ismeretlen folyóiratunk olvasói 


. előtt. Számos külföldi tudósításban tájékoztatta olvasóinkat a világ 


eseményeiről, társadalmi, vallási és erkölcsi tekintetben. Két évi 
oxfordi tanulmányait kiváló sikerrel bevégezve, haza jött, hogy 


— — szerzett ismereteit vallásunk és egyházunk javára gyümölcsöztesse. 


Különösen egyháztörténelmi tanulmányokat folytatott. Jelenleg a 
kolozsvári egyházközségbe kapott s.-lelkészi kinevezést. A legjobb 
reménységgel vagyunk jövő munkálkodása iránt. Sok sikert és 
előhaladást kivánunk pályáján, melyre mindig szorgalommal készült. 

Tilos a hipnotizmus, jóslás, jövendölés és spiritizmus. 
A belügyminiszter 5599 —1937 sz. alatt kelt rendelelével Románia 
egész területén szigoruan eltiltotta a hipnozist, jövendölést, tenyér- 
és kártyajóslást, szerencsemondást és spiritizmust, vagyis az ok- 
kultizmus körébe vágó bárminemü ténykedést s minden ilyen 
tárgyu nyilvános mutatványt és látványosságot. A rendelet ellen 
vétőket szigoruan büntetik. 

Megnehezitették a vallásoktatást Németországban. Ker! 
német kultuszminiszter eltiltotta a német lapoknak, hogy támadják 
a német keresztény mozgalmat. Ennek a mozgalomnak az a célja, 
hogy a protestáns egyházakat a nemzeti szocialista mozgalomtól 
tegye függővé. Egy másik rendelettel rendkivül megnehezitették a 
vallásoktatást. A jövőben a papok nem lehetnek  vallástanitók és 
a vallástant a világi tanitók adhatják elő. 

A film a vallás szolgálatában jelszóval egy fontos kö- 
vetkezménnyel bíró törekvés indult meg és nyer napról-napra 
erőteljesebb kifejezést. A cél egy élő vallásnak megfilmesítése, ugy, 
ahogy hiveinek lelkivilágában él. , The Green Pastures" a címe az 
élő ilyen tárgyu filmnek, amely az Ameri:ában élő, keresztény 
négerek felfogásában élő vallást jeleníti meg. Az egyszerü, felsőbb 
iskolazás nélküli ,fekete keresztények" vallása jelenik meg, ugy 
ahogy Ők a Bibliában találták és mindennapi életükben él és 
megnyilvánul. Az Isten-fogalom fejlődése vonul keresztül a cselek- 
mény keretében, az Ó és Uj Testámentum történeteinek  felhasz- 
nálásával. A film, az orthodox keresztény egyházak részéről jövő 
ellenséges birálat ellenére is, nagy sikert aratott. A világnak szük- 
sége van erre a filmre, volt az egyöntetü megállapítás szabad ke- 
reszténység: részéről; és-mély következményekkel járó" jelentőséget 
tulajdonítanak a filmhez és az eredeti célhoz. 

Összetartás. , Az óra szerkezete csak akkor mutatja ponto- 
san az időt, amely időmutatás céljára készíttetett, ha minden egyes 
alkatrésze szabályosan, rendszeresen és hármonikusan müködik. 
Ha széttépjük a legszebb technikai konstrukciót és alkate"emeire bont- — 
juk, legyen az akár repülőgép, akár automobil, az alkatrészek lehetnek 
önmagukban véve a legtökéletesebbek, bármilyen munka és szel- 
lemi érték fekszik bennük, müködést nem fejlhetnek ki és hasz- 
nálhatatlanná válnak. Ha nem müködik együtt minden, ha nem 
hármonikus a gépezet, ha egyik alkatrész nem a másikért dolgo- 
zik, megakad a mű." 

Gyászhirek. Bors Ilona Bors Mihály egyházunk jóltevőjé- 
nek nővére 55 éves korában augusztus hó 1-én Szinden elhunyt. 
Ez az élet sokat igért volt neki, de keveset váltott be igéreteiből. 
Élete tavaszán fagyos dér hervasztotta el reményeinek virágait. 
Azóta e föld csak börtön volt számára, melynek örömeit élvezni 
nem tudta. A halál kiszabaditotta földi börtönéből. Ama jobb ha- 
zában találjon kárpótlást földi csalódásaiért. — Móricz Márton ny. 
irodaigazgató 72 éves korában augusztus hó 3-án Cluj- Kolozsvá- 
ron meghalt. A becsületes és hű szolga mintaképe volt, aki egy 
életet az irodák levegőjében töltött el, ahol előljárói elismerését 
méltán érdemelte ki. Emléke áldott. Nyugalma legyen csendes, 
— Ifj. Komjátszeghy Komjátszeghy Lajos orvostanhallgató éle- 
tének 24-ik évében szeptember hó 10-én, Budapesten rövid szen- 
vedés után elhunyt. Egy sokoldalu tehetséggel megáldott és szép- 


reményü ifju pályája a kezdet-kezdetén kettétörött. Minél többet Éz 


igért, annál nagyobb és fájdalmasabb a szülők, barátok és isme- 
rősök fájdalma és csalódása korai elhunyta miatt. Isten a fájó 
szivekre küldjön vigasztalást, az elhunytnak adjon a honi föld- 
ben nyugodalmat. 


Szerkesztésért felel: VÁRI AUBERT." 

. Nyilvános nyugtázás. 


. A Keresztény Magvetőre az utolsó nyugtázás óta a kö- 
velkező befizetések történtek : — ú 


et Németh István 100, Dr. Borsay Áron pártoló 300, Dr. 
. Márkos György 50, Dr. Boros György 150, Gálfalvi Samu 
. 200, Kelemen Árpád 400, Odorheiu- Székelyudvarhely 200, 
. Dr. Bernád Ágoston 100, Ürmössy Jenő CFR főfelügyelő 
. 200, Dr. Márkos György 50, Nagy Ferenc 1000, Dr. Boros 
György 150, Dr. Márkos György 50, Komjátszegi Géza 100, 
1 Németh István 100, Turda- Torda-i egyházközség 650, Szath- 
. mári Gyula 200 Lej. Ezenkivül több lelkész a kongruájából 
. fizetett, ezekről mindenki nyugtát kapott. 
. — Tisztelettel kérem a hátralékok és az előfizetési dijak 
beküldését, hogy a folyóirat előállításában és szétküldésében 


ás . akadály ne merüljön fel. 


Cluj, 1937 október 13-án. 


Hadházy Sándor. 
pénztárnok. 

